Kuraa message thah amihla ah fohevey feature eh whatsapp in test kohffi - One Online\nވަޓްސްއެޕުން ކުރާ މެސެޖުތައް، ވަކި ވަގުތެއް ފަހުން އަމިއްލައަށް ފޮހެވޭ އާ ފީޗާއެއް އެ އެޕުން އުފައްދައި ޓެސްކުރަން ފަށައިފި އެވެ.\n"ޑިސަޕިއަރިން މެސެޖެސް" މި ފީޗާ ވަޓްސްއެޕުން އެންމެ ފުރަތަމަ ހިމަނާފައިވަނީ އެންޑްރޮއިޑް އެޕްގެ ޕަބްލިކް ބީޓާ ވާޝަން އަކަށެވެ.\nޓުވިޓާ ޔޫސާ ޑަބްލިއޭބީޓާއިންފޯ އިން ބުނީ، އެ ފީޗާ މިހާރު އުފައްދާފައިހުރި ގޮތުން، ކުރާ މެސެޖުތައް ފަސް ސިކުންތާއި ގަޑިއިރަކާ ދެމެދުގެ ވަގުތެއްގެ ތެރޭގައި އަމިއްލައަށް ފޮހެވޭ ގޮތަށް ސެޓިން ހެދޭނެ ކަމަށެވެ.\nމި ފީޗާއަކީ މެސެޖިން ކްލަޔަންޓް ޓެލެގުރާމްގައި ވެސް ހިމެނޭ މުހިންމު ފީޗާއެކެވެ. ޓެލެގުރާމްގައި ހިމެނޭ "ސީކްރެޓް ޗެޓް" ފީޗާގެ ސަބަބުން ދެ މީހެއްގެ ދެމެދު ދައްކާ ވާހަކަތައް ވަކި ވަގުތެއް ވުމުން އަމިއްލައަށް ފޮހެވޭނެއެވެ.\nގުޅޭ ޓެގު ވަޓްސްއެޕް ޓެކްނޮލޮޖީ\nނާސާ އިން ހަނދުގައި ބަހައްޓާ ފާހަނާ ޑިޒައިން ކުރުމުގެ ފުރުސަތު އާންމުކޮށް ހުޅުވާލައިފި\nއެޕަލް "ވޮޗް އޯއެސް 7" 20 ސިކުންތު ވަންދެން އަތް ދޮންނަން އެހީތެރިވެދޭ


SunOnline: Euro qualifying: Northern Ireland aa evvarukoh Netherlands Euro ah\nނޮދަން އަޔަލެންޑާ އެއްވަރުކޮށް ނެދަލެންޑްސް ޔޫރޯއަށް\nޢަބްދުﷲ އައިމަން 17 Nov 2019, 11:48\nނެދަލެންޑްސްގެ ކެޕްޓަން ވާގިލް ވެންޑައިކް --- ފޮޓޯ// ޖޯން ސްކިލްބެކް\nމިހާރު ކުރިއަށްދާ ޔޫރޯ ކޮލިފިކޭޝަންގައި ރޭ ނޮދަން އަޔަލޭންޑާ އެއްވަރުކޮށް ނެދަލެންޑްސްއިން އަންނަ އަހަރުގެ ޔޫރޯގެ ޖާގައެއް ކަށަވަރުކޮށްފިއެވެ.\nނޮދަން އަޔަލެންޑުގެ އަމިއްލަ ދަނޑުގައި ރޭ ކުޅުނު އެ މެޗު ނިމުނީ 0-0 ގެ ނަތީޖާއަކުން އެއްވަރުވެގެންނެވެ. އެ މެޗުން ލިބުނު ޕޮއިންޓާ އެކު ނެދަލެންޑްސް ތާވަލުގެ ދެވަނައިގައި އޮތީީ 16 ޕޮއިންޓާއެކުއެވެ. ބާކީ އެއް މެޗު އޮތް އިރު ޖަރުމަނު އެ ގުރޫޕުގެ އެއްވަނައިގައި އޮތީ 18 ޕޮއިންޓާ އެކުއެވެ. ރޭގެ މެޗުން ނެދަލެންޑްސްއާ އެއްވަރު ކުރި އަޔަލެންޑްސްއަށް ލިބެނީ 13 ޕޮއިންޓެވެ.\nއަޔަލެންޑުން ކުރިއަށް އޮތް މެޗުން މޮޅުވެއްޖެ ނަމަ ނެދަލެންޑްސްއާއި ޕޮއިންޓުގެ ގޮތުން އެއްވަރު ކުރެވުނު ނަމަވެސް ފައިދާ އޮތީ އެންމެ ގޯލެކެވެ. ނެދަލެންޑްސްއިން ފައިދާގެ ގޮތުގައި 12 ގޯލު އޮތުމުން އެ އަދަދަށް ގޯލު ޖަހައި އަޔަލެންޑަށް ނެދަލެންޑުގެ މަތިން ޔޫރޯގެ ޖާގައެއް ހޯދުމަކީ ނާދިރު ކަމެކެވެ. ނަމަވެސް އަންނަ މެޗުން މޮޅުވެގެން އަޔަލެންޑަށް ޔޫރޯގެ ޖާގައެއ ލިބުމުގެ ފުރުސަތު އެބައޮތެވެ. އެއީ ތިންވަނައަށް ދާ ޓީމުތަކުގެ ތެރެއިން އެންމެ ނަތީޖާ ރަނގަޅު ޓީމުގެ ގޮތުގަ އެވެ.\nރޭގެ މެޗު ފެށިގެން ދެ ޓީމުގެ ފަރާތުން ވެސް އެޓޭކިންގް ފުޓުބޯޅައަށް ފެނިގެން ދިޔައިރު އަޔަލެންޑުން ވަނީ ނުރައްކާތެރި ހަމަލާތަކެއް އުފައްދައިފަ އެވެ. އަދި އެ ޓީމުން ވަނީ ފުރަތަމަ ހާފުގެ ތެރޭގައި ޕެނަލްޓީއެއްވެސް ހޯދައިފަ އެވެ. އެ ޕެނަލްޓީއަކީ ނެދަލެންޑްސްގެ ކުޅުންތެރިއެއްގެ އަތުގައި ބޯޅަ ޖެހުމުން ލިބުނު ޕެނަލްޓީ އެކެވެ. ނަމަވެސް ޕެނަލްޓީ ފޮނުވާލަން ގޮސް ހުރި ސްޓީވެން ޑޭވިސް އެ ބޯޅަ ފޮނުވާލީ ހުރަސް ދަނޑި މަތިން ބޭރަށެވެ.\nދެ ޓީމަށް ވެސް މެޗުގައި ގޯލު ޖަހާ ލީޑު ނަގާނެ ގިނަ ފުރުސަތުތަކެއް ލިބުނު ނަމަވެސް ދެ ޓީމަށް ވެސް މެޗުގެ ނަތީޖާ ބަދަލުކޮށްލެވޭ ގޮތެއް ނުވިއެވެ.\nޔޫރޯއަކާއި ވޯލްޑް ކަޕެއްވެސް ކޮލިފައި ނުވެ ނެދަލެންޑުން ދުއްވާލުމަށްފަހު އެ ޓީމަށް ފަހުން ހަވާލުވި ރޮނާލްޑް ކޫމަންގެ ކޯޗު ކަމުގެ ދަށުގައި އެ ޓީމުން އަންނަނީ މޮޅު ކުޅުމެއް ދައްކަމުންނެވެ. އެގޮތުން އެ ޓީމު ވަނީ މިއަހަރު އޮތް ޔޫއެފާ ނޭޝަންސް ކަޕުގެ ފައިނަލަށް ވެސް ދަތުރުކޮށްފައެވެ.\nމި ގުރޫޕުގައި ރޭ ޖަރުމަނާއި ބެލަރުސް ބައްދަލުކުރި މެޗުން ޖަރުމަނު ކުރި ހޯދީ 0-4 ގެ ތަފާތު ބޮޑު ނަތީޖާއަކުންނެވެ.\nއެ މެޗުގެ ފުރަތަމަ ހާފު ނިމުމުގެ ހަތަރު މިނަޓު ކުރިން ޖަރުމަނަށް ގޯލު ހުޅުވައިދިނީ މަތިއަސް ގިންޓާރ އެވެ. ދެވަނަ ހާފު ފެށިގެން އަނެއްކާވެސް ޖަރުމަނަށް ލެއޮން ގޮރެޓްޒްކާ ވަނީ ލީޑު ފުޅާ ކޮށްދީފައެވެ. އަދި އެއަށްފަހު 55 ވަނަ މިނަޓުގައި އެ ޓީމުން ޖެހި ތިންވަނަ ގޯލު ކާމިޔާބުކޮށްދިނީ ރެއާލް މެޑްރިޑަށް ކުޅެމުން އަންނަ ޓޯނީ ކްރޫސްއެވެ. ޖަރުމަނުން މެޗުގައި ޖެހި ފަހު ގޯލު އެ ޓީމަށް ޖަހައިދިނީ ވެސް ކްރޫސް އެވެ.


Gina meehunnah fee negiyas okay, helmet undhagoo: Dhiraasa\nގިނަ މީހުންނަށް ފީ ނެގިޔަސް "އޯކޭ"، ހެލްމެޓް އުނދަގޫ: ދިރާސާ\nބުރިޖްގެ ޓުރެފިކް ލައިޓްގައި ބަޔަކު މަޑުކޮށްލައިގެން: ފީ ނެގުމަށް އިއުތިރާޒް ކުރާ މީހުން މަދު -- މުހައްމަދު އަފްރާހް | އަވަސް\nސިނަމާލޭ ބްރިޖުން ދަތުރު ކުރަން ފީ އެއް ނަގަން ފެށުމާމެދު ގިނަ ބަޔަކު އެއްވެސް އިއުތިރާޒު ނުކުރާ ކަމަށް ބްރިޖަށް އެއް އަހަރު ފުރުމާ ގުޅިގެން ކުރި ދިރާސާއަކުން ބުނެފި އެވެ.\nމޯލްޑިވްސް ނެޝަނަލް ޔުނިވާސިޓީގެ ސްޓޫޑެންޓް ޔޫނިއަން އާއި މޯލްޑިވްސް ޗައިނާ ޓްރޭޑް އެންޑް ކަލްޗަރަލް އޯގަނައިޒޭޝަން ގުޅިގެން 300 މީހަކާ އިންޓަވިއު ކޮށްގެން ކުރި ދިރާސާގައި ބައިވެރިވި މީހުންގެ ތެރެއިން 62 ޕަސަންޓް މީހުން ބުނެފައިވަނީ ފީ އެއް ނަގަން ފެށުން މައްސަލައެއް ނެތް ކަމަށެވެ.\nނަމަވެސް، އޭގެ ތެރެއިން ދެ ބައިކުޅަ އެއް ބަޔަށް ވުރެ ގިނަ މީހުން ގަބޫލުކުރާ ގޮތުގައި ބްރިޖުން ދަތުރުކުރާ ސައިކަލުތަކުން ފީ އެއް ނަގަން ނުޖެހޭ ކަމަށެވެ. ނަމަވެސް، ފީ އެއް ނަގަން ފަށާނަމަ، އެކަމަށް ފަސް ރުފިޔާ އާއި 10 ރުފިޔާ އާދެމެދުގެ އަގެއް އެކަށީގެންވާ ކަމަށް 74 ޕަސަންޓް މީހުން ބުނެފައިވެ އެވެ.\nހެލްމެޓް މުހިންމު، އެކަމަކު އުދަނގޫ\nބްރިޖުން ދަތުރުކުރާ މީހުންގެ ސަލާމަތާ ގުޅޭގޮތުން ވެސް ދިރާސާގައި ބައިވެރިވި މީހުންނާ ސުވާލު ކޮށްފައިވެ އެވެ. އެގޮތުން، ބްރިޖާ ގުޅޭ ހައިވޭ މަތިން ނުރައްކާތެރި ގިނަ އެކްސިޑެންޓްތަކެއް ހިނގުމާ ގުޅިގެން ހެލްމެޓް އެޅުން މަޖޫބުރު ކޮށްފައިވާއިރު، އެއީ ރަނގަޅު ނިންމުމެއް ކަމަށް ގިނަ މީހުން ބުނެފައިވެ އެވެ.\nއެ ދިރާސާގައި ބައިވެރިވި މީހުންގެ ތެރެއިން 46 ޕަސަންޓް ބުނެފައިވަނީ، ހެލްމެޓް އަޅައިގެން އުޅުން އުދަނގޫ ނަމަވެސް، އެއީ ކޮންމެހެން ކުރަންޖެހޭ ކަމެއް ކަމަށް ގަބޫލުކުރާ ކަމަށެވެ. ނަމަވެސް، 11 ޕަސަންޓް މީހުން ގަބޫލުކުރާ ގޮތުގައި، ހެލްމެޓް އެޅުމަކުން އެމީހުންގެ ސަލާމަތަށް މާބޮޑު އަސަރެއް ނުކުރެ އެވެ.\nއެ ދިރާސާ މައިގަނޑު ގޮތެއްގައި އަމާޒު ކޮށްފައިވަނީ ސިނަމާލެ ބްރިޖު ވުޖޫދަށް އައި ފަހުން އެމީހުންގެ ދިރިއުޅުމަށާއި ވިޔަފާރިތަކަށް އައިސްފައިވާ ބަދަލާ ގުޅޭގޮތުންނެވެ. އެގޮތުން، އާންމު ރައްޔިތުންގެ ދިރިއުޅުމަށާއި، ވިޔަފާރިތަކަށް ވެސް ބްރިޖުގެ ސަބަބުން ހެޔޮ ބަދަލުތަކެއް އައިސްފައިވާ ކަމަށް އެ ދިރާސާގައި ބައިވެރިވި މީހުން ވަނީ ބުނެފަ އެވެ.\nޗައިނާ ސިނަ މާލެ ބްރިޖް ބަސް ދަތުރުތައް + ޓްރާންސްޕޯޓް އޮތޯރިޓީ މަގުމަތީގެ އެކްސިޑެންޓް


Dherakameh, adhives enmen magumatheegai\nޓްވިޓާ މެދުވެރިކޮށް ރައްޔިތުންނަށް ޝުކުރު އަދާކޮށް މިދިޔަ ހުކުރު ދުވަހު ފޮޓޯތަކެއް އާއްމުކުރި އެވެ. އެންމެން ގޭގައި ތިބެން ސިއްހީ އިދާރާތަކުން ކުރި އިލްތިމާސް، ރައްޔިތުންނަށް އަޑުއިވިއްޖެކަމަށް ބުނެ، ހުސްކޮށް އޮތް މާލޭގެ މަގުތަކުގެ ފޮޓޯތަކުންނެވެ. ފުލުހުން އެކަންޏެއް ނޫނެވެ. އާއްމުންގެ ތެރެއިން ގިނަ ބަޔަކު ހަމަ އެފަދަ މަންޒަރުތަކެއް ހިއްސާކުރަމުންދިޔަ އެވެ.\nއެކަމަކު، މިއަދުވެސް މާލޭގެ މަގުތައް ފެންނަނީ ކާރޫބާރު ބޮޑުކޮށެވެ. ސައިކަލުތަކުގައި މީހުން ނުކުމެ ބުރުޖަހަނީ އެވެ. ކެފޭތަކުގައި ތިބެގެން ކެއިން ބުއިން މަނާކޮށްފައިވާތީ، ޓެކްއަވޭ ކޮފީ ހިފައިގެން ކަންކަންމަތީގައި އޮލަ ވާހަކައިގަ އެވެ. ބަންދުކޮށްފައިވާ ޕާކުތަކުން މީހުން ފޮނުވާލުމުގައި ފުލުހުން އަވަދިނެތި އެވެ. ފިހާރަތަކުންނާއި ސުޕާމާކެޓުތަކުގައިވެސް ހައްތަހާވެސް ހަމަ "ޒަރޫރީ" ބޭނުންތަކުގައި އުޅޭ މީހުނެވެ.\nއެންމެ ތިން ދުވަހުގެ ތެރޭގައި މާލެ ތެރެއަށް އައިސްގެން މިއުޅޭ ބަދަލާ ގުޅޭގޮތުން ހެލްތު ޕްރޮޓެކްޝަން އޭޖެންސީ (އެޗްޕީއޭ)ގެ މެޑިކަލް އޮފިސަރު ޑރ. ނަޒްލާ ރަފީގުވެސް ކޮންމެވެސް ވަރަކަށް އިއްޔެ އަލި އަޅުވާލެއްވި އެވެ.\nއޭނާ ވިދާޅުވީ ފަހަރެއްގައި އެއީ ބަލި ޖެހުނު މީހުންގެ ތެރެއިން ބަޔަކު ރަނގަޅުވުމުގެ އިތުރުން، އާ މީހަކަށް އެ ބަލި ޖެހިފައި ނުވުމުން، ގިނަ ބަޔަކު ކުޑަކޮށް ހަމަޖެހިލެވުނީ ކަމަށްވެދާނެ ކަމަށެވެ.\nޑރ. ނަޒްލާ ފާހަގަކުރެއްވި ފަދައިން، ރާއްޖޭގައި މިހާތަނަށް 13 ބިދޭސީއަކު އެ ވައިރަހަށް ޕޮޒިޓިވްވެފައިވާއިރު އޭގެ ތެރެއިން ތިން މީހަކު ވަނީ ރަނގަޅުވެފަ އެވެ.\nއިތުރު މީހަކަށް އެ ބަލި ނުޖެހޭތާ ހަފްތާއެއްހާ ދުވަސް ވަނީ ވެފަ އެވެ. މާލޭގެ މަގުތަކަށް "އީދު" އައިސްގެން އުޅެނީ އެހެންވީމާކަމަށް ވުން ވަރަށް ގާތެވެ. މި ބަލިން ރާއްޖެ ސަލާމާތްވެއްޖެކަމަށް އެއް ބަޔަކަށް ހީވާއިރު، އަނެއް ބަޔަކަށް މި ބަލިން ސަލާމާތްވެވޭކަން ކުއްލިއަކަށް އެނގިގެން އުޅޭ ކަހަލަ އެވެ.\n"އެކަމަކު އެފަދަ ހާލަތަކަށް އަދި ރާއްޖެއެއް ނުދޭ. ކޮންމެ ވަގުތެއްގައި ވެސް އެ ބަލި ޖެހިފައިވާ މީހަކު ފެނުމުގެ ފުރުސަތު އަދިވެސް ހަމަ ބޮޑު،" ރާއްޖެއަށް އަދި ހަމަޖެހިލެވެން ނެއްކަން ތަކުރާރު ކުރައްވަމުން ޑރ. ނަޒްލާ މިއަދު ބޭއްވި ނޫސްވެރިންގެ ބައްދަލުވުމުގައި ވިދާޅުވި އެވެ.\nހުމާއި ރޯގާ ފެތުރޭތީ އެލާޓް ނެރުމުން ބަޔަކު މާސްކް އަޅައިގެން: މިހާރު ވަނީ އެލާޓް ކެންސަލް ކޮށްފަ - މޫސާ ރަޝީދު \_ އަވަސް\nނަޒްލާ އިތުރަށް ވިދާޅުވި ގޮތުގައި، ދުނިޔޭގެ އެހެން ގައުމުތަކަށް ބަލާއިރު ވެސް، ވައިރަސް ފެތުރިގެން ގޮސްފައި ވަނީ ކުއްލިއަކަށެވެ. ސިއްހީ އިދާރާތަކުން ސޯޝަލް ޑިސްޓެންސިންއަށް ބާރު އަޅަނީ އެ ސަބަބާ ހެދި އެވެ.\nއެގޮތުން، ބަލި ޖެހުނު މީހުނާ ކޮންޓެކްޓުވި މީހުން އެކަހެރިކުރުމުގެ އިތުރުން، އެ މީހުންގެ ފަރާތުން އިތުރު ބަޔަކަށް އެ ބަލި ފެތުރުން ހުއްޓުވޭނީ، އާންމުން ތަންތަނަށް އެއްނުވެ، ގޭގައި މަޑުކޮށްގެންކަން ނަޒްލާ ތަކުރާރު ކުރެއްވި އެވެ.\nމިއީ ޑރ. ނަޒްލާ ވިޔަސް އަދި އެހެން މީހަކު ވިޔަސް އެއްވެސް ހާލަތެއްގައި ބުނެދޭންޖެހޭ ވާހަކައެއް ނޫނެވެ. ކޮވިޑް-19އަކީ ވަރަށް ފަސޭހައިން ގައިން ގަޔަށް ދަތުރުކުރާ ބައްޔެކެވެ. އެގޮތަށް މާލޭ ތެރެއަށް ނުކުމެ އުޅޭ މީހަކަށް އެ ބަލި ޖެހިފައިވާނަމަ، އިތުރު ބަޔަކަށް އެ ބަލި ޖެހުމުގެ ފުރުސަތު ހަމަ ހަގީގަތުގައިވެސް ބޮޑެވެ.\nތޮއްޖެހި، ފުރި ބާރުވެފައިވާ މާލޭގައި ހުރި މީހެއްގެ ގައިން ބަލި ފެނުނަސް، އޭނާއާ ބައްދަލުވި މީހުން ހޯދައި ދެނެގަތުމަށް ކޮންޓެކްޓް ޓްރޭސިންގް ހެދުމުގައި ކުރިމަތިވާނެ ގޮންޖެހުންތަކާއި އުނދަގޫތައް ނޭނގޭ ދިވެއްސަކު ނުހުންނާނެ އެވެ.\nފިހާރައެއްގެ ތެރެއިން ބައްދަލުވާ މީހުނާއެކު، އޭނާ މަގުމަތިން ހުރަސްކުރި ހުރިހާ އެންމެން ކަރަންޓީނުކުރަން ސަރުކާރަށް މަޖުބޫރުވާނެ އެވެ. އަދި އޭގެ ތެރެއިން އެހެން މީހެއްގެ ފުށުން އެހެން މީހަކަށް ބަލިޖެހިދާނެކަމުގެ ބިރަށް، މުޅި މާލޭ ސަރަހައްދު ލޮކްޑައުންކުރަންޖެހޭ ހާލަތަށްދާނެކަން ޔަގީނާ ގާތަށް ބުނަން އެނގެ އެވެ.\nއެކަމަށް ބާރު ދެއްވަމުން ސަރުކާރުގެ ތަރުޖަމާނު މަބުރޫކު އަޒީޒް ވިދާޅުވީ، ކޮރޯނާ ވައިރަހަށް އިތުރު ބަޔަކު ޕޮޒިޓިވް ވަމުން ނުދިޔަ ނަމަވެސް، މި ހާލަތުން އަރައިގަންނަ އަދި ގާތް ވެސް ނުވާ ކަމަށެވެ.\n"މިކަމުގައި އެންމެ ހާސްވާ ކަމަކީ ފުރަތަމަ ވައިރަސް ޖެހިގެން އެއް ލައްކައަށް ބަލި މީހުންގެ އަދަދު މި އެރީ 90 ދުވަހުގެ ތެރޭގައި. ދެ ލައްކަ އަށް އަރަން 11 ދުވަސް ނެގީ އަދި ހަފުތާއެއްގެ ތޭރައި ތިން ލައްކަ އަށް އަރައިފި،" ބަލި ފެތުރެމުންދިޔަ ހަލުވިމިނަށް އިޝާރާތް ކުރައްވަމުން އޭނާ ވިދާޅުވި އެވެ.\nކޮވިޑް-19އާ ގުޅިގެން ބަލައިލި ކޮންމެ ދިމާއަކުން އެ އޮތީ، ރައްޔިތުންގެ ފަރުވާކުޑަކަމާއި ބަސްނޭހުމުގެ މިސާލުތައް ވަރަށް ސާފުކޮށް ފެންނާށެވެ. ދިވެހިންނަށް ނުވިސްނިގެން އުޅޭނީ ކޮންކަމެއް ކަމެއް ބުނެދޭން އުނދަގޫވަނީ އެހެންވެ އެވެ. އިއްޔެގެ ނޫސްވެރިންގެ ބައްދަލުވުމުގައި ޑރ. ނަޒްލާ އިތުރު ވާހަކައެއްވެސް ވިދާޅުވި އެވެ.\nބޭރުން އަންނަ މީހުން އެތެރެނުވެވޭގޮތަށް ބޯޑަރުތައް ބަންދުކޮށް، މުޅި ރާއްޖެ ލޮކްޑައުންކުރަން ގޮވާ އަޑުތަކަށް ފަނޑުކަމެއްނާދެ އެވެ. އެކަމަކު ސޯޝަލް މީޑިއާގައި ލޮކްޑައުންކުރަން ބާރަށް ގޮވާފައި، އަވަސް އަވަހަށް ދުވެފައި ނުކުންނަނީ މަގު މައްޗަށެވެ. މުޅި ރާއްޖެ ލޮކްޑައުންކުރަން ގޮވާއިރު، އަމިއްލައަށް ގޭގައި "ލޮކްޑައުން"ވެގެން ތިބެލަންވެސް ބޭނުމެއް ނުވެ އެވެ.\nޑރ. ނަޒްލާ ވިދާޅުވި ފަދައިން ގިނަ ބައެއްގެ ބަހާއި އަމަލު ދިމާއެއްނުވެ އެވެ.\nއެހެން ކާރިސާތަކާއި ބަލާއާފާތުގެ ހާލަތްތަކުގައި އެކަމުން އަރައިގަތުމަށް އާއްމުންނަށް ކުރެވޭނެ މާބޮޑުކަމެއް ނޫނީ ދައުރެއް ނޯވެ އެވެ. ސަރުކާރަށް ބަރޯސާވެގެން ތިބެން މަޖުބޫރުވެ އެވެ. އެކަމަކު މިފަހަރު ތަފާތެވެ. ކޮންމެ މީހަކަށްވެސް މި ބަލި ފެތުރުން ހުއްޓުވޭނެ އެވެ. މާބޮޑުކަމެއް ކުރާށޭ ބުނަނީކީއެއްވެސް ނޫނެވެ. ބުރަކަމަކަށްވެސް ނުވާނެ އެވެ. ޓީވީ ކުރިމަތިގައި، ވެއްޓި އޮންނާށެވެ. ނެޓްފްލިކްސް ބަލަންވިޔަސް، ނޫނީ ގޭމު ކުޅެންވިޔަސް ވަރިހަމަ އެވެ. ގެއްލުނު ނިދިކޮޅު ހަމަކުރަންވިޔަސް ފަރުވާލެއްނެތެވެ. އެކަމަކު ގޭގައި މަޑުކޮށްދޭށެވެ. ހެޔޮނުވާނެ އެވެ.\nނަމަނަމަ "ޕޭޝަންޓް 31"އަށް ނުވާތި!


SunOnline: Isveringe corruption ge massala thah ves avahah balaidhee: Ameer\nއިސްވެރިންގެ ކޮރަޕްޝަނުގެ މައްސަލަތައްވެސް އަވަހަށް ބަލައިދީ: އަމީރު\nއައިޝަތު ފަރީޙާ 07 Apr 2021, 13:18\nއޭޕްރީލް 7، 2021: ސަރުކާރު ހިއްސާވާ ކުންފުނިތަކުގެ ޕްރޮކިއުމަންޓް ގައިޑްލައިންއާއި ކުންފުނިތަކަށް އަމާޒުކޮށްގެން ތައްޔާރުކުރި ޖޮބް ކްލެސިފިކޭޝަން ފްރޭމް ވޯކް ނެރުމުގެ ބާއްވާ ރަސްމިއްޔާތު -- ސަން ފޮޓޯ/ ފަޔާޒު މޫސާ\nސަރުކާރުގެ އިސްވެރިޔަކާ ގުޅޭގޮތުން ކޮރަޕްޝަނުގެ މައްސަލައެއް ހުށަހެޅުނު ނަމަވެސް، އެ މައްސަލައެއް އަވަހަށް ބަލައިދިނުމަށް އެންޓި ކޮރަޕްޝަން ކޮމިޝަން (އޭސީސީ)ގެ ރައީސްގެ އަރިހުން ފިނޭންސް މިނިސްޓަރު އިބްރާހިމް އަމީރު އެދިވަޑައިގެންފި އެވެ.\nމިއަދު ބޭއްވި ސަރުކާރު ހިއްސާވާ ކުންފުނިތަކުގެ ޕްރޮކިޔުމެންޓް ގައިޑްލައިން އާއި ކުންފުނިތަކަށް އަމާޒުކޮށްގެން ތައްޔާރުކުރި ޖޮބް ކްލެސިފިކޭޝަން ފްރޭމްވޯކު ނެރުމަށް ބޭއްވި ރަސްމިއްޔާރުގައި ވާހަކަ ދައްކަވަމުން މިނިސްޓަރު އަމީރު ވިދާޅުވީ، ކޮރަޕްޝަން ހުއްޓުވުމަށް އެޅޭނެ އެންމެ ބޮޑު އެއް ފިޔަވަޅަކީ މައްސަލަ ހުށަހެޅޭނެ ފަސޭހަ ނިޒާމުތަކެއް ގާއިމުވެފައި ހުރުން ކަމަށާއި އޭސީސީއަށް މައްސަލަ ހުށަހެޅުމުގެ އިތުރުން ވިސިލް ބްލޯ ކުރާނެ ނިޒާމެއް ރައީސް އޮފީހުން ގާއިމުކޮށްފައިވާ ކަމަށެވެ.\n"އެގޮތަށް ހުށަހެޅޭ މައްސަލަތައް އޭސީސީ އަށާއި ކުންފުނިތަކުގެ ބެލެނިވެރި ފަރާތް، ޕީސީބީއަށް ފޮނުވައިގެންވެސް ދަނީ ބެލެމުން. އޭސީސީގެ ރައީސް މި ރަސްމިއްޔާތުގައި އިންނެވުމާއެކު އަޅުގަނޑު ދަންނަވާލަން ބޭނުންވަނީ ސަރުކާރުގެ އިސްވެރިއަކާ ގުޅޭ ގޮތުންވެސް އެފަދަ ޝަކުވާއެއް ލިބިއްޖެނަމަ އަވަހަށް އެކަން ބައްލަވާ ދެއްވައްޗޭ. ކޮރަޕްޝަންގެ މި ވަބާއިން ދައުލަތް ސަލާމަތް ކޮށްދިނުމަށް ރެއާ ދުވާލު ބުރަކޮށް މަސައްކަތް ކޮށްދެއްވުމަކީ އަޅުގަނޑު އެދޭ ވަރަށް ބޮޑު އެދުމެއް. ދައުލަތުގެ ފައިސާއެއް ގެއްލިއްޖެނަމަ އެކަމާ އެންމެ ބޮޑަށް ހިތާމަ ކުރާނެ އެކަކީ ހަމަ ގައިމުވެސް އަޅުގަނޑު،" މިނިސްޓަރު ވިދާޅުވިއެވެ.\nމިނިސްޓަރު ވިދާޅުވީ ކޮރަޕްޝަން ހުއްޓުވުމަށް ދޭން ޖެހޭ ހުރިހާ އެއްބާރުލުމެއް މިނިސްޓަރުގެ ފަރާތުން ދެއްވާނެ ކަމަށެވެ.\nސަރުކާރު ހިއްސާވާ ކުންފުނިތަކަކީ ދައުލަތް ހިންގުމުގެ އެންމެ މުހިއްމު އެއް ތަނބު ކަމަށާއި ސަރުކާރުން ރައްޔިތުންނަށް ދޭން ބޭނުންވާ މައިގަނޑު ގިނަ ހިދުމަތްތަކެއް ދެވެނީ ކުންފުނިތައް މެދުވެރިކޮށް ކަމަށް މިނިސްޓަރު ވިދާޅުވި އެވެ.\n"ސަރުކާރު ހިއްސާވާ ކުންފުނިތަކުގެ އަދަދު 30 ށްވުރެ މަތީގައި އުޅޭއިރު މިއިން ކޮންމެ ކުންފުންޏަކީވެސް ރައްޔިތުންގެ ސީދާ ބޭނުންތަކާ ގުޅިފައިވާ ކުންފުންޏެއް. އެހެންކަމުން ކުންފުނިތަކުން ފޯރުކޮށްދޭ ހިދުމަތްތަކުގެ އަގު ދަށްކުރުމާއި ހިދުމަތްތަކުގެ ފެންވަރު ރަނގަޅު ކުރުމަށްޓަކައި ރަނގަޅު ޕްރޮކިއުމަންޓް ގައިޑްލައިންއެއް އޮތުމަކީ ކޮންމެހެން މުހިއްމު ކަމެއް،" މިނިސްޓަރު އަމީރު ވިދާޅުވިއެވެ.\nސަރުކާރު ކުންފުނިތަކުން މިހާރު އަމަލު ކުރަނީ އެކުންފުންޏެއްގެ އަމިއްލަ ޕްރޮކިއުމަންޓް ޕޮލިސީއަކަށް ކަމަށާއި އެގޮތަށް އަމަލުކުރަމުން ދާއިރު، ޕްރޮކިއުމަންޓް ޕޮލިސީ ތަކުގައި ވަރަށް ބޮޑެތި ތަފާތުތަކެއް ހުންނަ ކަމަށް މިނިސްޓަރު ވިދާޅުވި އެވެ. މިނިސްޓަރު ވިދާޅުވީ އެކަން އެގޮތަށް އޮތުމުގެ ސަބަބުން ކޮރަޕްޝަނަށް މަގުފަހިވާ ގޮތަށް ކަންތައްތައް ކުރުމަށް ބައެއްފަހަރު ފުރުސަތު ލިބިގެންދާ ކަމަށެވެ.\n"މިއަދު މި ލޯންޗްކުރެވުނު ޕްރޮކިއުމަންޓް ގައިޑްލައިންގެ ސަބަބުން ސަރުކާރު ހުރިހާ ކުންފުނިތަކުންވެސް އެންމެ ކުޑަ މިންވަރަށް އަމަލުކުރަންޖެހޭނެ ޕްރޮކިއުމަންޓް އުސޫލްތަކެއް ގާއިމްވެގެންދާނެ،" މިނިސްޓަރު އަމީރު ވިދާޅުވި އެވެ.\nމީގެ އިތުރުން ޖޮބް ކްލެސިފިކޭޝަން ފްރޭމް ވޯކްގެ ސަބަބުން ކުންފުނިތަކުގެ މުވައްޒަފުންނަށް ހެދިފައިވާ އުސޫލް އިތުރަށް ހަރުދަނާވާނެ ކަމަށާއި ހިދުމަތް ފުރިހަމަ ގޮތުގައި ދިނުމަށް ބާރު އެޅޭނެ ކަމަށް ވިދާޅުވިއެވެ.\n"އެގޮތުން މުވައްޒަފުން ނެގުމުގައާއި މުވައްޒަފުންނަށް ކުރިއެރުން ދިނުމުގައި މި ފްރޭމްވޯކްގައި ފާހަގަ ކޮށްފައިވާ މަގާމުގެ ޝަރުތުތަކަށް ކުންފުނިތަކުން އަމަލު ކުރަން ފެށުމުގެ ސަބަބުން މުވައްޒަފުންނަށް އިންސާފުވެރިގޮތަކަށް އަމަލު ކުރެވޭނެ. އަދި ކުންފުނީގެ މުވައްޒަފުންނަކީ މަސައްކަތަށް ގާބިލް މުވައްޒަފުންކަން ކަށަވަރު ކޮށްދޭނެ،" އަމީރު ވިދާޅުވި އެވެ.\nސަރުކާރުގެ އަމާޒަކީ ކުންފުނިތައް ގިނަކޮށް އަދަދު އިތުރު ކުރުން ނޫން ކަމަށާއި އުފެއްދުންތެރިކަމާއެކު ރަނގަޅު ހިދުމަތާއި ދެމެހެއްޓެނިވި އުސޫލުން ހިންގޭނެ ކުންފުނިތަކަށް ޖާގަ ދިނުން ކަމަށް މިނިސްޓަރު ވިދާޅުވިއެވެ.\n" އެގޮތުން މިހާރުވެސް ޖުމްލަ 17 ކުންފުންޏެއް ވާނީ އުވާލުމަށްޓަކާ ލިކުއިޑޭޝަން މަރުހަލާގައި. މި ބަދަލުތަކާއެކު ކުރިމަގުގައި ކުންފުނިތަކުގައި މަސައްކަތް ކުރާ މުވައްޒަފުން ވެގެންދާނީ އެންމެ ގާބިލް ކަމަށް ފަރުވާތެރި އުފެއްދުންތެރި ނަތީޖާ ނެރޭ ބަޔަކަށް. އާހިރު ނަތީޖާއަކަށްވާނީ ރައްޔިތުންނަށް މިހާރަށްވުރެވެސް ރަނގަޅު ހިދުމަތެއް ލިބި މަޝްރޫއު ތަކުގެ ދުވެލި ހަލުވި ވެގެން ދިޔުން،" އަމީރު ވިދާޅުވި އެވެ.\nއަމީރު ވިދާޅުވީ ޕްރޮކިއުމަންޓް ނިޒާމު ހަރުދަނާ ކުރުމުގެ ގޮތުން ސްޓޭޓް އިންޓާނަލް އޮޑިޓް ކޮމެޓީ އުފައްދާ މަސައްކަތް ފުޅާކޮށްފައިވާ ކަމަށެވެ.\n"ބީލަމުގެ މައްސަލަ ބަލާ ކޮމެޓީ އާއި މާލިއްޔަތު މައްސަލަ ބަލާ ކޮމެޓީ އުފައްދާ ބޮޑެތި ބާރުތަކެއް ވާނީ ދީފައި. އެއާއެކު މިއަދު އެކޮމެޓީތަކަށް އެތައް މައްސަލައެއް ހުށަހެޅި އެދަނީ ބެލެމުން. އޭސީސީ އާއި އޮޑިޓަރ ޖެނެރަލް މިނިވަންކަމާއެކު މަސައްކަތް ކުރުމުގެ ފުރުސަތު މިހާރު އެވަނީ ތަނަވަސްކޮށްދެވިފައި،" އަމީރު ވިދާޅުވި އެވެ.\nމިނިސްޓަރު އަމީރު ވިދާޅުވީ އޮޑިޓް ރިޕޯޓްތަކުގައި ފާހަގަ ކޮށްފައިވާ ފައިސާގެ މުއާމަލާތްތައް އަނބުރާ ދައުލަތަށް ހޯދުމުގެ މަސައްކަތް ފަށައިގެން ކުރިއަށް ގެންދާ ކަމަށެވެ.


Evves Vahkameh Beleyne Gotheh Neh: Dhiyana – adduLIVE\nއެއްވެސް ވައްކަމެއް ބެލޭނެ ގޮތެއް ނެތް: ދިޔާނާ\nNov 30, 2020, 20:04 ހަސަން ރަޝީދު\nކުރީގެ ބަންޑާރަނައިބް ދިޔާނާ ސައީދު - ފޮޓޯ: ވީނިއުސް\nއެއްވެސް ވައްކަމެއް ބެލޭނެ ގޮތެއް ނެތްކަމަށް ކުރީގެ ބަންޑާރަ ނައިބު ފާތިމަތު ދިޔާނާ ސައީދު ވިދާޅުވެއްޖެ އެވެ.\nދިޔާނާ މިހެން ވިދާޅުވީ ކޮވިޑް-19 އާ ގުޅިގެން މާލެ ސަރަހައްދު ލޮކްޑައުންކުރި މުއްދަތުގެ ތެރޭގައި، މޯލްޑިވްސް ޕޯޓްސް ލިމިޓެޑް (އެމްޕީއެލް) ގައި ކޮށްފައިވާ ބައެއް މުއާމަލާތްތަކުގައި ކޮރަޕްޝަންގެ އަމަލުތައް ހިންގި މައްސަލަ އަށް އިޝާރާތް ކުރައްވަމުންނެވެ.\nއެ މައްސަލައާ ގުޅިގެން އެމްޕީއެލްގެ ޗެއާމަންގެ މަގާމުގައި ހުންނެވި މުހައްމަދު ޒަކީ (ނަޒާކީ ޒަކީ) މިއަދު ވަނީ މަގާމުން އިސްތިއުފާ ދެއްވާފައެވެ.\nދިޔާނާ މިއަދު ކުރެއްވި ޓްވީޓެއްގައި ވިދާޅުވީ މުޅި ދައުލަތުގައި އޮތީ ވައްކަމާއި ހިޔާނާތް ކަމަށެވެ. އެގޮތުން އެމްއެމްޕީއާރުސީ އާއި އެމްޕީއެލްގެ އިތުރުން ޕަބްލިކް ޕްރޮކިއުމެންޓުގެ ވައްކަން ދިޔާނާ ފާހަގަކުރެއްވިއެވެ. ނަމަވެސް އެއްވެސް ވައްކަމެއް ބެލޭނެ ގޮތެއް ނެތްކަމަށް ދިޔާނާ ވިދާޅުވިއެވެ.\nއެމްޕީއެލް އިން ނެރުނު ބަޔާނެއްގައި ބުނީ އެކަމާ ގުޅިގެން، ކުންފުނީގެ އިންޓާނަލް އޮޑިޓަރުން ރިޕޯޓެއް އެކުލަވާލާފައިވާ ކަމަށާއި އެ މައްސަލައިގައި ބަލަންޖެހޭ އިތުރު ކަންތައްތަކެއް ފާހަގަވެ، އެ ކަންކަން ތަހުގީގު ކުރުމަށް މިހާރު މަސައްކަތް ފަށާފައިވާ ކަމަށެވެ.\nއަދި އެ ތަހުގީގުން ހާމަވެފައިވާ މައުލޫމާތުތަކަށް ބިނާކޮށް، އެ ހިޔާނާތުގައި ޝާމިލުވާކަމަށް ޝައްކުކުރެވޭ މުވައްޒަފުން މިހާރު ސަސްޕެންޑްކުރެވިފައިވާ ކަމަށްވެސް އެމްޕީއެލް އިން ބުނެއެވެ.\nމީގެއިތުރުން މި މައްސަލަ އިތުރަށް ތަހުގީގުކުރުމަށް ފުލުހުންނާއި، އޮޑިޓާ ޖެނެރަލް އޮފީހުގެ އިތުރުން، އެންޓި ކޮރަޕްޝަން ކޮމިޝަން (އޭސީސީ)އަށް މިހާރު ހުށަހަޅާފައިވާ ކަމަށްވެސް ބަޔާނުގައި ބުނެފައިވެއެވެ.


Bodu thafaathakun Thulhaadhoo balikoh Eydhafushi atholhu championkan hoadhaifi\nބޮޑު ތަފާތަކުން ތުޅާދޫ ބަލިކޮށް އޭދަފުށި އަތޮޅު ޗެމްޕިއަންކަން ހޯދައިފި\nބޮޑު ތަފާތަކުން ތުޅާދޫ ބަލިކޮށް ގޯލްޑެން ފުޓްސަލް ޗެލެންޖުގެ އަތޮޅު ޗެމްޕިއަންކަން އޭދަފުށި ހޯދައިފި އެވެ. ގޯލްޑެން ފުޓްސަލް އެސޯސިއޭޝަނުން އިންތިޒާމުކޮށްގެން ބާއްވާ ފުޓްސަލް މުބާރާތުގެ ބ. އަތޮޅު ބުރުގެ ޗެމްޕިއަންކަން އޭދަފުށި ހޯދީ ރޭ ކުޅުނު މެޗުގައި ތުޅާދޫ 8-1 އިން ބަލިކޮށް ފައިދާ ގޯލުގެ ތަފާތުން ހިތާދޫއަށް ވުރެ ކުރި ހޯދައިގެންނެވެ.\nރޭގެ މެޗަށް ނުކުތްއިރު އަތޮޅު ޗެމްޕިއަންކަން ހޯދުމުގެ ފުރުސަތު އޭދަފުއްޓަށް އޮތީ މަދުވެގެން ފަސް ގޯލުގެ ތަފާތުން ތުޅާދޫ ބަލިކޮށްގެންނެވެ. އެކަމަކު ބޮޑު ތަފާތަކުން ތުޅާދޫގެ މައްޗަށް ކުރި ހޯދިއިރު އޭދަފުށިން ވަނީ މުޅި މެޗު ކޮންޓްރޯލް ކޮށްގެން ކުޅޭ ތަފާތު މޮޅު ކުޅުމެއް ދައްކައިފަ އެވެ.\nމެޗުގެ ފުރަތަމަ ހާފުގައި އޭދަފުށިން ވަނީ ހަ ގޯލުގެ ލީޑެއް ނަގައިފަ އެވެ. ދެ ވަނަ ހާފުގައި އިތުރު ކުޅުންތެރިންނަށް ފުރުސަތުދީގެން ކުޅުނު އޭދަފުށިން ވަނީ އިތުރު ދެ ގޯލު ޖަހައިފަ އެވެ. މެޗުގައި އޭދަފުށީގެ އަށް ގޯލުގެ ތެރެއިން ހަތަރު ގޯލު ޖެހީ އިޝާން އިބްރާހީމް (ސައްޓު) އެވެ. ސައްޓުގެ އިތުރުން މެޗުގައި އަހުމަދު އަޝްރަފް ޔޫސުފް (ސޮބީ) ވަނީ ހެޓްރިކް ހަދައިފަ އެވެ. އޭދަފުށީގެ އަނެއް ގޯލު ކާމިޔާބުކޮށްދިނީ ހާފިޒް އަހުމަދު އެވެ. ތުޅާދޫގެ ހަމައެކަނި ގޯލު މެޗު ނިމެން އުޅެނިކޮށް ޖެހީ އަބްދުﷲ އަފާފް އެވެ.\nބ. އަތޮޅު ބުރުގެ ކުޅުން ނިމުނުއިރު އޭދަފުށި އެއް ވަނަ ހޯދީ ހަތަރު ޕޮއިންޓާއި ފައިދާ ހަތް ގޯލާއެކު އެވެ. ދެ ވަނަ ލިބުނު ހިތާދޫއަށް ލިބުނީ ހަތަރު ޕޮއިންޓާއި ފައިދާ ހަތަރު ގޯލެވެ. ފުލަށްދިޔަ ތުޅާދޫއަށް ޕޮއިންޓެއް ލިބިފައިނުވާއިރު އެޓީމު އޮތީ ގެއްލުން 11 ގޯލުގަ އެވެ. އަތޮޅު ބުރުގައި އޭދަފުއްޓާއި ހިތާދޫ ބައްދަލުކުރި ވާދަވެރި މެޗު ނިމުނީ 2-2 އިން އެއްވަރުވެގެންނެވެ.\nއަތޮޅު ބުރުގެ އެންމެ މޮޅު ކުޅުންތެރިޔާގެ މަގާމާއި އެންމެ ގިނަ ގޯލު ޖެހި ކުޅުންތެރިޔާގެ މަގާމް ހޯދީ އޭދަފުށީ ޓީމުގެ ސައްޓު އެވެ. ސައްޓު ވަނީ އަތޮޅު ބުރުގައި ކުޅުނު ދެ މެޗުގައި ވެސް ތަފާތު މޮޅު ކުޅުމެއް ދައްކައިފަ އެވެ. މިދިޔަ އަހަރު އޮތް މުބާރާތުގެ އަތޮޅު ޗެމްޕިއަންކަން އޭދަފުށިން ހޯދިއިރު މޮޅު ކުޅުންތެރިޔާގެ މަގާމް ހޯދީ ސޮބީ އެވެ.\nމިދިޔަ އަހަރު ވެސް އަތޮޅު ޗެމްޕިއަންކަން އޭދަފުށި ކަށަވަރުކުރީ ހިތާދޫގެ މައްޗަށް ފައިދާ ގޯލުގެ ތަފާތުން ކުރި ހޯދައިގެންނެވެ. އޭދަފުށިން ވަނީ މިދިޔަ އަހަރުގެ އަތޮޅު ޗެމްޕިއަންކަމުގެ އިތުރުން ޒޯން ރަނަރަޕް ކަން ހޯދައި މުބާރާތުގެ ސެމީ ފައިނަލާއި ހަމައަށް ދަތުރުކޮށްފަ އެވެ. ސެމީއާ ހަމައަށް އޭދަފުށި ދަތުރުކުރީ މ. ދިއްގަރާއި ހދ. ނައިވާދޫ ބަލިކޮށްގެންނެވެ. އެކަމަކު ފުރަތަމަ ފަހަރުގައި މުބާރާތުގައި ބައިވެރިވި އޭދަފުށި ވަނީ ސެމީ ފައިނަލުގައި ޕެނަލްޓީ ޖަހައިގެން މާފަންނު އަތުން ބަލިވެ ކަޓައިފަ އެވެ. މިދިޔަ އަހަރުގެ މުބާރާތުގެ ޗެމްޕިއަންކަން މާފަންނު ހޯދީ ފައިނަލުގެ ލ. ގަން ބަލިކޮށްގެންނެވެ. ބ. އަތޮޅުން މި މުބާރާތް ކާމިޔާބުކުރި ހަމައެކަނި ރަށަކީ ހިތާދޫ އެވެ. އެރަށުން ވަނީ ގޯލްޑެން ފުޓްސަލްގެ ފުރަތަމަ މުބާރާތް 2015 ވަނަ އަހަރު ކާމިޔާބުކޮށްފަ އެވެ.\nޗެމްޕިއަންކަން ހޯދި އޭދަފުށި ދެން ވާދަކުރާނީ ޒޯން ބުރުގަ އެވެ. ޒޯން ދޭއްގައި ހިމެނެނީ ނ، ރ، އަދި ބ، އަތޮޅެވެ. އޭދަފުއްޓާ އެކު ޒޯން ބުރުގައި ވާދަކުރާނީ ރ. އަތޮޅުގެ ޗެމްޕިއަންކަން ހޯދި އިނގުރައިދޫ އާއި ނ. އަތޮޅުން މުބާރާތުގައި ބައިވެރިވި ހަމައެކަނި ރަށް ކަމަށްވާ ހޮޅުދޫ އެވެ.\nއޭދަފުށީ ފުޓްސަލް ޓީމު މި އަހަރު ހިންގުމުގައި ހަރަކާތްތެރިވަނީ ޔުނައިޓެޑް ވީ އިންނެވެ.\nއިންޑިއާގެ އެހީގައި ބ. އަތޮޅުގެ ތިން ރަށެއްގައި ޕާކް އަޅަނީ


Fiyavalhu elheetha, promotion dhineee tha?\nގާޒީ ހަސަން ސައީދު: އޭނާއަށް އެޅި ފިޔަވަޅާއެކު ފާޑުކިޔުން ވަނީ އަމާޒުވެފަ -- ފޮޓޯ: އަވަސް އާކައިވް\nފެމެލީ ކޯޓުގެ އިސް ގާޒީ ހަސަން ސައީދާ ގުޅޭ ގޮތުން އެ ކޯޓުގެ މުވައްޒަފުންތަކެއް ހުށަހެޅި މައްސަލަތަކެއް ބެލުމަށްފަހު ފިޔަވަޅެއްގެ ގޮތުން އޭނާ ކްރިމިނަލް ކޯޓަށް ބަދަލު ކުރަން ނިންމި ނިންމުމަށް ފާޑުކިޔުން އަމާޒުވެއްޖެ އެވެ.\nޖުޑީޝަލް ސާވިސް ކޮމިޝަން (ޖޭއެސްސީ) އިން އިއްޔެ ބުނީ އޭނާއަށް ފިޔަވަޅު އަޅަން ނިންމީ ފަނޑިޔާރުގެ ސުލޫކަށް އަސަރުކުރާ ފަދަ ކަންތައްތަކެއް ތަހުގީގަށް ސާބިތުވެފައިވާތީ ކަމަށެވެ. ފިޔަވަޅަކީ އޭނާ ކުރިމިނަލް ކޯޓުގެ ގާޒީ ކަމަށް ބަދަލު ކުރުމެވެ.\nމިކަމާ ފާޑުވިދާޅުވެ ވާހަކަ ދެއްކެވި ގާޒީއަކު ސިފަ ކުރެއްވި ގޮތުގައި މިއީ ޕްރޮމޯޝަނެކެވެ. ކުރިމިނަލް ކޯޓުގެ ގާޒީންނަށް ރިސްކް އެލެވެންސްގެ ގޮތުގައި 3،300 ރުފިޔާ ފެމެލީ ކޯޓުގެ ގާޒީންނަށްވުރެ އިތުރަށް ލިބެ އެވެ.\nހަސަން ސައީދުގެ މައްސަލަ ޖޭއެސްސީގެ ކޮމެޓީއިން ބަލައި ރިޕޯޓް އެކުލަވާލި ފަހުން ޖޭއެސްސީގެ ގާނޫނަށް ވަނީ ބަދަލު ގެނެސްފަ އެވެ. ޖޭއެސްސީގެ ގާނޫނަށް ގެނައި ބަދަލުގައިވާ ގޮތުން ފަނޑިޔާރުންނާމެދު އެޅޭނެ ފިޔަވަޅުތަކަށް ވަނީ ބަދަލު ގެނެސްފަ އެވެ. އެގޮތުން ހުރި މަގާމަށްވުރެ ދަރަޖަ ދަށް ކުރުން ވަނީ ހިމަނާފަ އެވެ. އަދި ފިޔަވަޅެއްގެ ގޮތުން ފަނޑިޔާރަކު މަސައްކަތް ކުރާ ކޯޓާ އެއް ދަރަޖައެއްގެ ކޯޓަކަށް ބަދަލު ކޮށްގެން ނުވާނެ ކަމަށް އިސްލާހުގައި ބުނެފައިވެ އެވެ.\nއެ އިސްލާހު ފާސްކޮށް ތަސްދީގު ކޮށްފައި ވަނީ ކޮމެޓީގެ ރިޕޯޓަށް ފަހުން ކަމަށްވާތީ ޖޭއެސްސީއިން ނިންމާފައި އޮތީ އެ މައްސަލައަށް އެ އިސްލާހުގައިވާ ކަންކަން ނުހިނގާނެ ކަމަށެވެ. ނަމަވެސް ޖޭއެސްސީއިން އިއްޔެ ހަސަން ސައީދުގެ މައްސަލާގައި ކޮމެޓީގެ ނިންމުމަށް ބަދަލު ގެނެސްފައިވެ އެވެ.\nރައްޔިތުންގެ މަޖިލީހުގެ މެންބަރަކު ވިދާޅުވީ ގާނޫނަށް އިސްލާހު ގެނައީ މުހިންމު މަގުސަދެއް ކަމަށާއި އެ އިސްލާހު ގެނައި ފަހުން އެޅި ފިޔަވަޅެއް މިހެން އައުމުން ކަންބޮޑުވާ ކަމަށެވެ. އޭނާ ވިދާޅުވި ގޮތުގައި ތުހުމަތުވާ މީހާއަށް ލުއި ގޮތް ނޫނީ މަސްލަހަތަށް އިސްކަން ދޭން ޖެހެނީ ޖިނާއީ މައްސަލަތަކުގައި ކަމަށާއި މިއީ އިދާރީ ފިޔަވަޅެއް ކަމަށެވެ. މި ފިޔަވަޅު އަޅަން ޖެހޭނީ އެންމެ ފަހުން ގާނޫނަށް ގެންނަ ބަދަލާ އެއްގޮތްވާ ގޮތަށް ކަމަށެވެ.\nކުރިން ވާހަކަ ދެއްކެވި ގާޒީ ވިދާޅުވި ގޮތުގައި ގާނޫނަށް އިސްލާހު ނުގެންނަނީސް ޖޭއެސްސީގެ ކޮމެޓީއިން ނިންމާފައި އޮތީ ހަސަން ސައީދު ވަކި ކުރުމަށް ރައްޔިތުންގެ މަޖިލީހަށް ހުށަހެޅުމަށެވެ. ކޮމެޓީގެ އެ ރިޕޯޓްގައިވާ ހުށަހެޅުން ބަދަލުކުރީ ހަސަން ސައީދު ދެއްވި ޖަވާބަށް ރިއާޔަތް ކުރުމަށްފަހު އިއްޔެ ކަމުގައިވުމުން ގާނޫނަށް ގެނައި އިސްލާހަށް ބަލަން ޖެހޭނެ ކަމަށެވެ.\n"މިއީ ޖިނާއީ މައްސަލައެއް ނޫން، އިދާރީ ފިޔަވަޅެއް، މިކަމުގައި ބަލަން ފިޔަވަޅު އަޅާ މީހާގެ މަސްލަހަތަށް އިސްކަން ދޭން ނުޖެހޭނެ،" އެ ގާޒީ ވެސް ވިދާޅުވި އެވެ.\nމީގެކުރިން ވެސް މިގޮތަށް އެއް ދަރަޖައެއްގެ ކޯޓުތަކަށް ފަނޑިޔާރުން ބަދަލުކޮށްފައިވެ އެވެ. ނަމަވެސް ޖޭއެސްސީއަށް މިފަހުން އައި ބޮޑު ބަދަލާއެކު މިފަދަ ފިޔަވަޅެއް އެޅި މިއީ ފުރަތަމަ ފަހަރެވެ. މިކަމަށް ފާޑުކިޔުން އަމާޒުވެފައިވާއިރު މިހާތަނަށް ޖޭއެސްސީއިން މިކަމުގައި އެއްޗެއް ނުބުނެ އެވެ.\nރައްޔިތުންގެ މަޖިލިސް ޖޭއެސްސީ ޝަރުއީ ދާއިރާ + ޝަރުއީ ދާއިރާ ރިފޯމް ކުރުން ކްރިމިނަލް ކޯޓް


Bidheyseen genna3kunfungnakah human trafficking ge thuhumathukoh thahugeegu kuranee | Mihaaru\nއިމިގްރޭޝަންގެ އޮފިސަރުން އެއާޕޯޓުގައި މަސައްކަތް ކުރާއިރު، އެ ތަނުގެ އިސްވެރިއަކު ދުރުގައި: ހިއުމަން ޓްރެފިކިން އަށް ތުހުމަތު ކުރެވޭ 27 މައްސަލައެއް ފުލުހުންނަށް ހުށަހަޅާގައިވާނެ ކަމަށް އިމިގްރޭޝަނުން ބުނޭ.---ފޮޓޯ: އިމިގްރޭޝަން\nބިދޭސީން ގެންނަ ތިން ކުންފުންޏަކަށް ހިއުމަން ޓްރެފިކިންގެ ތުހުމަތުކޮށް، ތަހުގީގު ކުރަނީ\n26 ޑިސެމްބަރ 2019 - 11:23 20 comments\nއިމިގްރޭޝަނުން ބުނިގޮތުގައި، ހިއުމަން ޓްރެފިކިން އަށް ތުހުމަތު ކުރެވޭ 27 މައްސަލައެއް މިހާތަނަށް ވަނީ ފުލުހުންނަށް ހުށަހަޅައިފަ އެވެ.\n"...އިންސާނީ ވަގުފާރި އަށް ހުޅުވިފައިވާ ދޮރުތައް ބަންދުކުރުމަށްޓަކައި ކަމާ ގުޅުން ހުރި މުއައްސަސާތަކާ ގުޅިގެން އިމިގްރޭޝަނުން އަބަދުވެސް މަސައްކަތް ކުރާނެ ކަމުގެ ޔަގީންކަން އެންމެހައި ފަރާތްތަކަށް އަރުވަމެވެ،" އިމިގްރޭޝަންގެ ބަޔާނުގައި ވެ އެވެ.\nއިތުރު ލިޔުންތައް ކުށްކުރުން ފުލުހުން ގަވާއިދާ ހިލާފަށް އުޅޭ ބިދޭސީން ބިދޭސީން އިމިގްރޭޝަން ހިއުމަން ޓްރެފިކިން މޯލްޑިވްސް އިމިގްރޭޝަން


Civil servantun geyga mashakai kuran hiley internet\nނޮދަން އޮފީސް ކޮމްޕްލެކްސް--\nސިވިލް ސާވިސް މުވައްޒަފުންނަށް ގޭގައި ތިބެގެން އޮފީސް މަސައްކަތްތައް ކުރުމަށް އެ މުވައްޒަފުންނަށް ދިރާގުން ހިލޭ އިންޓަނެޓް އެކްސެސް ދީފި އެވެ.\nކޮވިޑް-19 އިން ރައްކާތެރިވާން ސަރުކާރުގެ އޮފީސްތައް ބަންދު ކޮށްފައިވާތީ ސިވިލް ސާވިސް މުވައްޒަފުން ގޭގައި ތިބިގެން މަސައްކަތް ކުރުމަށް ލުއި ފަސޭހަކަން ފޯރު ކޮށްދިނުމުގެ ގޮތުން ދިރާގުން ފޯރުކޮށްދޭ ފިކްސްޑް ބްރޯޑްބޭންޑް އިންޓަނެޓްގެ ޒަރިއްޔާއިން ސަރުކާރުގެ ވިއުގަތަކަށް އެ މުވައްޒަފުން ހިލޭ ވަދެވޭ ގޮތަށް ހަމަޖައްސައިދީފައިވާނެ ކަމަށް ދިރާގުން ބުނެއެވެ.\nސަރުކާރުގެ އެކި ޕޯޓަލްތަކަށް ސިވިލް ސާވިސް މުވައްޒަފުންނަށް ހިލޭ އެކްސެސް ކުރެވޭ ގޮތަށް ދިރާގުން ހަމަޖައްސާފައި ވަނީ ސަރުކާރުގެ ކޮމިއުނޭޝަން، ސައިންސް އެންޑް ޓެކްނޮލޮޖީ މިނިސްޓްރީއާ ވެސް ގުޅިގެންނެވެ.\nދިރާގުން ފޯރުކޮށްދޭ ޑިޖިޓަލް ވަސީލަތްތައް މެދުވެރިކޮށް ސަރުކާރުގެ ސިވިލް ސާވިސް މުވައްޒަފުންގެ މަސައްކަތް މެދުނުކެނޑި ކުރިއަށް ގެންދިއުމަށް ލުއި ފަސޭހަ ގޮތްތަކެއް ހޯދައި ދިނުމަކީ މި ދަނޑިވަޅުގައި ދިރާގުން އެންމެ އިސްކަމެއް ދޭ އެ ކަންތައް ކަމަށް އެ ކުންފުނިން ބުންޏެވެ.\nމި ދަނޑިވަޅުގައި ކަސްޓަމަރުންނަށް އިންޓަނެޓް ބޭނުން ކުރުމަށް ލުއިތަކެއް ދިނުމުގެ ގޮތުން ދިރާގުން ދަނީ މިދިޔަ މާޗު މަހުން ފެށިގެން ހިލޭ ޑޭޓާ އެލަވަންސް އަދި ޑިސްކައުންޓް ދެމުންނެވެ.


Thauleemee hayaathah 88 aharu: Enme hith dhathee 2020!\nރާއްޖޭގެ ތައުލީމީ ހަޔާތައް 88 އަހަރު: އެންމެ ހިތް ދަތީ 2020!\n23 ޑިސެމްބަރ 2020 - 16:29:58\nރާއްޖޭގެ ތައުލީމީ ވުޒާރާއަށް 88 އަހަރު ފުރުނީއެވެ. މި ދިގު ތާރީހުގެ ތެރޭގައި އެތައް ކަމެއް ދިވެހިރާއްޖެއަށް ދިމާވިއެވެ. ދެވަނަ ބޮޑު ހަނގުރާމައިން ފެށިގެން ބޮޑު ތަދުން، ކޮލެރާ، ބޮޑު ރޯގާ އަދި ސިގެއްލާ ފަދަ ބަލި މަޑުކަންތައްވެސް މި ހަޔާތުގައި ދިމާވިއެވެ. އަދި އެންމެ ފަހުން ކޮރޯނާ އާއި ވެސް މި ދިމާވީ 2020 ވަނަ އަހަރު އެވެ. މިއިން ކޮންމެ ބަލާ މުސީބާތަކީ ހަމަ ދިވެހި ތައުލީމާ ހަޔާތައް ހުރަސް އަޅުވާލި ކަމެކެވެ.\nނަމަވެސް 2020 ވަނަ އަހަރު ދިމާވި ކޮރޯނާ ވައިރަހުގެ އާލަމީ ވަބާ ވެގެން ދިޔައީ ދިވެހިރާއްޖޭގެ ތައުލީމީ ހަޔާތައް ދިމާވި އެންމެ ބޮޑު ގޮންޖެހުމަށެވެ. އަދި އެ ގޮންޖެހުމުގެ ގެއްލުން މާލީ ގޮތުންނާއި، މައުނަވީ ގޮތަކުން ވެސް އެންމެ ބޮޑުވާނީ މި ޕެންޑަމިކުގައިކަން ޔަގީނެވެ. ސަބަބަކީ 2020 ވަނަ އަހަރު ދިވެހިރާއްޖޭގައި ފުޅާ ދާއިރާއެއްގައި ތައުލީމީ ހިދުމަތް ދައުލަތުގެ ފަރާތުން ދެމުން ގެންދިޔައެވެ. އަދި ގިނަ ކުދިންތަކެއް ތައުލީމް ހާސިލުކުރަމުން ގެންދިޔައެވެ. މި ފަދަ އެތައް ސަބަބު ތަކަށްޓަކައި 2020 ވަަނަ އަހަރަކީ ރާއްޖޭގެ ތައުލީމީ ހަޔާތައް ދިމާވި އެންމެ ބަނަ އެއް އަހަރެވެ. އަދި އެންމެ ހިތާމަވެރި އަހަރުވެސް މެއެވެ.\nއިއްޔެއަކީ ތައުލީމީ ވުޒާރާއަށް 88 އަހަރު ފުރިގެން ދިޔަ ދުވަހެވެ. ރާއްޖޭގެ ތައުލީމުގެ ދިގު 88 އަހަރުގައި އެތަށް ގޮންޖެހުންތަކަކާއި ހުރަސްތަކެއް ގިރާކޮށް މިއަދު ދިވެހިންނަށް ތައުލީމީ ގޮތުން ލިބިފައިވާ ކުރިއެރުންތަކާއިއެކު އާދެވިފައި މިތިބަ ހިސާބަކީ ވޮށި ފިލާއެޅި ޒަމާން ފަސްދީ ކޮންޕިއުޓަރުގެ އެންމެ ފިތަކުން އެތަށްކަމެއް، އެތަށް އެއްޗެއް އުގަންނާދެވޭ ފަދަ ފަހުރުވެރިވުން ހައްގު ހިސާބެކެވެ.\nމިއަދު ތައުލީމީ ހަރުފަތްތަށް އެކި މަރުހަލާތަކުން ގިރާކުރަމުން އައިސް 88 އަހަރު ކަޑައްތު ތުކުރެވުނު އިރު ދެން އުފެދޭ ސުވާލަކީ 88 އަހަރުގެ ކުރިން ރާއްޖޭގައި ތައުލީމް ހާސިލުކުރުމުގެ ފުރުސަތު ނެތީތޯ؟ ކުރެވޭ ސުވާލެވެ.\nމި ސުވާލަށް އެެޑިއުކޭޝަން މިނިސްޓަރު ޑރ. އައިޝަތު އަލީ ވަނީ ވަރަށް ތަފްސީލީ ޖަވާބެއް ދެއްވާފައެވެ. މިނިސްޓަރު އައިޝަތު އަލީ ވިދާޅުވީ ތާރީހީ ފޮތްތަކުން އެނގޭގޮތުގައި، ރާއްޖޭގައި ނުކިޔަވައި ދިޔަ ދުވަސްވަރެއް ނާންނަކަމަށެެވެ.\nއެޗްސީޕީ ބެލްގެ ފޮތުގައި، ސަރުކާރުގެފަރާތުން މާލޭގެ ހަތަރު އަވަށުގައި ހަތަރު އެދުރުގެ ހުންނަކަމާއި، އެ ތަންތަނަށް ކިޔަވައިދޭނޭ މުދައްރިސަކު ލާފައި ހުންނަކަމާއި ކީރިތި ޤުރްއާންގެ ފޮތްބައި ދަރިވަރުންނަށްދޭކަމުގެ ވާހަކަތައް ލިޔެފައިވާ ކަމަށް މިނިސްޓަރު ވިދާޅުވިއެވެ.\nމާލޭގައި ނެވިކަން ކިޔަވައިދޭ 18 ތަން ހުންނަ ކަންވެސް މިނިސްޓަރު ފާހަގަކުރެއްވިއެވެ. އެޗްސީޕީ ބެލް އެންމެ ފަހުން މާލެއައީ 1922 ވަނަ އަހަރުއެވެ.\n"އޭގެ ކުރިން، ޔަންގް އެންޑް ކްރިސްޓޮފާ ރާއްޖެއާ ބެހޭގޮތުން، ލިޔުނު ބަޔާނުގައިވެސް، ރާއްޖޭގައި އެދުރުގެ ހުންނަ ވާހަކަތައް ލިޔެފައިވޭ. އެއީ 1936 ވަނަ އަހަރު. އޭގެ މާކުރިންވެސް، 14 ވަނަ ގަރުނުގައި ރާއްޖެ އައި އިބްނު ބަތޫތާ ވެސް އެދުރުގެ ތަކުގެ ވާހަކަ ލިޔެފައިވޭ. މިކަންކަމުން، އެނގެނީ، ރާއްޖޭގައި އުނގަންނައިދިނުމުގެ ކަންތައްތައް ވަރަށް ކުރިންސުރެ، ކުރިއަށް ގެންގޮސްފައިވާ ކަން. އެހެންކަމުން، 88 އަހަރުގެ ކުރިން، ރާއްޖޭގައި ކިޔަވައިދިނުން އޮތް. އަދި ސަރުކާރުގެ ފަރާތުން އެންމެ ލަސްވެގެން 17 ވަނަ ގަރުނުގައި، އިސްކަންދަރު ރަސްގެފާނު، ދައުލަތުގެ އެނދުރުގެއެއް ހުޅުވާ ދެއްވާފައިވޭ" މިނިސްޓަރު އައިޝަތު އަލީ ވިދާޅުވިއެވެ.\nފުރަތަމަ ގާނޫނު އަސާސީއާ އެކު އުފެއްދި އުނގަންނައިދިނުމާ ބެހޭ މަހަކްމާއަށް ނުވަތަ ވުޒާރާއަށް ކިޔަނީ "މަހަކްމަތުލް މައާރިފް" އެވެ. "މައާރިފް" އަކީ ދަތުން ނުވަތަ ކަމެއް ހާސިލުވުން ނުވަތަ "އަންޑަސްޓޭންޑް" ވުން އެވެ.\nއެހެންކަމުން ރާއްޖޭގައި އުގަންނާ ނުދޭ ޒަމާނެއް ފާއިތުވެފައި ނެތެވެ. ކޮންމެވެސް ގޮތަަކަށް ކިޔަވައިދިނުމުގެ ކަންތައްތައް އެ ޒަމާނަކާއި އެކަށީގެންވާ މިންވަރެއްގައި ރާއްޖޭގައި އައީ ކުރަމުންނެވެ.\nއެހެންނަމަ ވެސް ފުރަތަމަ ފަހަރަށް ރާއްޖޭގައި ތައުލީމީ ވުޒާރާއެއް އުފެދިގެން ދިޔައީ މީގެ 88 އަހަރު ކުރިން ޑިސެމްބަރު މަހުގެ 23 ވަނަ ދުވަހުއެވެ. މިއަދު 88 އަހަރު ފުރުން ފާހަގަކުރަަމުން މިދަނީ ތައުލީމީ ވުޒާރާއެއް ރާއްޖޭގައި ފުރަތަމަ ފަހަަރަށް އުފެދި ތައުލީމީ ދައުރު ގުނަންފެށިތާ 88 އަހަރު ފުރުމުންނެވެ.\nތައުލީމީ ވުޒާރާއަކަށް 88 އަހަރު ފުރިގެންދާއިރު އެންމެ ބޮޑަށް ވިސްނަންޖެހޭ އެއްކަމަކީ މިފަދަ ދުވަހެއް ފާހަގަކުރެވެމުންދަނީ ކީއްވެތޯ ހާސިލުކުރަން ބޭނުންވަނީ ކޮން މަގުސަދުތަކެއްތޯއެވެ؟ މިކަންވެސް ވަނީ މިނިސްޓަރު އައިޝަތު އަލީ ސާފުކޮށްދެއްވާފައެވެ.\nމިނިސްޓަރު ވިދާޅުވިީ، މިފަދަ އަހަރީ ދުވަސްތައް ފާހަގަކުރުން އެންމެ މުހިންމު ވަނީ ހަވާލުވެގެން ތިބޭ މަސްއޫލިއްޔަތުތަކާއި ޒިންމާތައް މަތިން ހަނދާންކޮށް، އަލުން އެކަންކަންކުރުމަށް ކޮމިޓްވުމާއި، އެ މަސްއޫލިއްޔަތުތައް އަދާކުރުމަށް ވަފާދާރުވުން އެވުޒާރާގައި ހޭދަކުރާ މަދު ދުވަސްކޮޅުގައި، އާ ރޫހަކާއެކު ހަވާލުވެފައިވާ މަސައްކަތްތައް ކުރުމަށް އާއަޒުމަކާއެކު ކުރިމަތި ލުން ކަމަށް މިނިސްޓަރު ފާހަގަކުރެއްވިއެވެ.\n" ބައެއް މީހުން ކައިވެނީގެ އަހަރީ ދުވަސް ފާހަގަކުރަނީ އަލުން، އެ ކައިވެނީގެ ވައުދުތަކަށް ކޮމިޓްވުމަށް. އެ އަހުދުތަކަށް އިހްތިރާމް ކުރުމަށް ކަނޑައެޅުމަށް އެހެންކަމުން މިރޭ، ތައުލީމީ މަހަކްމާއަށް 88 އަހަރު ފުރޭ ދުވަސް އަޅުގަނޑުމެން ފާހަގަކުރަންވީ މި ނިޔަތުގައި. ހަވާލުވެފައިވާ މަސްއޫލިއްޔަތު ތަކަށް އަލުން، އައު ޢަޒުމަކާއެކު ކޮމިޓްވުމަށް. އަޅުގަނޑަށް ވިސްނޭގޮތުގައި މިފަދަ އަހަރީ ދުވަސްތައް ފާހަގަ ކުރުމުގެ މައިގަނޑު އަނެއް މަގްސަދަކީ އެކަމުގެ ސަބަބުން، އެކުގައި މަސައްކަތްކުރާ މުއައްޒަފުންގެ މެދުގައި އުފެދޭ ފަހުރުވެރިކަމާއި އުފާވެރިކަމުން، ހެޔޮ އަސަރެއް އަޅުގަނޑުމެންގެ މަސައްކަތަށާއި ދަރިވަރުންގެ ކިޔެވުމަށާއި ކިޔަވައިދިނުމަށް ކުރުން." މިނިސްޓަރު ނަހުލާ ވިދާޅުވިއެވެ.\nވުޒާރާގެ މޮރާލް ނުވަތަ ރޫހިއްޔާ މަތިކުރެވޭނީ ވޭތިވެދިޔަ އަހަރުތަކާމެދު ފިކުރު ހިންގާލައި، ވުޒާރާގެ ކާމިޔާބަށް ގަދައަޅާ މަސައްކަތް ކޮށްދިން ހާއްސަ ފަރާތްތަކުގެ ހިދުމަތް ހަނދާންކޮށް ކޮންމެވެސް ގޮތެއްގައި ފާހަގަކޮށްގެން ކަން މިނިސްޓަރު ފާހަގަކުރެއްވިއެވެ.\nމިނިސްޓަރު ވިދާޅުވިފަދައިން އަލް އުސްތާޒް އަހްމަދު ކާމިލްދީދީއާއި ސުމުއްވުލް އަމީރު މުހައްމަދު އަމީން ދީދީ ފަދަ، ވޭތުވެ ދިޔަ 88 އަހަރު ތައުލީމީ ވުޒާރާ ވިސްނުންތެރިކަމާއެކު ހިންގިވެރިންގެ މަސައްކަތްތަކުން އިބްރަތް ހާސިލުކުރަން އަޅުގަނޑުމެން މިއަދު އެބަޖެހެއެވެ. އަދި ވުޒާރާގެ ވޮޗަރާއި މަސައްކަތު މީހާއިން ފެށިގެން އިދާރީ މުވައްޒަފުންނާ އެހެނިހެން ގިންތިތަކުގެ އަގުހުރި މަސައްކަތްތައް ކޮށްދެއްވި ބޭފުޅުންގެ އަގުވަޒަންކޮށް އެބޭފުޅުން މަސައްކަތްތަކުން މިސާލު ނަގާގެން މެނުވީ މި ބޭނުންވާ އެންމެ މަތީ ހަރުަފަތްތަކަށް ދިއުމަކީ ނާދިރުކަމަކަށް ވާނެއެވެ.\nދިވެހިރާއްޖޭގެ ތައުލީމީ ތާރީހް: އެހާރާއި މިހާރު\nމިއަދު އަޅުގަނޑުމެން ތައުލީމީ ވުޒާރާއެއް ވުޖޫދުވިތާ 88 އަހަރު ފާހަގަކުރާއިރު، އަލްވަދާއު މިކިޔާ 2020 ވަނަ އަހަރަކީ ހުރިހާ ގޮތަކުންވެސް ގޮންޖެހުން ބޮޑު، ދަތި ދުވަސްތަކެއްް ގޮތުގަައި ގިނަ ކަންތަަށްތަކެއް ފެނި އިބުރަތް ލިބި "ދެފުށަށް ހަން ނޮޅިގެން" ނިމޭނެ އަހަރެއްގެ ގޮތުގައި ތާރީހުގައި ލިޔެވިގެންދާނެ ކަމާއިމެދު ޝައްކެތްނެތެެވެ.\nމިއަހަރުގެ ކިޔެވުން ނިމިގެންދިޔައީ ކޮވިޑް-19 މި ދަތި ދަނޑިވަޅުގައި ކިޔެވުމުގެ މުހިންމު އުމުރެއް ތައުލީމީ ހަޔާތުން ކުދިބަޔަކަށް ގެއްލިގެން ނެވެ.\nމާޗް 12 ގައި ރާއްޖޭ ސްކޫލުތައް ބަންދު ކުރުމަށް ފަހު ޖުލައި އެކެއްގައި މާލެ ނޫން ރަށްރަށުގައި ގްރޭޑް އެކަކުން މަތީގެ ކުދިންނަށް ކިޔަވައިދޭން ފެށި އެވެ.\nފަހުން ހާލަތު ކުޑަކޮށް ހަމަޔަަކަށް އެޅި ފައުންޑޭޝަން އަދި ޕްރީސްކޫލް ކުދިންނަށް އަތޮޅުތަކުގައި ކިޔަވައިދޭން ފަށަން ނިންމި ނަމަވެސް، 2020 ވަނަ އަހަރުގެ ކިޔެވުން މާލެ ސަރަހައްދުގެ އެ އުމުރުގެ ކުދިންނަށް ނިންމާލަން ޖެހުނީ ސްކޫލަށް ދިޔުމުގެ ހުއްދައެއް ނުލިބިއެވެ.\nމިދިޔަ ޓާމުގެ ރިޕޯޓް ފޮތް ޑިޖިޓަލްކޮށް ބޭއްވި ހަފުލާއެއްގައި ދިނުމަށް ފަހު ސްކޫލުތައް ބަންދުކޮށްފައިވާއިރު ކޮވިޑް-19 އާ ގުޅިގެން ތައުލީމީ ދާއިރާއަށް ދިމާވެފައިވާ ގޮންޖެހުން ބޮޑެވެ.\nއެގޮތުން ކޮވިޑް-19 ގެ ހާލަތުގައި އެކި ފަހަރުމަތިން ސްކޫލްތަކުގައި ދަރިވަރުންނަށް ކިޔަވައި ދިނުން ހުއްޓާލަން ޖެހުނުއިރު ކޮވިޑް-19 ގެ ހާލަތު ރާއްޖޭގައި ގޯސްވެ ސްކޫލްތަކަށް ކުދިން ގެންގޮސްގެން ކިޔަވައި ދިނުމަކީ އެންމެ ރައްކާތެރިގޮތަށް ނުވާތީ ކުދިންނަށް މުޅިންހެންވެސް ކިޔަވައިދެމުންދިޔައީ އޮންލައިންކޮށެވެ.\nހާއްސަކޮށް ޕްރީންސްކޫލް ލެވެެލްގެ ދަރިވަރުންގެ މިއަހަރުގެ މުޅި ތައުލީމީ ދައުރު ނިމިގެންދިޔައީ އޮންލައިން ކްލާސްތަކުންނެވެ.\nއެކުދިންނަށް އޮންލައިންކޮށް ތައުލީމް ފޯރުކޮށް ދިނުމަށް ކުރެވުނު މަަސައްކަތުގެ ތެރެއިން އެންމެ ބޮޑު އެހީތެރިކަމެއް ލިބިގެންދިޔައީ މުޅިން އަލަށް ވުޖޫދު ކުރެވުނު ޓެލެކްލާސް ތަކެވެ. ދަރިވަރުންނަށް އެންމެ ފުރިހަމަ ގޮތުގައި ކިޔަވައި ދިނުމަށްޓަކައި ޓެލެކްލާސްތައް ވަނީ މުޅި ރާއްޖޭގެ ހުރިހާ ހިސާބެއްގައި ކުރިއަށް ގެންގޮސްފަ އެވެ.\nއެހެންކަމުން ، މިހާލަތުގައި ދަސްވިކަންކަންވެސް ބައިވަރެވެ. ނޭގޭ އެތަށްކަމެއް ދަސްކުރަން މަޖުބޫރުވެގެން ދިޔުން އެއީ ކުދިންނަށާއި ޓީޗަރުންގެ އިތުރުން ބެލެނިވެރިންގެ ލޯވެސް ޑިޖިޓަލް ދުނިޔެއަށް ހުޅުވުނު ކަމެކެވެ.\nއެޑިޔުކޭޝަން މިނިސްޓަރުއެޑިޔުކޭޝަން މިނިސްޓްރީގެ ދާއިރާއެޑިޔުކޭޝަން މިނިސްޓަރު ޑރ. އައިޝަތު އަލީތައުލީމް\nއެކައުންޓެންޓުންގެ މަހާސިންތާގައި ބައިވެރިވުމުގެ ފުރުސަތު\nޕްރޮމޯޓިން ރެޒީލިއަންސް ޕްރޮޖެކްޓުގައި ސޮއިކޮށްފި\nކުޑަހުވަދޫ ދަނާލުގެ ޖަންކްޝަނުން ނަޖިސް ބޭރުވާކަމުގެ ޝަކުވާ!


3S lounge gai mahaku eh faharu khaassa Dinner Night eh - AO News\nފޭދޫގައި ހިންގަމުން އަންނަ3އެސް ލައުންޖް ރެސްޓޯރެންޓްގައި މަހަކު އެއް ފަހަރު ޚާއްސަ ޑިނަރ ނައިޓެއް ބާއްވަން ނިންމައިފިއެވެ.\nމިއީ އައްޑޫސިޓީގެ ޒުވާނުންގެ ހުނަރު ތަރައްޤީކޮށް އެކުދިންނަށް ކުރިއަށްދާން މަގެއް ފަހި ކޮށްދިނުމާއެކު އުފާވެރި މަޖާ މާޙައުލެއްގައި ޢާއިލާއާއި ރައްޓެހިން އެކުއެކީ ތިބެ މީރު ކެއުމަކަށް އިންސާފު ކުރުމުގެ ފުރުސަތު ފަހިކޮށް ދިނުމުގެ މަޤްސަދުގައި ސިލްސިލާކޮށް ކުރިއަށް ގެންދާ ޑިނަރނައިޓެއް ކަމަށް 3އެސް ގެ އެޗްއާރުއަދި މާކެޓިންގ މެނޭޖަރ ފަޒްނާ ޢަބްދުލްޤައްޔޫމު ވިދާޅުވިއެވެ.\nޕްރޮމޯޝަނަލް މި ޑިނަރ ނައިޓް މިމަހު ބާއްވާފައިވަނީ މިދިޔަ ހުކުރު ދުވަހުއެވެ. ޑިނަރނައިޓް ކުރިއަށް ދިޔައީ އަރަމުން އަންނަ މިއުޒިކީ ފަންނާނު ނާޒިހު އާއި ޙުސެއިން ގެ އިކްލިޕްސް ބޭންޑްގެ ކުޅަދާނަ ހުށަހެޅުންތަކާއި ލައިވް މިއުޒިކާއެކުގައެވެ. ބޮޑު ތަރްޙީބެއް ލިބިގެން ދިޔަ މި ޑިނަރނައިޓުގައި ބައިވެރިވި ކޮންމެ ފަރާތަކަށް5ޕަސެންޓްގެ ޑިސްކައުންޓެއްވަނީ ދީފައެވެ.\n3 އެސް ލޯންޖުން މިދިޔަ އޮގަސްޓް މަހު ވެސް ތަންދޫރީ ނައިޓަކާއި ޕިއްޒާ ޕްރޮމޯޝަން ވީކެއް ވަނީ ކާމިޔާބުކަމާއެކު ނިންމާލާފައެވެ.\nއައްޑޫސިޓީގައި ފުޅާ ދާއިރާއެއްގައި ތަފާތު ގިނަ ވިޔަފާރި ހިންގަމުން އަންނަ ތްރީއެސް އިން އެންމެ ބޮޑު އިސްކަމެއް ދެއްވަނީ ފޯރުކޮށްދޭ ޚިދުމަތަކީ ކަސްޓަމަރުން ބަލައިގަންނަ ފަދަ ފެންވަރު ރަނގަޅު ޚިދުމަތަކަށް ހެދުމަށެވެ. މިސަބަބާހެދި ތްރީއެސްއަކީ އައްޑޫސިޓީގެ ގިނަ ބައެއްގެ ތަރްޙީބު ލިބިފައިވާ ކާމިޔާބު ބްރޭންޑެކެވެ.\n3އެސްއައްޑޫސިޓީފޭދޫތްރީ އެސް ލައުންޖްތްރީއެސް


މަލީޙު ޖުމުހޫރީ ޕާޓީން ވަކިވެވަޑައިގަތުން: އޭނާއަކީ އެމްޑީޕީ ފިކުރުގެ ބޭފުޅެއް ވެސް ނޫން! - Sandhaanu\nމަލީޙު ޖުމުހޫރީ ޕާޓީން ވަކިވެވަޑައިގަތުން: އޭނާއަކީ އެމްޑީޕީ ފިކުރުގެ ބޭފުޅެއް ވެސް ނޫން!\nރައީސް ޔާމީންގެ ވެރިކަން ނިމުމަކަށް ގެންނަން ގިނަ ޕާޓީތައް ގުޅިގެން އެކުލަވާލި އެމްޑީޕީ ކޯލިޝަންގައި ހުންނެވިކަމަށްވިޔަސް، ވަރަށް ހިންގުންތެރި، އަދި ހިތްވަރުގަދަ، އަދި ޖެހިލުންކުޑަ ޝަޚުޞިއްޔަތެއްކަމުގައިވާ މުޙައްމަދު މަލީޙު ޖަމާލަކީ އެއްދުވަސްވަރެއްގައި ވެސް އެމްޑީޕީގެ ހަރުކަށި ފިކުރުގެ ބޭފުޅެއްނޫނެވެ.\nޖުމުހޫރީ ޕާޓީގެ ސްލޮޓެއްގައި އެމްޑީޕީ ކޯލިޝަން ސަރުކާރުގެ މިނިސްޓަރ އޮފް ކޮމިއުނިކޭޝަން، ސައިންސް އެންޑް ޓެކްނޮލޮޖީގެ މަގާމުގައި ހުންނަވަނިކޮށް އެމްޑީޕީގެ ޕާލަމެންޓްރީ ގްރޫޕުން އިތުބާރުނެތްކަމުގެ ވޯޓަކުން މަލީޙު މަގާމުން ދުރުކުރެއްވި އެންމެ ފަހު ވަގުތުކޮޅުގައި ވެސް ރައްޔިތުންގެ މަޖިލީހުގައި މަލީޙު ދެއްކެވީ ހިތްވަރުގަދަކަމާއި ޖެހިލުން ކުޑަކަމުގެ ނަމޫނާއެކެވެ. އޭނާ މަޖިލީހަށް ފާޑުވިދާޅުވިއެވެ. މަޖިލީހުގެ ރައީސަށް ފާޑުވިދާޅުވިއެވެ. މަޖިލީހުގެ ސިޔާސަތަށް ފާޑުވިދާޅުވިއެވެ. އޭނާ މަގާމުގެ ދަހިވެތިކަމުގައި މަގާމު ދިފާއުކޮށްދެއްވުން އެދި ރައީސް އިބްރާހީމް މުޙައްމަދު ޞާލިޙަށް އާދޭސް ނުދަންނަވައެވެ. ޖުމްހޫރީ ޕާޓީގައި އާދޭސް ނުދަންނަވައެވެ.\nމަލީޙުގެ އިތުބާރު ނެތްކަމުގެ ވޯޓަކީ ރައީސްގެ އިތުބާރު ނެތްކަމުގެ ވޯޓެއް\nއިންސާފުވެރި ތަރާދަކުން ކިރައިފިނަމަ، މަލީޙުގެ އިތުބާރު ނެތްކަމުގެ ވޯޓަކީ ރައީސް އިބްރާހީމް މުޙައްމަދު ޞާލިޙުގެ އިތުބާރު ނެތްކަމުގެ ވޯޓެކެވެ. މަލީޙަށް މިނިސްޓަރކަން ދެއްވީ ރައީސެވެ. ރައީސްގެ އިތުބާރު މަލީޙުގެ މައްޗަށް ގެއްލުމުން އޭނާ މަގާމުން ވަކިކުރައްވަން ޖެހިވަޑައިގަންނަވަން ޖެހޭނީ ރައީސެވެ. މަޖިލީހަށް އެކަން ވައްދާކަށް ނުޖެއެވެ. އިތުބާރު ނެތްކަމުގެ ވޯޓަކުން ރައީސް އިބްރާހީމް މުޙައްމަދު ޞާލިޙުގެ ކެބިނެޓު މިނިސްޓަރަކު އެމްޑީޕީގެ އަޣުލަބިއްޔަތު އޮތް ރައްޔިތުންގެ މަޖިލީހުން ވަކި ކުރެއްވި އިރު ރައީސް އިބްރާހީމް މުޙައްމަދު ޞާލިޙު ހުންނެވީ އާރެއް ބާރެއްނެތް ފަދަ ގޮތެއްގައި ކުޅިބައްލަވާށެވެ. އެއީ ސިޔާސީ ވަރަށް ބޮޑު ޖޯކު، ޑްރާމާއެކެވެ. ކެބިނެޓް މިނިސްޓަރެއްގެ އިތުބާރު ނެތްކަމަށް ރައްޔިތުންގެ މަޖިލީހުން ފާސްކުރި އިރު ރައީސުލްޖުމްހޫރިއްޔާއަށް ކުރެއްވުނު ކަމެއްނެތެވެ. މަލީހުގެ ދިފާއުގައި ޖޭޕީން ކުރި މަސައްކަތެއް ނެތެވެ. މަސައްކަތެއް ކުރެވޭވަރަށް ވުރެ ޖޭޕީ އެވަގުތު އޮތީ ބަލިކަށިވެ ނިކަމެތި ވެފައެވެ.\nމަލީޙު ޖޭޕީއާ ދުރަށް ޖެހިވަޑައިގަތުން\nޖޭޕީގެ ލީޑަރ ޤާސިމް އިބްރާހީމަށާއި ޖޭޕީއަށް ދިމާވި އެންމެ ދަތި އުނދަގޫ ދަނޑިވަޅުގައި ޕާޓީއާއި ޕާޓީގެ ހައްގުގައި ބޮޑެތި ގުރުބާނީތަކެއް ވެވަޑައިގެންނެވި މަލީޙު ބުދަދުވަހު ޖޭޕީން ވަކިވެވަޑައިގަންނަވައި ފެޔަށް ޖެހިވަޑައިގެންފިއެވެ. މަލީޙުގެ ހައްގުގައި ކަމެއް ކީއްކުރަންތޯ އެކަށީވާވަރުގެ ބަހެއް ވެސް ނުބުނެވުނު، ޖޭޕީން ވަކިވެވަޑައިގަތުމުގެ ކުރިން މަލީޙު ވަނީ ޕީޕީއެމް، ޕީއެންސީގެ އިސް ބޭފުޅުންނާ އެއްމަޖިލީހެއްގައި ސިޔާސީ ހަރަކާތެއްގައި ބައިވެރިވެވަޑައިގެންފައެވެ.\nއެކަމާގުޅިގެން ޖޭޕީން ބުނެފައިވަނީ މަލީޙު ޕްރޮގްރެސިވް ކޮންގްރެސް ކޯލިޝަންގެ ކެންޕެއިންގައި ބައިވެރިވެވަޑައިގެންނެވި މައްސަލަ ބަލާނެ ކަމަށެވެ.\nމަލީޙު ޖޭޕީން ވަކިވެވަޑައިގަތުމުން ޖޭޕީން ބަލާނީ ދެން ކޮން މައްސަލައެއް ހެއްޔެވެ؟\nރައްޔިތުންގެ މަޖިލީހުގެ ކޮމިޓީއަށް މަލީހު ހާޒިރުކުރާނެ\nރައްޔިތުންގެ މަޖިލީހުގެ އިމްތިޔާޒު އަދި ސުލޫކު ކޮމިޓީއަށް މަލީޙު ހާޒިރުކުރަން ވަނީ ނިންމާފައެވެ. މަލީހު ކޮމެޓީއަށް ހާޒިރު ކުރަން ނިންމީ، އޭނާގެ އިތުބާރު ނެތް ކަމުގެ މައްސަލައަށް ޖަވާބުދާރީވާން މަޖިލީހަށް ހާޒިރުވެވަޑައިގެންނެވި ދުވަހު މަޖިލީހުގެ މެންބަރުންނާ ބެހޭގޮތުން ދެއްކި ވާހަތަކާ ގުޅިގެންނެވެ. އޭނާ ދެއްކެވި ވާހަކަފުޅުގައި މަޖިލީހުގެ މެންބަރުން އޭނާއަށް ބިރު ދައްކާ ކަމަށް ވިދާޅުވިއެވެ. ސަރުކާރުގެ ވަޒީރުންގެ މަސްއޫލިއްޔަތަށް ހުރަސް އެޅޭ ގޮތަށް މަޖިލީހުގެ ތެރެއިން އެމްޑީޕީގެ މެންބަރުން މަސައްކަތް ކުރައްވާ ކަމަށް ތުހުމަތު ކުރެއްވިއެވެ. އަދި ކުރީގެ ޖެންޑާ މިނިސްޓަރު ޝިދާތާ ޝަރީފަށް މަޖިލީހުގެ ތެރެއިން ބިރު ދެއްކި ކަމަށް ވެސް ތުހުމަތު ކުރެއްވިއެވެ.\nއެދުވަހު މަލީޙު ދެއްކެވި ވާހަކަފުޅުގައި މަޖިލީހުގެ ރައީސް ކަންތައްތައް ކުރައްވަމުން ގެންދަވަނީ ވަރަށް ޚުދުމުޚުތާރު ގޮތެއްގައި ކަމަށް ވެސް ވިދާޅުވިއެވެ.\n“ހަދާ ނިންމާފައިވާ ގަވައިދުތަކެއް ނަހަދާ ކަމަށް މަޖިލިހުން ތަކުރާރުކޮށް ބުނަމުން ދަނީ.” މަލީޙު މަޖިލީހުގައި ވިދާޅުވިއެވެ. “ބުހުތާން ދޮގުތަކެއް ހަދަމުން ދަނީ. މަޖިލީހުގެ މެންބަރުން ކުރައްވަމުން ގެންދަވާ ނާތަހުޒީބީ އަމަލުތައް ހުއްޓާލުމަށް އަޅުގަނޑު ގޮވާލަން.”\nމަލީޙު ވިދާޅުވި ގޮތުގައި އޭނާ ކޮމިޓީއަށް ހާޒިރުވެވަޑައިގަތުމަށް ޖެހިލުންވެވަޑައެއްނުގަންނަވައެވެ.\nއެމްޑީޕީ ފިކުރާ ކުރިއަށް ވުރެވެސް ދުރަށް\nމަލީޙަކީ އެއްދުވަސްވަރެއްގައި ވެސް އެމްޑީޕީ ފިކުރުގެ ބޭފުޅެއްނޫނެވެ. އެމްޑީޕީ ކޯލިޝަންގައި ޖޭޕީގެ ސްލޮޓެއްގައި ވަޒީރުކަމުގެ މަގާމުގައި ހުންނަވަނިކޮށް އޭނާގެ އިތުބާރުނެތްކަމަށް ރައްޔިތުންގެ މަޖިލީހުގައި ތިއްބެވި އެމްޑީޕީގެ މެންބަރުން ވޯޓުދެއްވައި މަގާމުން ވަކިކުރެއްވުމުން ކުރިއަށް އޮތްތާނގައި މަލީޙު ފެނިގެންދާނީ ކުރިއަށްވުރެވެސް ބޮޑަށް އެމްޑީޕީ ފިކުރާ ދުރު ބޭފުޅެއްގެ ގޮތުގައެވެ.\nރިޔާސީ އިންތިޚާބަށް 2018ގައި ތައްޔާރުވަމުން ދިޔައިރު އެމްޑީޕީގެ ސިޔާސަތަކީ، ފިކުރު ތަފާތުވިޔަސް ވީހާ ގިނަ ބަޔަކާ ގުޅިގެން ކޯލިޝަނެއް ހަދައި ރައީސް ޔާމީންގެ ވެރިކަން ދުއްވާލުމެވެ. އެކަން ކާމިޔާބު ކުރެވިއްޖެއެވެ. މިހާރު އެމްޑީޕީ ތެރެއިން ފެންނަނީ ކޯލިޝަންގެ އަހުދުނާމާއަށް އިހުތިރާމު ކުރުމެއްނެތި އަމިއްލަ ބޮނޑި، ބޮޑުކޮށް ބާރަށް ބަންނަމުން ދާތަނެވެ. އޭގެ ފައިދާއާއި ގެއްލުން ފެންނާނީ ކޮން އިރަކުން ކަން ނޭނގުނަސް، މަލީޙުގެ ސިޔާސީ ނުފޮރުއްޕާނުގެ އަސަރު ފެންނަން މާގިނަ ދުވަސްތަކެއް ހޭދަވެގެން ނުދާނެއެވެ.


Meghan ge dharifulhu beynun kuri blanket ufehddhee India ge fageerun - One Online\nމޭގަންގެ ދަަރިފުޅު ބޭނުން ކުރި ރަޖާ އުފައްދަން މަސައްކަތް ކުރި މީހުންނަށް ލިބެނީ ވަަރަށް ކުޑަ އުޖޫރައެއް --- ފޮޓޯ: މެއިލްއޮންލައިން\nމޭގަންގެ ދަރިފުޅު ބޭނުންކުރި ބްލޭންކެޓް އުފެއްދީ އިންޑިއާގެ ފަގީރުން\nއިނގެރޭސި ޝާހީ އާއިލާގެ ހުރިހާ ކަމެއް ބަލައި، އެމީހުންގެ ދިރިއުޅުމަށް ފާރަވެރިވާ މީހުން ދުނިޔޭގެ އެކި ކަންކޮޅުތަކުގައި އެބަތިއްބެވެ.\nޝާހީ އާއިލާގެ މެންބަރުންގެ ތެރެއިން އެންމެ ގިނަ ބައެއްގެ ސަމާލުކަން ލިބެނީ މޭގަން މާކެލްއަށެވެ. މޭގަންގެ ދަރިފުޅު އާޗީ ހެރިސަންއަށްވެސް ގިނަ ބައެއްގެ ސަމާލުކަން އަންނަނީ ލިބެމުންނެވެ.\nއެގޮތުން އާއިލާއާއިއެކީގައި އެންމެ ފަހުން ބޭރުން އާޗީ ފެނިގެންދިޔައިރު، އޭނާގެ ގައިގައި އަޅާފައި އޮތް ޝޯލްއަށް މިވަނީ ބޮޑު ސަމާލުކަމެއް ލިބިފައެވެ. އެ ޝޯލް ތައްޔާރުކޮށްފައިވަނީ އިންޑިއާގެ ފެކްޓްރީއަކުންނެވެ. އެ ފެކްޓްރީގައި ހަފުތާއަކު 48 ގަޑިއިރު މަސައްކަތް ކުރާ މުވައްޒަފުންނަށް މަހަކު ލިބެނީ އެންމެ 6،000 ރުޕީސް އެވެ. ދިވެހި ރުފިޔާއިން ބަލާ ނަމަ އެއީ ގާތްގަނޑަކަށް 1500 ރުފިޔާ އެވެ.\nމޭގަންގެ ދަރިފުޅު އާޗީގެ ގައިގައި އަޅާފައި އޮތީ "އިރާވަން ކޮޓޮން ދޯހާރް"އެކެވެ. މިމަހުގެ ކުރީކޮޅު އާޗީ އޭނާގެ ބައްޕަ ޕްރިންސް ހެރީ ޕޯލޯ ކުޅޭތަން ބަލަން، މަންމަ މޭގަންއާއެކު ނިކުތްއިރު، އޭނާގެ ގައިގައި އެ ޝޯލް އަޅާފައި އޮތެވެ. އެއީ "އޯގެނިކް"ކޮށް އުފައްދާފައިވާ އެއްޗެކެވެ. އެ ޝޯލް އުފައްދާފައިވަނީ އިންޑިއާގެ ރާޖަސްތާނުގެ ކުޑަ އަވަށެއް ކަމަށްވާ ބާގްރޫގައި ހުންނަ "ނައިކާ"އިންނެވެ. މަލާބަރް ބޭބީގެ އުފެއްދުންތައް އެތަނުން ފަހައެވެ.\nއާޗީގެ ބްލޭންކެޓް ފަރުމާކުރުމުގައި އުޅުނު އަރޫނާ ރޭގަރް މެއިލްއޮންލައިންއަށް ބުނީ، ޝާހީ ބްލޭންކެޓް އުފެއްދުމުގައި އެމީހުން މަސައްކަތް ކުރިިއިރު، މަހަކު ލިބެނީ 6000 ރުޕީސް ކަމަށެެވެ. އެއީ އެންމެ 70 ޕައުންޑެވެ.\nއުމުރުން 50 އަަހަރުގެ އަރޫނާއަށް އޭނާ އުފެއްދި ބްލޭންކެޓުގެ އަގާއި، އެ ބްލޭންކެޓު ޝާހީ އާއިލާއިން ބޭނުންކުރިކަން އެނގުމުން ހުރީ ހައިރާންވެފައެވެ. އޭނާ ބުނީ މޭގަންއާއި، އާޗީ ހެރިސަން ނޭނގޭ ކަމަށާއި، އެހެންނަމަވެސް ރާނީ އެލިޒަބަތު އެނގޭ ކަމަށެވެ.\n"އެ ބްލޭންކެޓްގެ އަގަކީ އަހަރެން ދެހަފުތާގެ މަސައްކަތުން ހޯދާ ފައިސާގެ އަގުކަން އެނގުނީމަ ހައިރާންވެއްޖެ. ދިރިއުޅުމުގެ ބޭނުންތައް އަހަރުމެން ފުއްދަނީ ވަރަށް ހާލުން. އެކަމަކު މި ފެކްޓްރީން އަހަރުމެންނާ ދޭތެެރޭގައި ގޯސްކޮށް އެއްވެސް ކަމެއް ނުކުރޭ. މިތަނުގެ ހާލަތުވެސް ރަަނގަގަޅު" އަރޫނާ ބުންޏެވެ.\nއަރޫނާ ބުނީ އޭނާއަށް އެންމެ ބޮޑު މައްސަލައަކީ ކުރާ މަސައްކަތާ އެއްވަރުގެ އުޖޫރައެއް ނުލިބުން ކަމަށެވެ.\n"ވަރަށް އުފާވޭ އެހާ މުހިންމު މީހެއް އަހަރުމެންގެ އުފެއްދުން ބޭނުން ކުރާތީ. އޭގެ މާނަ އަކީ އަހަރުމެން މަސަައްކަތް ކުރާ ތަނަށް އަހަރުމެންވެސް މުހިންމުވާނޭ" އަރޫނާ ބުންޏެވެ.\nމޭގަން އޭނާގެ ދަރިފުޅަށް އެ ޝޯލް ގަތުމާއެކު އޭގެ ޑިމާންޑް މިހާރު ވަނީ ވަރަށް ބޮޑަށް އިތުރުވެފައެވެ. އެގޮތުން ކުރިއަށްވުރެ އިތުރަށް 2000 އޯޑަރު މިހާރު ލިބޭ ކަމަށް މެއިލް އޮންލައިނުން ރިޕޯޓް ކުރެއެވެ.\nނައިކާ ފެކްޓްރީގައި މަސައްކަތް ކުރާ މީހުންގެ އުއްމީދަކީ އެމީހުންގެ އުފެއްދުންތަކުން ކުންފުންޏަށް ލިބޭ ފައިދާއަށް ލިބުނު ކުރިއެރުމާއެކީގައި އެމީހުންނަށްވެސް ކުރާ މަސައްކަތާ އެކަށީގެންވާ އުޖޫރައެއް ލިބިގެން ދިޔުމެވެ.\nއެތަނުގައި މަސައްކަތް ކުރާ ގިނަ މުވައްޒަފުން އަދިވެސް އުޅެނީ ވަރަށް ހާލުގައެވެ.\nފެންބޮޑުވެފައިވާ ބުރިޖެއްގެ މަތިން އެމްބިއުލާންސަކަށް މަގު ދައްކައިދިން ކުއްޖާއަށް ބްރޭވަރީ އެވޯޑް!\nކޮރޯނާ ވައިރަސްގެ ސަބަބުން ޗައިނާގެ ވުހާން ސިޓީ ކަރަންޓީން ކޮށްފި


Idihikolhu Ehvumah Huras Neylhumah Transparancy In Fuluhunnah Govaalaifi - Vaguthu\nއިދިކޮޅު އެއްވުމަށް ހުރަސް ނޭޅުމަށް ޓްރާންސްޕޭރެންސީން ފުލުހުންނަށް ގޮވާލައިފި\nއިދިކޮޅު ފަރާތްތަކުން މިރޭ ޕީޕީއެމް އޮފީސް ކުރިމަތީގައި ކުރިޔަށްގެންދާ އެއްވުމަށް ހުރަސްނޭޅުމަށް ޓްރާސްޕޭރެންސީ މޯލްޑިވްސް އިން ފުލުހުންނަށް ގޮވާލައިފިއެވެ.\nމިރޭ އިދިކޮޅު ފަރާތްތަކުން ކުރިޔަށްގެންދާ އެއްވުމަކީ ނޮވެމްބަރު3ފާހަގަކުރުމަށް "ބަޑި ބުރާސްފަތި" ގެ ނަމުގައި ކުރިޔަށްގެންދާ އެއްވުމެކެވެ.\nމި އެއްވުން ރޫޅާލުމަށް ފުލުހުން މަސައްކަތް ކޮށްފައިވާއިރު، އެއްވުމުގެ ބައެއް ބައިވެރިން ވަނީ ހައްޔަރުކޮށްފައެވެ.\nމިކަމާއި ގުޅިގެން ޓްރާންސްޕޭރެންސީން މިރޭ ބުނީ، ސުލްޙަވެރި އެއްވުންތައް ކުރިޔަށް ގެންދިއުމަކީ އިދިކޮޅު ފަރާތްތަކަށްވެސް ލިބިގެންވާ ހައްޤެއް ކަމަށެވެ. އެހެންކަމުން އިދިކޮޅު ފަރާތްތަކުން މިރޭ ކުރިޔަށްގެންދާ އެއްވުން ރޫޅާލައި ބާރުގެ ބޭނުން ނުކުރުމަށް ގޮވާލާ ކަމަށް ޓްރާންސްޕޭރެންސީން ބުނެފައި ވެއެވެ.\n3 ނޮވެމްބަރު ފާހަގަ ކުރަން ބާއްވާ އެއްވުމަކަށް ފުލުހުން ހުރަސް އަޅާއިރު، މި ރާއްޖޭގެ ތާރީޙުގައިވެސް3ނޮވެމްބަރު ފާހަގަ ކުރުމަށް ފުލުހުން ހުރަސް އަޅާ މިއީ ފުރަތަމަ ފަހަރެވެ.\nނޮވެމްބަރު 2, 2019 22:24\nސަރުކާރައް ހަޖަމްނުވީދޯ ހަޖަމް ހަޖަމް\nނޮވެމްބަރު 3, 2019 09:43\nޤާނޫނު ވާނީ ޤާނޫނަށް ހަޖަމު ވިޔަސް ނުވިޔަސް ޤާނޫނު ތަންފީޒުކުރުން ވާޖިބު ވާނެ ފުލުހުންނަށް.. ޕީޕީކުދިން އަމިއްލައަށް ފޭއްސި އިލޮށި އަމުއްލަ ލޮލަށް ހެރިފަ ތިއޮތީ..އެއީ އަދި ދެމީޖުންނާ ފަޅި ތިބި މުޒާހަރާއަކަސް އެކަން އޮންނާނީ އެހެން\nނޮވެމްބަރު 3, 2019 10:22\nޕޮލިހުންވެސް ތިބީ އެމްޑީއެން ހަމީ ދު ދެކެ ވަރަށް ރުޅިއައިސްފަ، ރޭގެ މުޒާހަރާ ތެރެއިން އެކަން އެގިއްޖެ،\nނޮވެމްބަރު 2, 2019 22:56\nމިރޭ ޖެހީ ޕެޕަރ ސްޕްރޭއެއްނޫން ބާޣީ މެޑަމް ފެން\nނޮވެމްބަރު 2, 2019 23:13\nދެމީހުންނާއި ފަޅި ތިއްބަސް ފުލުހުން ވަރަށް ބޮޑު ކޮއްލާނެ..\nނޮވެމްބަރު 3, 2019 00:20\nވަރަށް ޓްރާންސްޕޭރަންސީކޮށް ބޭއްވުނު އެއްވުމެއް ސީޕީ ހަމީދާ ދާޚިލީ ވަޒީރު ޣައިގާނޫނީ އެންގުން އަންގައިގެން ޕޮލިހުން އައިސް ރޫޅާލި. އެތާކު އެއްވެސް ހަމަނުޖެހުމެއް ބަޔަކުހިންގީކީއެއްނޫން. މީގެކުރީގެ ރޭތަކުގައި ވެސް އެކުދިން އެއްވުން ބާއްވާ ވާހަކަވެސް ދައްކާ. މިރޭގެ އެއްވުން މިސަރުކާރަށް މުހިންމުވީ ކީއްވެ؟ ނަސްރުގެ ދުވަހުގެ އަސްލު މިހާރުގެ ޖީލުތަކަށް އަޑުއިވިދާނެތީ އެވާހަކަ ދެއްކުމަށް ފުރުސަތު ނުދޭންވެގެން. ޙާލަތަކީ ބަދަލުވާ އެއްޗެއް. އިރާދަކުރައްވައިފިއްޔާ ލަހެއް ފަހެއް ނުވެ މިހާރުގެ ޙާލަތު ބަދަލުވެދާނެ.\nނޮވެމްބަރު 3, 2019 01:48\nޓްރާންސްޕޭރަންސީ މާ މާތް ބައެއްގެ ސިފަޖެހެން ނޫޅޭ ! ޢެނގެޔޭ ތިއީ ހަގީގަތުގަ މޑނ ޒާތު ބައެއްކަން.\nނޮވެމްބަރު 3, 2019 03:26\nމާގިނަ ބަޔަކު ތިބޭ ކައް ނުޖެހޭނެ\nނޮވެމްބަރު 3, 2019 08:57\nހުދުމުހުތާރު ލާދީނީ އެމްޑީޕީ ކާހިނު ސަރުކާރުން ރައްޔިތުން ފިއްތާވަރު ފެނިގެންމިދަނީ... ބިރުން ތެޅިބާލަނީ\nނޮވެމްބަރު 3, 2019 08:58\nވެއްޓިދާނެތީވެ ބިރުން ކާހިނު ސަރުކާރު. ހައްހައްހާ


Dheenah Furahsaarakuraa Meehaa Dhanee Rasoola Ge Cartoon Thakeh Ves Fathuramun - Vaguthu\nއެއްވެސް ދީނެއް ގަބޫލު ނުކުރާކަން ފާޅުގައި އިއުލާންކޮށް އިސްލާމްދީނަށާއި ކީރިތި ރަސޫލާ مُحَمَّدُ صَلَّى اللهُ عَلَيْهِ وَسَلَّمَ އަށް ފުރައްސާރަ ކުރަމުން ގެންދާ އައްޑޫ ސިޓީ ހިތަދޫއަށް ނިސްބަތްވާ ޢަލީ އާނިމް މުފީދު ގެންދަނީ ކީރިތި ރަސޫލާ مُحَمَّدُ صَلَّى اللهُ عَلَيْهِ وَسَلَّمَ އަށް ފުރައްސާރަ ކުރުމުގެ ގޮތުން ކުރަހާފައިވާ ކާޓޫންތައް ވެސް ފަތުރަމުންކަން ފާހަގަ ކުރެވިއްޖެއެވެ.\nމުރުތައްދު ވެފައިވާ މީހުން ތަފާތު އެކި ނަންނަމުގައި ހިންގާ ޓްވިޓާ އެކައުންޓްތަކުން ދައުރު ކުރަމުން ގެންދާ ކީރިތި ރަސޫލާ مُحَمَّدُ صَلَّى اللهُ عَلَيْهِ وَسَلَّمَ އަށް ފުރައްސާރަ ކުރުމުގެ ކުރެހުންތައް އާނިމް ވެސް ގެންދަނީ އިތުރަށް ޝެއާ ކުރަމުންނެވެ.\nއާނިމް ގެންދަނީ ކުރެހުންތަކުގެ އިތުރުން އިސްލާމްދީނަށާއި ކީރިތި ރަސޫލާ مُحَمَّدُ صَلَّى اللهُ عَلَيْهِ وَسَلَّمَ އަށް ފުރައްސާރަކޮށް އެތައް ވާހަކައެއް މީސް މީޑިއާގައި ފަތުރަމުންނެވެ.\nއިސްލާމްދީނާއި މެދު މީހުންގެ މެދުގައި ހޭލުންތެރިކަން އިތުރު ކުރުމުގެ މަސައްކަތް ކުރަމުން ގެންދާ ޖަމިއްޔާތަކުންނާއި އިލްމުވެރިން ގެންދަނީ އާނިމްގެ މައްސަލަ ސަމާލުކަމަށް ގެނެސް އޭނާގެ އަމަލުތައް ހުއްޓުވައި ދިނުމަށް ކަމާބެހޭ ފަރާތްތަކަށް ގޮވާލަމުންނެވެ. ނަމަވެސް އަދި މިހާތަނަށް އޭނާ އާއިމެދު އެއްވެސް ފިޔަވަޅެއް އެޅިކަމުގެ މައުލޫމާތު ލިބިފައެއް ނުވެއެވެ.\nއިސްލާމްދީނަށް ދިވެހިން ފުރައްސާރަ ކުރުން ފާއިތުވި ދެއަހަރު ތެރޭގައި ވަނީ ވަރަށް ބޮޑަށް އިތުރު ވެފައެވެ. އިސްލާމްދީނަށް ފާޅުގައި ފުރައްސާރަ ކުރަމުން ގެންދާ ބައެއް މީހުން ހައްޔަރު ކުރުމުގެ ބަދަލުގައި ސަރުކާރުން ހިމާޔަތް ދީގެން ބައެއް މީހުން ރާއްޖެ އިން ބޭރަށް ފުރައިގެން ގޮސްފައި ވެސް ވެއެވެ.\nއިސްލާމްދީނަށް ފުރައްސާރަކޮށް ދިވެހިން ހިންގާ ދެމަޖިއްޔާއެއްކަމަށްވާ އެމްޑީއެން އާއި އުތެމަ އިން ރިޕޯޓްތަކެއް ނެރުމުން ވެސް ރިޕޯޓް ނެރުމުގައި އުޅުނު އެއްވެސް މީހަކަށް ސަރުކާރުން އެއްވެސް ފިޔަވަޅެއް އަޅާފައެއް ނުވެއެވެ.\nޑިސެމްބަރު 1, 2020 12:58\nކޮބައިތަ މައުމޫން ކޮބަތަ ގާސިމް ޗުއްޕު ވެސް ނުބުނޭ ބަލަ މެލޭސިޔާގައި ވެސް މިގަޮތަށް އުޅުނު މީޙުން ހުކުމް ކޮށް ޖަލަށް ލާ ބޮޑެތި އަދަދު ތަކުން ޖޫރިމަނާ ކުރަނީ މިއީ އިސްލާމް ގައުމެކޭ ... ހޭ އަރާ ބަލަ\nޑިސެމްބަރު 1, 2020 21:40\nމިސަރުކާރުގަ ތީގެ ދައްޖާލުން ފާޅުވުން ގިނަވީ މިޔަރު އެއްޗެހި ނޫނަސް ހިމާޔަތްކުރެވިފައިވާ އެއްޗަކަށް ވީމަބާ؟\nادم نبيه ندوي\nޑިސެމްބަރު 1, 2020 22:33\nއޭ ޤައުމުގެ ވެރިޔާއެވެ. މީނާގެ މައްޗަށް الله ގެ ޙުކުމް ތަންފީޒުކުރުމަށް މިންބަރުގެ އުސް ހަރުފަތްތަކަށް އަރާހުރެ ގޮވާލަން.\nالله ޝަރިއްޔަތާއި ޙުކުމް ނުހިނގާ އެެއްވެސް ތަނެއްގައި ސުލްހަމަސްލަަހަތެެއް އަމްނު އަމާންކަމެއް ހަމަޖެހުމެއް ނުވާނެކަން ދަންނަންވާނެ ދަސްކުރާތި. މިއަދު މި އިސްލާމީ ދިވެހި އުންމަތައް ވެސް ޖެހިގެން މި އުޅޭ ފިތުނަ ފަސާދަޔާ ދެކޮޅުވެރިކަމާ ޖަގަޅާތަކުގެ ބިންގަލަކީ ވެސް މިއީ ކަަމުގާ ކަލޭ ރަނގަޅަށް ދަންނާތި އިނގޭވޭ.\nޑިސެމްބަރު 1, 2020 22:59\nމީނަ ހައްޔަރު ކުރޭ..... ކިހާ ދެރަކަމެއް މިއީ... ސަރުކާރުން މިކަން ބަލާ ފިޔަވަޅު އަޅަން ޖެހޭނެ... ވޯޓް ހޯދަން ނާންނާތި މިކަންކަން ނުބަލަންޔާ....😡\nޑިސެމްބަރު 1, 2020 23:04\nމަޖުބޫރު ކޮށްގެން ދީނަށް ވެއްދުމެއްނޯވެ. ވަރަށް ސަލާމް\nޑިސެމްބަރު 1, 2020 13:10\nމިކަހަލަ ނުލަފާ މީހުން ދޫވެފަތިބުން މީ މިހާރުގެ ސިޔާސަތުތޯ\nޑިސެމްބަރު 1, 2020 13:14\nރާއްޖޭގައި ނެތްތަ ތީނަ ހައްޔަރުކުރުމަށް އަރެސްޓް ވޮރެންޓެއް ތައްޔާރު ކުރެވޭނެ ފަދަ ޕޮލިސް ޖެނަރަލްއެއް؟؟\nއަންނި އަށް ބިރުންތަ އެއްޗެކޭނުބުނަނީ؟ މަގާމަށް ލޮޅުމެއްއައިސްދާނެތީ؟؟ﷲއަށް ވުރެ ނާޝިދައް ޖެހުލުންވާހެން ހީވޭ\nޑިސެމްބަރު 1, 2020 13:17\nތިސޮރު އެކަންޏެއް ނޫން. ޝޭހު އިމުރާނަކީވެސް ފާޅުގަ އިސްލާމުދީނައް ފުރައްސާރަ ކުރާމީހެއް. ސޮރުން ފަހަތުން އެކަންޏެއް ނޫން ދުވަންވީ.\nޑިސެމްބަރު 1, 2020 13:25\nމިއޮތީ ޒަމާނެއް. ކޮންމެކަމެއް ވަރިހަމަ. ވެރިކަމެއް ލިބި ރުފިޔާ ލިބުނީމަ ނިމުނީ. ހ ދ ނައިވާދޫ ހުކުރުމިސްކިތުން ރަށުތެރެއަށް ބަންގީގެ އަޑުނީވޭތާ 8 ދުވަސް. މި މުސަލިމުން ދިރިއުޅޭ ރަށެއްތަ. މިކަން ބޮޑުވި ރައްޔިތެއް. ވެރިޔެއް. ދައުލެތެއްނެއް.\nޑިސެމްބަރު 1, 2020 13:39\nކޮބާ ޖަހާލަތު ޕާޓީގެ ސިޔާސީ ނަޖިސް ގަންޑުތެރެއަށް ވެއްޓިފައިވާ ޝޭޙުންތަށް!؟\nޑިސެމްބަރު 1, 2020 13:48\nކިނބޫ ސަރުކާރު ހާދަ ކަޑައޭ..............މިފަދަ ލާދީނީ ލުއްޗާ އިންނަށް ފިޔަވަޅެއް ނޭޅޭ އާލާތުން ތިބެނީ................ދެން ޖެހޭނީ ރަތްޔިތުން ނިކުމެ ޙުކުމް އިއްވަން..............................\nޑިސެމްބަރު 1, 2020 14:00\nސަރުކާރުން އެމްޑީއެންއާއި އުތެމައަށް ފިޔަވަޅުނޭޅުމުން ދީނަށް ފުރައްސާރަކުރުން ބަޔަކު ދެންހަދާނީ ކުޅިވަރަކަށް ،\nހައދަވާ ބޮޑުކުރެއްވި ރަސްކަލާކޮ، އަޅަމެންގެ މައްޗަށް އިސްވެފައިވާ ވެރިންނަށް ހައްޤުގޮތް ދައްކަވާންދޭވެ، އަދި އެއުރެންނާއި ހިސާބަށް ހައްޤު އައިސް އެއުރެން އުރެދިއްޖެނަމަ ، އަޅަމެންގެ މައްޗަށް ހެޔޮލަފާ ވެރިންތަކެއް ފޮނުއްވާނދޭވެ ، އާމީން\nޑިސެމްބަރު 1, 2020 14:01\nޑިސެމްބަރު 1, 2020 14:11\nކޮބާތަ ކަންނެލިއޮޑި ސޭކު އިލިޔާސް، ޑރ. އިޔާޒް . ސޭކު ޒައިދު ސޭކު އަނިލް އަދި މުނާފިގު އިމްރާން ދުވާ ދެއްވި ރައީސަކު ވެރިކަންކުރާގޮތްދޯމީ\nޑިސެމްބަރު 1, 2020 18:02\nޒައިދަށް އިސްލާމީ މަރުކަޒުގެ މިމްބަރު މަހަކު 02 ފަހަރު ލިބެނިކޮށް އޯކޭ.އެއީ އޭނަ ބޭނުންވާކަން.ބޮޑު ފޫއްސެއް އެއީ.\nޑިސެމްބަރު 1, 2020 14:18\nއެކަހަލަމީހެއް ކޮމިޝަނަރއޮފް ޕިލިސްއަކީ. ސަރުކާރަކީވެސް އެކަމަށް ހިއްވަރުދެއްވާ ބައެއް. ރައްޔިތުން އަރައިގަތީމަ ކަމެއްކުރުމުގެ ގޮތުން ހައްޔަރުކޮށްފާނެ\nޑިސެމްބަރު 1, 2020 14:21\nއަދި ރައީސްގެ ކަންފަތްޕުޅާ ހިސާބައް ތިހަބަރު ނުފޯރަނީ...\nޑިސެމްބަރު 1, 2020 14:27\nޑިސެމްބަރު 1, 2020 18:11\nއައްޑު އަތެޅެ ހިތަދޫ މީހައްތޭ.އިޔެގެ މަހާސް ވަޑިލާފެއި އޮތީ ހިތަދޫއެ.\nޑިސެމްބަރު 1, 2020 14:38\nމިކަހަލަ މީހުނާ ހެދި މުޅި އައްޑުއަތޮޅަށް ހުތުރު.\nޑިސެމްބަރު 1, 2020 14:47\nވަގުތުން ވަގުތައް ހައްޔަރު ކުރޭ\nޑިސެމްބަރު 1, 2020 15:01\nއެމް.ޑީ.ޕީ ވެ ރިކަމުގައި މިކަހަލަ ހު ރިހާ ނުލަފާ ކަމެއް ވެސް ހިގާންގާނެ! އަދި އެކަން އޮއްބާނެ ވެސް މެ!\nޑިސެމްބަރު 1, 2020 15:08\nމިގައްދާއަށް ﷲއެންމެ އިންސާފުވެރި ނިންމެވުން ދެންވާނެ.\nޑިސެމްބަރު 1, 2020 15:25\nޢައްޑޫގައި މިބައިގަނޑު ގިނަވާނެ ޔާﷲ މިސޮ ރާއި މިފަދަ ދިވެހިންގެ ކިބައިން މިގައުމު ސަލާމަތް ކުރައްވާށި އާމީން\nޑިސެމްބަރު 1, 2020 15:35\nމިހާފާޅުކަންބޮޑުގޮތެއްގައި މިކަންކުރާފަރާތްތަކުން މިކަންކުރަނީ މިފަދަފަރާތްތަކާމެދު މިކަންހުއްޓުވުމަށް ފިޔަވަޅުނާޅާ މިކަންކުރުމަށް ހިތްވަރުލިބޭގޮތަށް އޮންނާތީ މިފަދަފަރާތްތަަކަށް\nހިތްވަރުލިބި މިސާލަކަށް އެމް.ޑީ،އޭ ގެ ރިޕޯޓާ، އެމް.ޑީ.އޭގެ ދިފާއުގައިނިކުތް އުތެމެޖަމްއިއްޔާމެދު\nއެކަށީގެންވާ ފިޔަވަޅުއެޅުއްވިތޯ؟ ޚިޔާލުފާޅުކުރުމުގެ މިނިވަންކަމޭ ކިޔާ އެޚިޔާލުފާޅުކުރެވެނީ ހަމައެކަނި އިސްލާމްދީނަށާއި، ކީރިތި ރަސޫލާއަށްތޯ؟ ދީންގަބޫލްނުކުރާ ﷲ ވޮޑިގެންވާކަން\nގަބޫލްނުކުރާ ރަސޫލާގަބޫލް ނުކުރާނަމަ އެލާދީނީގޮތުގައިތިބޭ ކަމުގެހަގީގަތާ،އެންމެއިންސާފުން\nއިންސާފްލިބޭނެދުވަސް އަންނާނެ މިދުވަސްއައުމުގެކުރިންވެސް މުސްލިމުންރުޅިއަރުވާ ދީނަށާއި،\nރަސޫލާއަށް ފުރައްސާރަކޮށް ކާޓޫނުތައްފަތުރަމުން ދާކަމުގައިވާނަމަ މުސްލިމުންމަޑުންކުޅިބަލަން\nނުތިބޭނެކަން ހަދާންކުރޭ ޚިޔާލުފާޅުކުރުމުގެ މިނިވަންކަމުގެތެރެއިން ކީއްވެތޯ ގައުމެއްގެ އެތަށް\nއިންސާނުންނެތް ހިތްސާވާ މުދަލާ ފައިސާއިން ވައްކަންކުރާކަމުގެ ޚިޔާލުފާޅުނުކުރެވެނީ އެއީ\nދީނާ،ރަސޫލާއަށް ފުރައްސާރަކުރުމުގެ ފުރުސަތުނުލިބި ވައްކަންކުރާ ފަރާތްތަށްދެކެ ބިރުގަންނާތީތޯ/ އެހެންކަމަށްވާނަމަ ދީނާ، ރަސޫލާއަށްފުރައްސާރަކުރަނީ ބާރުހުރިފަރާތްތަކެއްގެ\nރުހުންލިބިގެން ޝެއިޚުންނަށް ދަންނަވާލަން ދީންހިމާޔަތްކުރުމުގައި ތިބޭފުޅުންނަކީ އެންމެ\nއިސްކޮށްތިއްބަވާބޭފުޅުން ނަމަވެސް ތިބޭފުޅުން ކަހާތަންހިރުވައިވެސްނުލާނޭބުނާފަދައިން\nއިސްލާމީގައުމެއްގައި ވަރަށްގިނަ މުސްލިމުންގެތެރޭގައި ދީނަށާ،މާތްރަސޫލާއަށް ފުރައްސާރަކޮށް\nކާޓޫނުތައް ފަތުަރަމުންދާއިރުވެސް ހިމޭނުންތިއްބަވާތީ ހިތާމަކުރަން މިކަންހުއްޓުވުމަށް މަސައްކަތްކުރައްވާ ކަމާބެހޭފަރާތްތަކަށް ދަންނަވާ ޕްރެޝަރު ކުރައްވައިގެންވެސް ބާރުހުރިފަރާތް\nތަކެއްގެސަބަބުން މިކަންނުވެއްޖެނަމަ މިހާރުތިއްބެވިމަގާމުން އިސްތިއުފާދެއްވާދުރަށްޖެހިލައްވާ\nމިކަންތަށް މިހާރުވެސްކުރައްވާ ބަދަލެއްނުފެނަނަމަ އަހަރެންމީ ޝެއިޚެއްނަމަ ކަމުގެބޮޑުކަމަށް\nބަލާ ﷲ އަާ އާޚިރަތް ދުވަހަށްބިރުންނާ ގައުމުގެ މުސްލިމްރަށްޔިތުންދެކެ ލަދުންވެސް އިސްތިއުފާ ދެވުނީސް އެއީ ލާދީނީ ބައަކާގުޅިގެން ރަގަޅުކަމެއްނުކުރެވޭނެތީ\nޑިސެމްބަރު 1, 2020 19:39\nމީކީ މަޒުމޫނު ލިޔުމުގެ މުބާރަތެއްނޫން.. މިއޮށް ކޮމެންޓަކަށް ހަމަ ސާބަސް.\nޑިސެމްބަރު 1, 2020 16:01\nތިސޮރު މާކަންތައް ބޮޑުވަނީ ޖެހެނީ 25 އަހަރުގެ ޖަލުގެ ޙުކުމެއް އަންނަން. ދީނަށް ފުރައްސާރަކުރުމަކީ މިގައުމުގެ ގާނޫނުގައި ބޮޑުކުށެއް!\nޑިސެމްބަރު 1, 2020 16:14\nވަގުތުން ހައްޔަރުކޮއްފަ ހުކުމް އިއްވާ. އަންނި އީވާ ބުނާނެ އެއީ މޮޔަޔަކޭ.\nޑިސެމްބަރު 1, 2020 16:20\nބައެއް ކަހަލަ ހަބަރު ތަކައް ކޮމަންޓް ނުކުރެވެނީތަ ނޫނީ އެކަހަލަ ހަބަރުތައް އަންގާފަ އޮންނަނީތައް ވަރަށް ރަގަޅައް ފިލްޓަރ ކުރަން\nޑިސެމްބަރު 1, 2020 16:52\nﷲ އާއި އެކަލާނގެ ރަސޫލާ ސައްލަﷲ އަލައިހި ވަސައްލަމްގެ ދިފާއުގައި ކުރަންޖެހުނު ކޮންމެ ކަމެއްކުރަން ތައްޔާރު ،\nޑިސެމްބަރު 1, 2020 17:24\nތެދުމަގު ދެއްކެވުމަށް އެދި ދުޢާކުރަން\nޑިސެމްބަރު 1, 2020 17:28\nމީނަގެ ވާހަކަ ގެނެސްނުދީބަލަ.ޕްލީޒް.މީނަ މިއުޅެނީ ހުޅަނގުގެ ޖަމާއަތްތަކުގެ އެހީ ހޯދައިގެން ރާއްޖެ ދޫކޮށް ދެވޭނެ މަގެއް ހޯދަން.\nޑިސެމްބަރު 1, 2020 17:38\nދީނަށް ފު ަރއްސާރަ ކު ރުމާއި އިސްލާމްދީން ބަލައި ނުގަތުން\nރާއްޖޭގައި އެއްވެސް ވަރކަ ރަކަށް އޮވެގެން ނުވާނެއެވެ. މޑޕ\nއިން އިސްނަގައިގެން ދީނަށް ކުޑައިމީސް ބަސްބުނުމާއި\nއިސްލާމްދީން ފިޔަވާ އެހެންދީންތައް ރާއްޖޭގައި އާލާކު ރަން\nކުރ ރާ މަސައްކަތްތަކާއި ފާޅުގައާއި ސިއް ރުން ރާވާ ރޭވުންތައް\nކުށްވެ ރި ކު ރަމެވެ.\nޑިސެމްބަރު 1, 2020 17:44\nމަހުޝަރު ދުވަހު ނަރައިކަގެ ގަދަ އަލިފާނުގެ ތެރޭގަ އޮންނަންޖެހޭ އިރު ހިތަށް އަރާނެ "ސަހަރޯއޭ" ކަލަކު ވޮޑިގެންވެއޭ\nޑިސެމްބަރު 1, 2020 17:56\nތީނަގެ ފަހަތުގައި ބޮޑުބަޔަކު ނުވެ ނުދާނެ!!!!!\nޑިސެމްބަރު 1, 2020 18:05\nތިއީ މި ސަރުކާރުން ކުރުވާ ކަންތައްތައް!\nތި މީހާ ގަން ހިންގުވަންވީ\nޑިސެމްބަރު 1, 2020 18:39\nމިފެންނަނީ ބައެއްގެތެރޭގަ މުނާފިޤުން ގިނަވީމަބާގޮތް މިކަމާދެކޮޅައް އެއްޗެއްނުނެލަންކެރޭމީހަކުނެތް އެކަމަކު ކޮންމެމީހަކުވެސް ތައްމިނައްއަނގަހުޅިވާފަބުނާނެ އަހަންނަކީ މުސްލިމެކޭ އަނެއްކަލޭގެ ބުނާނެ ﷲއަށާއި ރަސޫލާއައް ފުރައްސާރަކުރާނަމަ އެއީއަހަރެމެންބަލައިގަންނާނެކަމެއްނޫނޭ\nޑިސެމްބަރު 1, 2020 18:56\nالله ގެ ލަޢުނަތް ހުރި ތި ކަލޭގެ މައްޗަށް، ތައުބާ ވެ އީމާން ނުވާ ހާ ހިނދަކު،\nޑިސެމްބަރު 1, 2020 19:15\nމާތް ރަސްކަލާންގެ މިސޮރައް ބުއްދިދެއްވާ ދޭއެވެ\nޑިސެމްބަރު 1, 2020 20:16\nއެއްވެސް ދީނެއްގަބޫލުނުކުރަންޏާ ގަބޫލުނުކޮއް މަޑުންހުރީމާ ނިމުނީ އެއްނު ، ރަސޫލާ އަށް ފުރައްސާރަކޮއް ދީނާއި ބެހުމަކީ ހުރިހާ ދިވެހި މުސްލިމުންނަށް ފުރައްސާރަކުރުން ، ދިވެހި މުސްލިމުން ރުޅިއަރުވުން ،\nއެމީހެއްގެ އަމިއްލަ ނަފުސައްވުރެ ކީރިތި ރަސޫލާދެކެ ވާލޯ ބި ބޮޑު ވެއްޖައުމަށް ދާންދެން އެމީހެއްގެ އީމާންކަން ފުރިހަމަނުވެއެވެ.\nޑިސެމްބަރު 1, 2020 21:56\nލާދީނީ އެމްޑީޕީން އެގެންނަންބުނާ ބިރު ފަހަނައަޅާދިއުމުގެ ނަތީޖާ މިފެންނަނީ ލާދީނީ އެއްވެސްކަމެއް މި ސަރުކާރުންމަނާނުކުރާނެ މި ސަރުކާރުގެ މަތީފަނޑީގަ ތިބީ ލާދީނީ އެޖެންޓުން ޕޮލިސް މަތީކޯޓުގެ ފަނޑިޔާރުން މަޖިލީހުގެ ރޯނު އެދުރުން މެމްބަރުން މިނިސްޓަރރުން އެޑުވައިޒަރުން މިކަހަލަ އެތައް ބައެއް\nޑިސެމްބަރު 1, 2020 22:05\nލާދީނީ ސަރުކާރެއް އައީމަ ވާ ގޮތް މިއީ.....\nޑިސެމްބަރު 2, 2020 11:31\nއިރު އިރު ކޮލަކާވާނެ ތިހަބަރު ލިޔެ ނުފެންނަ މީހުންނައްވެސް ދައްކާ އިސްތިހާރު ކުރަން


ވިލިމާލޭ ބައި-އިލެކްޝަންގެ މައްސަލަ ކޯޓަށް ވެއްދުމާމެދު މިދަނީ ދިރާސާކުރަމުން: އެމްއެންޕީ ވިލިމާލޭ ބައި-އިލެކްޝަންގެ މައްސަލަ ކޯޓަށް ވެއްދުމާމެދު މިދަނީ ދިރާސާކުރަމުން: އެމްއެންޕީ\nމޯލްޑިވްސް ނެޝެނަލް ޕާޓީ، އެމް.އެން.ޕީން ބޭއްވި ނޫސްވެރިންގެ ބައްދަލުވުމުގެ ތެރެއިން - ފޮޓޯ: އެމް.އެން.ޕީ\nވިލިމާލޭ ބައި-އިލެކްޝަންގެ މައްސަލަ ކޯޓަށް ވެއްދުމާމެދު ދިރާސާތަކެއް ކުރަމުންދާކަމަށް މޯލްޑިވްސް ނެޝެނަލް ޕާޓީ، އެމް.އެން.ޕީން ބުނެފިއެވެ.\nމާލެ ސިޓީގެ އަންހެނުންގެ ތަރައްގީއަށް މަސައްކަތްކުރާ ކޮމިޓީގެ ވިލިމާލެ ދާއިރާއަށް މެންބަރަކު ހޮވުމަށް މިމަހުގެ 14ވަނަ ދުވަހު ބޭއްވި މިއަދު ބޭއްވި ބައި އިލެކްޝަންގައި ވާދަކުރީ ޕީ.ޕީ.އެމްގެ ކެނޑިޑޭޓް ފާތިމަތު ނާޒިމާއާއި، އެމް.އެން.ޕީގެ ކެނޑިޑޭޓް އާމިނަތު ޝީޒާއެވެ. އަދި އިންތިޚާބު އެންމެ ވޯޓެއްގެ ތަފާތުން ކާމިޔާބުކުރީ ޕީ.ޕީ.އެމްގެ ކެނޑިޑޭޓް ނާޒިމާއެވެ. މިގޮތުން ނާޒިމާއަށް 359 ވޯޓް ލިބުނުއިރު، އެމް.އެން.ޕީގެ ކެނޑިޑޭޓް ޝީޒާއަށް ލިބިވަޑައިގަތީ 358 ވޯޓެވެ.\nއެމް.އެން.ޕީން މިއަދު ބޭއްވި ނޫސްވެރިންގެ ބައްދަލުވުމުގައި އެ ޕާޓީގެ ނައިބު ރައީސް އަދި ރައްޔިތުންގެ މަޖިލީހުގެ ވިލިމާލޭ ދާއިރާގެ މެންބަރު އަޙްމަދު އުޝާމް ވިދާޅުވީ، ވިލިމާލޭ ޑަބްލިއުޑީސީގެ ބައި އިލެކްޝަންގައި ވޯޓު ގުނުމުގައި ޢަމަލުކުރިގޮތާމެދު އެޕާޓީގެ ޝަކުވާތަކެއް އެބަހުރިކަމަށެވެ. ވަކިން ޚާއްސަކޮށް ބާތިލު ވޯޓު ގުނުމުގައި އެކި ވޯޓު ފޮށިތަކުގެ އޮފިޝަލުން ޢަމަލުކޮށްފައިވަނީ އެކިގޮތަށްކަމަށް އޭނާ ވިދާޅުވިއެވެ.\n"ބާތިލު ވޯޓު ގުނުމުގައި އެކި ފޮށިތަކުގައި ތިބި އިސް އޮފިޝަލުން ޢަމަލުކޮށްފައި އޮތީ އެކި ގޮތްގޮތަށް. އޭގެ އެއްވެސް ކޮންސިސްޓެންސީއެއް އޮތްކަމަކަށް އަޅުގަނޑުމެން ޤަބޫލެއް ނުކުރަން. ބައެއް ފޮށިތަކުގައި އިތުރު ރޮނގެއް އިނޭ ކިޔާފައި ބާތިލުކުރިއިރުގައި އަނެއްބައި ފޮށިތަކުގައި ހަމައެގޮތަށް ހުރި ވޯޓުތައް އެބަހުރި ސައްޙަ ވޯޓުގެ ގޮތުގައި ގުނާފައި. އެހެންވީމަ އަޅުގަނޑުމެންގެ ވެލިޑް ކޮންސާނެއް މިކަމުގައި އެބައޮތް" އުޝާމް ވިދާޅުވިއެވެ.\nމިކަމާމެދު އެ ޕާޓީން ދެން ކުރިއަށްދާނެގޮތަކާމެދު މަޝްވަރާކުރަމުންދާކަމަށް އުޝާމް ވިދާޅުވިއެވެ. އަދި މި މައްސަލަ ކޯޓަށް ވެއްދުމާމެދު ދިރާސާތަކެއް ކުރަމުންދާކަމަށާއި، އެހެންނަމަވެސް މިކަމުގައި އަދި ސީދާ ވަކިގޮތެއް އެ ޕާޓީން ނިންމާފައިނުވާކަމަށް އުޝާމް ވިދާޅުވިއެވެ.\n"މިދިޔަ އަހަރު ބޭއްވުނު ލޯކަލް ކައުންސިލް އަދި ޑަބްލިއުޑީސީ އިންތިޚާބާގުޅިގެން ކޯޓުތަކަށް މައްސަލަތަކެއް ހުށަހެޅުނު. ހުށަހެޅުނު މައްސަލަތަކުގައި ހައި ކޯޓުން އެބަހުރި ހުކުމްތަކެއް ކުރައްވާފައި. އެ ހުކުމްތަކުގައި އެބަހުރި އުޞޫލުތަކެއް ކަނޑައަޅުއްވާފައި. އެހެންވީމަ އެ އުޞޫލުތަކަށް ބަލާއިރު އަޅުގަނޑުމެންނަށް ކޯޓަށް މައްސަލަ ހުށަހަޅައިގެން ކާމިޔާބުވާނެތޯ ނުވަތަ ނޫންތޯ އެކަމާމެދު ދިރާސާތަކެއް މިދަނީ ކުރަމުން" އުޝާމް ވިދާޅުވިއެވެ.\nއެމް.އެން.ޕީން ވަނީ މި އިންތިޚާބުގެ ވޯޓު އަލުން ގުނައި ދިނުމަށް އިލެކްޝަންސް ކޮމިޝަނުގައި އެދިފައެވެ. ނަމަވެސް އިލެކްޝަންސް ކޮމިޝަނުން ވަނީ އެމް.އެން.ޕީގެ ޝަކުވާއަށް ބެލުމަށްފަހު މުޙްޔިއްދީން ސްކޫލްގައި ބެހެއްޓި އެއްނަމްބަރު ވޯޓު ފޮށީގެ ވެރިޔާއަށް ޝަކުވާ ހުށައަޅާފައިވާ ދެ ވޯޓު ކަރުދާހެއް އަލުން ގުނުމަށް ނިންމާފައެވެ. މިއާއެކު އިލެކްޝަންސް ކޮމިޝަނުން އެ ދެ ވޯޓު ކަރުދާސް ޗެކުކުރުމަށްފަހު ވަނީ ނަތީޖާއަށް ބަދަލު އަންނަވަރުގެ މައްސަލައެއް ނެތްކަމަށް ނިންމާފައެވެ.\nއުޒްބަކިސްތާނުގައި ހިނގަމުންދާ ހަމަނުޖެހުންތަކުގައި5މަރު\nޔޫކްރެއިނަށް އެހީވާން ޚާއްޞަ ސަމިޓެއް ފަށައިފި\nނާލޯ-2021 ގެ ޑޭޓާ އެނަލިސިސްއާއި ރިޕޯޓު ލިޔުން ޑރ. ވިސާލަށް


Ras Online - ކޯވިޑް-19: ބޭހެއް ހޯދިއްޖެ؛ ވެކްސިނަކާއި ނުލައި ވައިރަސް ހުއްޓުވޭނެ - ސައިންސްވެރިން\nކޯވިޑް-19: ބޭހެއް ހޯދިއްޖެ؛ ވެކްސިނަކާއި ނުލައި ވައިރަސް ހުއްޓުވޭނެ - ސައިންސްވެރިން\nމަސީއާ މޫސާ 19 މޭ 2020 - 13:31\nދުނިޔޭގައި ހަލުއިކަމާއެކު ފެތުރެމުންދާ ކޮރޯނާވައިރަހުގެ ބަލިމަޑުކަމަށް ނިމުމެއް ގެނައުމުގެ ބާރު ލިބިފައިވާ ބޭހެއް ތައްޔާރުކުރެވިއްޖެކަމަށާއި ވެކްސިނަކާއި ނުލައިވެން ަމިބޭހުން ބަލިކޮންޓްރޯލް ކުރެވޭނެ ކަމަށް ޗައިނާގެ ލެބޯޓްރީއަކުން ހާމަކޮށްފިއެވެ.\nމިދިޔަ އަހަރުގެ ފަހުކޮޅުގައި ޗައިނާގެ ވޫހާން ސިޓީއިން އަލަށް ފެނުނު މި ވައިރަސް މިހާރު މުޅި ދުނިޔެއަށް ފެތުރިފައިވާއިރުއިރު ފަރުވާއެއް ނުވަތަ ވެކްސިނެއް ހޯދުމުގައި ބައިނަލްއަޤްވާމީ ވާދަވެރިކަމެއް ވަނީ އުފެދިފައެވެ.\nއެގޮތުން ޗައިނާގެ ޕެކިންގް ޔުނިވާސިޓީއިން ޓެސްޓުކުރަމުންދާ ބޭހަކުން ވައިރަހަށް ފަރުވާކުރުމުގެ އިތުރުން، ކުރު މުއްދަތަކަށް ބަލިން ރައްކާތެރިވެސް ކޮށްދޭކަމަށް ސައިންސްވެރިން ވަނީ ބުނެފައެވެ.\nމި ޔުނިވާސިޓީގެ، ބެއިޖިންގް އެޑްވާންސްޑް އިނޮވޭޝަން ސެންޓަރ ފޯ ޖީނޯމިކްސް ގެ ޑިރެކްޓަރު ސުނޭ ޒީ އާއި ހަވާލާދީ އޭއެފްޕީން ރިޕޯޓްކޮށްފައިވާގޮތުގައި ޖަނަވާރުން ހިމަނައިގެން ކުރެވުނު ތަހުލީލުތަކުގައި މި ބޭސްވަނީ ކާމިޔާބީ ހޯދާފައެވެ.\n"ހިކަނދިގަޔަށް ނިއުޓްރަލައިޒިންގް އެންޓިބޮޑީތައް އިންޖެކްޓް ކުރިތާ ފަސް ދުވަސްތެރޭގައި ހަށިގަނޑުގައި ވައިރަސްގެ އަސަރު 2500 ގުނަ ދައްވެފައިވޭ. އޭގެ މާނައަކީ ބޭހުން ރަނގަޅު އަސަރުތަކެއް އެބަ ކުރޭއޭ." ޒީ ވިދާޅުވިއެވެ.\nއިންސާނުންގެ ހަށިގަނޑުގެ ދިފާއީ ނިޒާމުން ސެލްތައް އިންފެކްޓުވުން ހުއްޓުމަށް ބޭނުންކުރާ "ނިއުޓްރަލައިޒިންގް އެންޓިބޮޑީ" ތައް ބޭނުންކޮށްގެން މަސައްކަތްކުރާ މި ބޭސް ތައްޔާރުކޮށްފައިވަނީ ބަލިން ރަނގަޅުވެފައިވާ 60 މީހެއްގެ ލެއިން މި މާއްދާ ވަކިކޮށްގެންނެވެ.\nޒީ އާއި އޭނާގެ ޓީމުން ހެދި ތަހުލީލުތަކުގެ މައްޗަށް ބިނާކޮށް ހެދި ދިރާސާއަކުން ދައްކާ ގޮތުގައި މި އެންޓިބޮޑީތައް ބޭނުންކުރުމުން ބަލި ފަސޭހަވުން އަވަސްވެ، ބަލިން ކޮންމެވެސް ވަރެއްގެ ރައްކާތެރިކަމެއް ލިބިގެންދާކަމަށެވެ.\n"އިމިއުނޯލޮޖީ އަދި ވައިރޮލޮޖީއަށްވުރެ ބޮޑަށް އަހަރެމެން ހާއްސަވަނީ ސިންގްލް-ސެލް ޖީނޯމިކްސް އިން. އަދި ސިންގްލް-ސެލް ޖީނޯމިކްސްގެ އެހީގައި ނިއުޓްރަލައިޒިންގް އެންޓިބޮޑީ ހޯދިދާނެކަން އެނގުމުން ވަރަށް އުފާކުރިން." އޭނާގެ ޓީމުން ރެއާއި ދުވާލު މަސައްކަތްކުރަމުން ގެންދާކަމަށް ބުނެ ޒީ ކިޔައިދިނެވެ.\nޒީ އިތުރަށް ވިދާޅުވީ ކްލިނިކަލް ޓްރަޔަލް ފެށުމުގެ މަސައްކަތް ކުރިއަށް އެބަދާ ކަމަށާއި، އެކަން ކުރިއަށް ގެންދާނީ އޮސްޓްރޭލިއާގައިކަމަށެވެ. އެއީ ޗައިނާގައި ބަލި ޖެހިފައިވާ މީހުންގެ އަދަދު މަދުވެފައިވާތީ، ޓްރަޔަލްގައި ބައިވެރިވުމަށް ޝަރުތު ހަމަވާ ގިނަ މީހުން ނުލިބިދާނެތީއެވެ.\n"އުންމީދަކީ މި ނިއުޓްރަލައިޒިން އެންޓިބޮޑީތަކަކީ ކޯވިޑް-19ގެ ބަލިމަޑުކަމަށް ނިމުމެއް ގެނުވައިދޭ ބޭހަކަށްވުން." ޒީ ވިދާޅުވިއެވެ.\nދުނިޔޭއިން މިހާތަނަށް 4.9 މިލިއަނަށްވުރެ ގިނަ މީހުން ބައްޔަށް ޕޮޒިޓިވްވެފައިވާއިރު، މަރުވި މީހުންގެ އަދަދު އުޅެނީ 320،368 ގައެވެ.


Paradise Papers: Leak kolli list gai himenenee kon baeh? | Mihaaru\nލީކުކޮށްލި ޕެރަޑައިސް ޕޭޕާސްގައި 120،000 މީހުންނާ ބެހޭ މައުލޫމާތު ހިމަނާފައިވޭ.\nޕެރަޑައިސް ޕޭޕާސް: ލީކުކޮށްލި ލިސްޓުގައި ހިމެނެނީ ކޮން ބައެއް؟\n09 ނޮވެމްބަރ 2017 - 10:58 1 comment\nލަންޑަން (ނޮވެމްބަރު 9) - ގައުމުން ބޭރުގައި ވިޔަފާރި ހިންގާ ވިޔަފާރިވެރިންނާއި ސިޔާސީ މީހުން އަދި ސެލެބްރިޓީންގެ ނަންތައް ހިމެނޭ ގޮތަށް މިފަހަރު ވަނީ 13.4 މިލިއަން ސިއްރު އިލެކްޓްރޯނިކް ޑޮކިއުމެންްޓް ލީކުކޮށްލައިފަ އެވެ. ޕަބްލިކް ޑޮމެއިންނަށް މި މަހު5ވަނަ ދުވަހު ދޫކޮށްލި މައުލޫމާތު ޖަރުމަނުގެ ނޫހަކަށް ފޯރުކޮށްދިނީ އެޕަލްބީ ކިޔާ ބާމިއުޑާގެ ލޯ ފާމަކުންނެވެ. އިންްޓަނޭޝަނަލް ކޮންސޯޓިއަމް އޮފް އިންވެސްޓިގޭޓިވް ޖާނަލިޒަމް (އައިސީއއިޖޭ) އިން ދަނީ 100 އަށް ވުރެ ގިނަ މީޑިއާ ޕާޓްނަރުންނާ ގުޅިގެން މި ޑޮކިއުމެންޓްތައް ދިރާސާ ކުރަމުންނެވެ. މި ފަހަރު އާއްމުކުރި ލިސްޓުގައި 120،000 މީހުންގެ މައުލޫމާތު ހިމެނެ އެވެ. އޭގެ ތެރޭގައި އިނގިރޭސި ރާނީ ކުއީން އެލިޒަބަތު 2، ކޮލަމްބިއާގެ ރައީސް ހުއާން މެނުއަލް ސަންތޯސް، އެމެރިކާގެ ކޮމާސް ސެކްރެޓަރީ ވިލްބާ ރޮސް ފަދަ ބޭފުޅުން ހިމެނެ އެވެ.\nޕެރަޑައިސް ޕޭޕާސްގައި ފާހަގަކޮށްފައިވާ ކުންފުނިތަކުގެ ތެރޭގައި ފޭސްބުކް، އެޕަލް، އޫބާ، ވޮލްމާޓް، އެލިއާންޒް، ސީމެންސް، މެކްޑޮނަލްޑް އަދި ޔާހޫ ހިމެނެ އެވެ. ބޮސްޓަން ކޮންޒަލްޓިން ގްރޫޕުން ލަފާކުރާ ގޮތުގައި ޕެރަޑައިސް ޕޭޕާސް އިން ލީކުކުރި އަދަދުތައް 10 ޓްރިލިއަން ޑޮލަރަށް އަރާނެ އެވެ. ގައުމުން ބޭރުގައި ވިޔަފާރި ހިންގާ ކަމަށް ތުހުމަތުކޮށްފައި ވަނީ ޓެކްސް އަށް މަކަރު ހަދަން ނުވަތަ ކުޑަ ޓެކްސްއެއް ދެއްކުމަށެވެ. ތިރީގައި މި ވަނީ ޕެރަޑައިސް ޕޭޕާސްގައި ހިމެނޭ މަޝްހޫރު ބައެއް މީހުންގެ މައުލޫމާތުތަކެވެ.\nޔޫކްރޭނުގެ ރައީސް ޕޮރޮޝެންކޯ (ވ) އާއި އެމެރިކާގެ ޚާރިޖީ ވަޒީރު ޓިލަސަން: ދެ ބޭފުޅުންގެ ނަން ވެސް ވަނީ ޕެރަޑައިސް ޕޭޕާސްގައި ހިމަނާފައި.\nބާމިއުޑާގެ ކުންފުންޏެއް ކަމަށްވާ ފައިނޭންޝަލް ހޯލްޑިންގެ ޑިރެކްޓަރެއްގެ ގޮތުގައި ލައިބީރިއާގެ ރައީސް އެލެން ޖޯންސަން ސިރްލީފުގެ ނަން ވަނީ ހިމަނައިފަ އެވެ.\nކޭމަން އައިލެންޑްސްގައި ރަޖިސްޓްރީކޮށްފައިވާ ކުންފުންޏެއްގެ ޑިރެކްޓަރުކަން ނައިޖީރިއާ ސެނެޓުގެ ރައީސް ބުކޮލާ ސަރަކީ 2001 ވަނަ އަހަރުކުރައްވާފައިވެ އެވެ.\nޚާރިޖީ ވަޒީރު ސަމް ކުޓެސާ އާއި އޭނާގެ ދަރިކަނބަލުންނަކީ ސީޝެލްގެ ކުންފުންޏެއް ކަމަށްވާ ކަޓޮންގާ އިންވެސްޓްމަންޓުގެ ހިއްސާދާރުންނެވެ.\nލީކުކޮށްލި 180 ގައުމުގެ ތެރޭން ލިސްޓުގައި އެންމެ ގިނަ މީހުން ހިމެނޭ ގައުމަކީ އިންޑިއާ އެވެ. އެ ލިސްޓުގައި އިންޑިއާގެ 714 މީހުން ހިމެނޭ އިރު އޭގެ ތެރޭގައި ސިޔާސީ ލީޑަރުންނާއި ފިލްމީ ތަރިން ހިމެނެ އެވެ. އިންޑިއާގެ މަޝްހޫރު މީހުންގެ ތެރޭގައި ކޯޕަރޭޓް އެފެއާޒް މިނިސްޓަރު ސަޗިން ޕައިލޮޓް، ރާޖަސްތާނުގެ ކުރީގެ ޗީފް މިނިސްޓަރު އަޝޮކް ގެހްލާ، ކުރީގެ ޓެކްނޮލޮޖީ މިނިސްޓަރު ވަޔާލާ ރަވީ، ސިވިއޭޝަން ސްޓޭޓް މިނިސްޓަރު ޖަޔަންތާ ސިންހާ، ޕާލަމެންޓް މެންބަރު ރަވިންދުރާ ކިޝޯރު ސިންހް އަދި ބޮލީވުޑުގެ މަޝްހޫރު ތަރި އަމީތާބް ބައްޗަށް ހިމެނެ އެވެ.\nއިންޑޮނީޝއާގެ ކުރީގެ ރައީސް ސުހާޓޯގެ ދެ ދަރިކަލުންގެ ނަން ލިސްޓުގައި ވަނީ ހިމަނައިފަ އެވެ.\nޖަޕާނުގެ ކުރީގެ ބޮޑު ވަޒީރު ޔޫކިއޯ ހަޓޮޔާމާ ވަނީ ބާމިއުޑާގެ ކުންފުންޏެއްގެ އޮނަރަރީ ޗެއާމަންކަން 2013 ވަނަ އަހަރު ކުރައްވައިފަ އެވެ.\nޖަޕާނުގެ ކުރީގެ ބޮޑު ވަޒީރު ހަޓޮޔާމާ\nމެރީޑިއަން ކެޕިޓަލްގެ ހިއްސާދާރެއްގެ ގޮތުގައި ތެލާ ބެހޭ ކުރީގެ ވަޒީރުގެ ނަން ވަނީ ހިމަނައިފަ އެވެ.\nލިސްޓުގައި ހިމެނޭ ޕާކިސްތާން މީހުންގެ ތެރޭގައި ކުރީގެ ޚާރިޖީ ވަޒީރު ޝައުކަތު އަޒީޒް ހިމެނެ އެވެ.\nބާސެލޯނާގެ ކުރީގެ މޭޔަރު އަދި މިހާރުގެ ކައުންސެލާ ހާވިއާ ޓްރިއަސް ވަނީ ޕެރަޑައިސް ޕޭޕާސްގައި ހިމަނައިފަ އެވެ.\nޕެރަޑައިސް ޕޭޕާސް އިން ބުނި ގޮތުގައި ރާނީ ކުއީން އެލިޒަބަތު ވަނީ އިނގިރޭސި ޓެރިޓަރީތައް ކަމަށްވާ ކޭމަން އައިލެންޑްސް އާއި ބާމިއުޑާގައި އިންވެސްޓް ކުރައްވައިފަ އެވެ.\nއިނގިރޭސި ރާނީ ކުއީން އެލިޒަބަތު.\nގައުމުން ބޭރުގައި ވިޔަފާރި ހިންގާ ފަރާތްތަކުގެ ތެރޭގައި ޔޫކްރޭނުގެ ރައީސް ޕެޓްރޯ ޕޮރޮޝެންކޯގެ ނަން ވަނީ ލިސްޓް ކޮށްފަ އެވެ.\nޕެރަޑައިސް ޕޭޕާސްގައި ލިސްޓްކޮށްފައިވާ މީހުންގެ ތެރޭގައި ކުއީން ނޫރް ހިމެނެ އެވެ. އެކަމަނާގެ ގެދޮރު އިންގްލެންޑުގައި ހުންނަ ކަމަށް ވެސް ބުނެފައިވެ އެވެ.\nސައުދީގެ ކުރީގެ ދިފާއީ ވަޒީރުގެ ނައިބް ޕްރިންސް ޚާލިދު ބިން ސުލްތާން ބިން އަބްދުލް އަޒީޒް އަކީ ބާމިއުޑާގެ އަށް ކުންފުންޏެއްގެ ވެރިޔާ ކަމަށް ލީކުކޮށްލި މައުލޫމާތުގައިވެ އެވެ.\nޕެރަޑައިސް ޕޭޕާސްގައި ސީރިއާ އިން ހިމަނާފައި ވަނީ އެ ގައުމުގެ އެންމެ މުއްސަނދި މީހާ ރާމީ މަޚްލޫފެވެ.\nބޮޑު ވަޒީރު ބިނާލީ ޔިލްދިރިމްގެ ފިރިހެން ބޭފުޅުންގެ ނަން ވަނީ ހިމަނައިފަ އެވެ.\nކެނެޑާގެ ކުރީގެ ބޮޑު ވަޒީރުން ކަމަށްވާ ޖީން ކްރެޓިއެން، ޕޯލް މާޓިން އަދި ބްރިއަން މުލްރޯއީ ވަނީ ލިސްޓުގައި ހިމަނައިފަ އެވެ. ބޮޑު ވަޒީރު ޖަސްޓިން ޓްރައުޑާގެ އެޑްވައިޒަރު ސްޓެފަން ބްރޮންފްމަން އަކީ ވެސް ގައުމުން ބޭރުގައި ވިޔަފާރި ހިންގާ މީހެއް ކަމަށް ވަނީ ބުނެފަ އެވެ.\nކުރީގެ ރައީސް ހޯސޭ މާރިއާ ފިގަރެސް އަކީ އެނާޖިއާ ގްލޯބަލް އިންޓަނޭޝަނަލްގެ ބޯޑު މެންބަރެއް ކަމަށް ބުނެފައިވެ އެވެ.\nއެމެރިކާގެ ކޮމާސް ސެކްރެޓަރީ ވިލްބާ ރޮސް ވަނީ ރަޝިޔާގެ ކުންފުންޏަކާ ގުޅިގެން ވިޔަފާރިކޮށްފަ އެވެ. ލިސްޓުގައި ހިމަނާފައިވާ ރައީސް ޑޮނަލްޑް ޓްރަމްޕް ސަރުކާރުގެ އިސް ބޭފުޅުންގެ ތެރޭގައި ޚާރިޖީ ވަޒީރު ރެކްސް ޓިލަސަން އާއި ނޭޝަނަލް އިކޮނޮމިކް ކައުންސިލްގެ ޑިރެކްޓަރު ގެރީ ޑީ. ކޯން ހިމެނެ އެވެ. މީގެ އިތުރުން ލަވަކިޔުންތެރިޔާ މެޑޯނާ، މައިކްރޯސޮފްޓުގެ ކޯ-ފައުންޑާ ޕޯލް އެލެން، ބިލިއަނަރު ޖޯޖް ސޮރޮސް ވެސް ވަނީ ލިސްޓުގައި ހިމަނައިފަ އެވެ.\nއެމެރިކާގެ ކޮމާސް ސެކްރެޓަރީ ވިލްބާ ރޮސް. --ފޮޓޯ:އޭއެފްޕީ\nބޭރުގެ ދެ ކުންފުންޏެއްގައި އާޖެންޓީނާގެ ފިނޭންސް މިނިސްޓަރު ލުއިސް ކަޕުޓޯ ވިޔަފާރި ކުރާ ކަމަށް ބުނެފައިވެ އެވެ. އެނާޖީ މިނިސްޓަރު ހުއާން ހޯސޭ ވެސް ބޭރުގެ ދެ ކުންފުންޏެއްގައި ވިޔަފާރި ހިންގަ އެވެ.\nއެގްރިކަލްޗާ މިނިސްޓަރު ބްލައިރޯ ބޯޖަސް މައްގީގެ ނަން ވަނީ ޕެރަޑައިސް ޕޭޕާސްގައި ހިމަނައިފަ އެވެ.\nރައީސް ހުއާން މެނުއަލް ސަންތޯސް ދެ ކުންފުންޏެއްގައި ވިޔަފާރި ކުރާ ކަމަށް ޕޭޕާސްގައި ބުނެފައިވެ އެވެ.\nއިތުރު ލިޔުންތައް ޓެކްސް މަނީ ލޯންޑްރިން ޕެރަޑައިސް ޕޭޕާސް


އުރީދޫއިން ރޯދަ މަހަށް ހާއްސަ ޑިޖިޓަލް އޮފާ ތަކެއް\n5 މޭ 2019\nވައިބަރ މެދުވެރިކޮށް ކޮންމެ ބޭފުޅަކަށްވެސް ނަމާދު ވަގުތު އަންގައިދޭ، “ބަންގި ޗެނަލް” އެއް ވަނީ އުރީދޫ އާއި ވައިބާ ގުޅިގެން ތައާރަފްކޮށްފަ އެވެ. ނަމާދު ވަގުތުގެ ހަނދުމަކޮށްދިނުމުގެ އިތުރުން ބަންގި ޗެނަލް މެދުވެރިކޮށް، ޤިބްލަ ހޯދައި، ޒަކާތް ހިސާބުކޮށް، ނަމާދުގެ ތާވަލުތައް ބަލާލުން ފަދަ މުހިއްމު އަދި ފަސޭހަ ހިދުމަތްތަކެއް ލިބިގެންދޭނެ އެވެ. ބަންގި ޗެނަލްގެ ޚިދުމަތް ހޯއްދެވުމަށް، http://ore.do/prayer އަށް ޒިޔާރަތް ކުރައްވައިގެންނެވެ.


Kurudheenge Massala Aa Gulhigen Americage Inzaaru Anekkaaves...\n6 މަސް,5ދުވަސް, 15 ގަޑި, 15 މިނެޓް, 51 ސިކުންތު ކުރިން 1640މަރިޔަމް އިސްއާދާ\nކުރުދީ ހަނގުރާމަވެރިންގެ މައްސަލަ އާ ގުޅިގެން އެމެރިކާގެ ރައީސް ޑޮނަލްޑް ޓްރަންޕްގެ އިންޒާރުތަކެއް އަނެއްކާވެސް ތުރުކީވިލާތުގެ ރައީސް ރަޖަބް ތޮއްޔިބު އުރުދުޣާންއަށް އަނެއްކާވެސް އަމާޒުވެއްޖެއެވެ.\nސޫރިޔާގައި ތިބި އެމެރިކާ ސިފައިން އެގައުމުން ފޭބުމަށް ފަހު ތުރުކީވިލާތުން ކުރުދީ ހަނގުރާމަވެރި ޖަމާޢަތްތަކަށް ހަމަލާތައް ދީފިނަމަ، ރައްދުގައި އެމެރިކާއިން ތުރުކީވިލާތާ ދެކޮޅަށް ވަރުގަދަ އިޤްތިޞާދީ ފިޔަވަޅުތައް އަޅާނެކަމުގެ އިންޒާރު އެމެރިކާގެ ރައީސް ޑޮނަލްޑް ޓްރަމްޕް ވަނީ ދެއްވާފައެވެ. ޓްވީޓެއް މެދުވެރިކޮށް ދެއްވި އެ އިންޒާރުގައި ބުނެފައިވަނީ، އެމެރިކާއިން އެއްބާރުލުންދެމުންދާ ކުރުދީ ހަނގުރާމަވެރިންނަށް ތުރުކީން އެއްވެސް ހަމަލާއެއް ދީފިނަމަ އެމެރިކާއިން އިސްވެ، އިޤްތިޞާދީ ގޮތުން ތުރުކީވިލާތް އިނދަ ޖައްސާލާނެކަމަށެވެ. އެހެންނަމަވެސް މިކަމުގައި އެމެރިކާއިން އަޅާނެ ފިޔަވަޅުތަކެއް ޓްރަމްޕް ބަޔާންކުރައްވާފައެއް ނުވެއެވެ.\nޓްރަމްޕް ވަނީ ކުރުދީ ހަނގުރާމަވެރިން އިސްވެ ތުރުކީވިލާތަށް ޖެއްސުންކުރުމުގެ އެއްވެސް ޢަމަލެއް ހިންގައިގެން ނުވާނެކަމަށް ވެސް ވިދާޅުވެފައެވެ. ޓްރަމްޕް އިތުރަށް ވިދާޅުވީ، ސޫރިޔާގައި ތިބި އެމެރިކާގެ ސިފައިން އެ ޤައުމުން ބޭލިނަމަވެސް ސޫރިޔާގައި އަދިވެސް ހަރަކާތްތެރިވަމުންދާ އައި.އެސް ހަނގުރާމަވެރިންނަށް އެމެރިކާއިން ހަމަލާ ދެމުން ގެންދާނެކަމަށެވެ. ކުރުދީންނަށް ހިމާޔަތްދިނުމަށް ތުރުކީވިލާތަށް އެމެރިކާއިން ގޮވާލާފައިވާ ގޮވާލުންތަކަށް އިޖާބަ ނުދޭނެކަމަށް މީގެ ކުރިންވެސް ތުރުކީން ވަނީ ބުނެފައެވެ. އަދި އެމެރިކާގެ ގައުމީ ސަލާމަތާބެހޭ މުސްތަޝާރު ޖޯން ބޯލްޓަން ތުރުކީވިލާތަށް ކުރެއްވި ދަތުރުފުޅުގައި އޭނާ އަށް ބައްދަލުކުރުމަށްވެސް އުރުދުޣާން ވަނީ އިންކާރުކުރައްވާފައެވެ.\nއުރުދުޣާން ބޯލްޓަން އާ ބައްދަލުކުރައްވަން އިންކާރު ކުރެއްވީ އެމެރިކާ، ސޫރިޔާއިން ފައިބާނީ ސޫރިޔާގެ ކުރުދީ ޖަމާއަތްތަކަށް ހަމަލާ ނުދޭނެކަމުގެ ގެރެންޓީ ތުރުކީ ސަރުކާރުން ދިނުމުން ކަމަށް ވިދާޅުވެ ޖޯން ބޯލްޓަން އިސްރާއީލުގައި ދެއްވި ބަޔާނާ ގުޅިގެންނެވެ. އެމެރިކާ އެހީވާ ސޫރިޔާގެ ކުރުދީ ޖަމާއަތްތައް ތުރުކީގެ ކިބައިން ސަލާމަތް ކުރުމުގެ ވާހަކަތައް އެމެރިކާގެ މަސްއޫލުވެރިން ދައްކަވަން ފައްޓަވާފައި ވަނީ އެމެރިކާ ސިފައިން ސޫރިޔާއިން ބޭލުމަށް ޓްރަމްޕް ނިންމެވިފަހުންނެވެ. ސޫރިޔާގެ އުތުރުން އެމެރިކާ ސިފައިން ބޭލުމަށް ޓްރަމްޕް ނިންމެވީވެސް އުދުޣާންގެ ފޯންކޯލަކާ ގުޅިގެން މިދިޔަ ޑިސެމްބަރުމަހުއެވެ.


Cancer jehifaivaa kuhjehge wish furihama kohdhinee ekuverin\nކެންސަރު ޖެހިފައިވާ ކުއްޖެއްގެ ވިޝް ފުރިހަމަ ކޮށްދިނީ އެކުވެރިން\nޔުނިކޯންއެއް ދުއްވާލުމަކީ ވިޔަޓް އަބަދުވެސް ދެކޭ ހުވަފެނެކެވެ. އެހެންވެ ސާޖަރީ އަށް ހޮސްޕިޓަލުގައި އެޑްމިޓްވުމުގެ ކުރިން އޭނާގެ މި ހުވަފެން ހަގީގަތަކަށް ހަދައިދިނުމަށް ކްލާސް ކުދިން ބޭނުންވި އެވެ.\nބައެއް ފަހަރަށް އިންޓަނެޓުގައި ހުންނަ ބައެއް ހަގީގީ ވާހަކަތަކުން އެ ކިޔާ މީހުންގެ ހިތްތައް ވިރިގެން ދެއެވެ. އުމުރުން އެންމެ ފަސް އަހަރުގެ ވިޔަޓް ހާސްގެ ވާހަކަ އަކީ ވެސް މިފަދަ ވާހަކަ އެކެވެ. ވިޔަޓް އަކީ ސިކުނޑިއަށް ކެންސަރު ޖެހިފައިވާ ކުއްޖެކެވެ. އޭނާގެ ސިކުނޑީގައިވާ ޓިއުމަރު ނެގުމަށް ކުރަން ޖެހޭ ބޮޑު އަދި ފުރާނައަށް ނުރައްކާ ސާޖަރީގެ ކުރިން ވިޔަޓްގެ އެކުވެރިން ވަނީ އޭނާއަށް ވަރަށް ރަނގަޅު ސަޕްރައިޒް އެއް ދީ އޭނާގެ ހިތް އުފާކޮށްދީފަ އެވެ.\nވިޔަޓް އަށް ޖެހިފައިވަނީ ވަރަށް މަދުން ނޫނީ ނުޖެހޭ ޒާތުގެ ސިކުނޑީގެ ކެންސަރެކެވެ. އޭނާގެ ސިކުނޑީގެ އެންމެ ތިރީ ބައިގައި ބޮޑު ޓިއުމަރެއް އުފެދިފައިވާކަން އެނގުނީ މިއަހަރުގެ ނޮވެމްބަރު 15 ވަނަ ދުވަހު އެވެ. ވަރަށް އަވަހަށް އޭނާގެ ސާޖަރީ ހަދަން ޖެހޭކަމަށް ޑޮކްޓަރުން ނިންމި އެވެ.\nވިޔަޓްގެ ބައްޔާ ބެހޭ ވާހަކަތައް ހިއްސާކުރަން އޭނާގެ އާއިލާއިން ވަނީ ފޭސްބުކްގައި ޚާއްސަ ޕޭޖެއް ހަދާފަ އެވެ. މި ޕޭޖުގައި ވިޔަޓްގެ އާއިލާއިން ވަނީ އޭނާގެ ކްލާސްކުދިން ވިޔަޓް އަށް ދިން ސަޕްރައިޒްގެ ފޮޓޯތަކާއި މި ވާހަކަ ހިއްސާ ކޮށްފަ އެވެ.\nވިޔަޓްގެ ބައްޕަ ޒެކް ހާސް ބުނި ގޮތުގައި ފާއިތުވީ މަސް ތަކަކީ އޭނާގެ ދަރިފުޅަށް ވަރަށް ވޭނުގައި އުޅެން ޖެހުނު ދުވަސް ތަކެކެވެ. އެއްގޮތަކަށް ވެސް ހީ މަޖާކޮށްލާ ހަދާނެ ފުރުސަތެއް ދަރިފުޅަކަށް މި ދުވަސްކޮޅަކު ނުލިބެ އެވެ. ނަމަވެސް ޓިއުމަރުގެ އެއްބައި ނެގުނު ފަހުން ދަރިފުޅުގެ ހާލު މިހާރު ތަންކޮޅެއް ރަނގަޅެވެ.\nވިޔަޓް އަށް ފަރުވާ ދޭން ސެން ޖޫޑްސް ޗިލްރަންސް ރިސާޗް ހޮސްޕިޓަލުން އެއްބަސްވި އެވެ. މިއީ މެމްފިސްގައި ހުންނަ ހޮސްޕިޓަލެއް ކަމުން ވިޔަޓްގެ އާއިލާއަށް ޖެހުނީ އެމީހުން ދިރިއުޅެމުންދިޔަ މޮންޓާނާގެ ފެލަން އަވަށުން ޓެނެސީގެ މެމްޕިސް އަށް ދުވަސްކޮޅަކަށް ނަމަވެސް ބަދަލުވާށެވެ.\nވިޔަޓްގެ ކްލާސް ކުދިންނަށް މިކަން އެނގުމުން އެކުދިން ވިޔަޓް އަށް ސަޕްރައިޒެއް ދޭން ބޭނުންވީ އެވެ. ވިޔަޓް ޔުނިކޯން ދެކެ ވަރަށް ލޯބިވާކަން އެނގުމުން ކްލާސް ކުދިންނާއި އެތަނުން އެއް ކުއްޖެއްގެ މަންމަ ކަމަށްވާ ޖެނިފާ ނީލްސަން މި ސަޕްރައިޒް ދިނީ ޔުނިކޯން އެއް ތައްޔާރު ކޮށްގެންނެވެ. އެހެންވެ ވިޔަޓް އެ އަވަށުން ދިއުމުގެ ކުރިން އެ އަވަށުގެ ޕާކްގައި ވިޔަޓް އަށް ޚާއްސަކޮށް ޕާޓީއެއް ބާއްވާ ޔުނިކޯންއެއް ދުއްވާލުމުގެ ފުރުސަތު އެކުދިން ވަނީ އޭނާއަށް ހޯދާދީފަ އެވެ.\nމި ޔުނިކޯން ތައްޔާރުކުރީ ކުޑަކުޑަ ހުދު ކުލައިގެ އަހެއް ހޯދާ އޭގައި ކުލަ ޖައްސާ އަދި ޔުނިކޯންގެ ދަޅުގޮތަށް ދަޅު ހަރުކޮށްގެންނެވެ.\nމިއީ ވިޔަޓް އަށް ލިބުނު ރަނގަޅު ސަޕްރައިޒެއް ކަމަށާއި އޭނާ ދުވަހަކުވެސް ނުވާ ވަރަށް އުފާވެފައިވާ ކަމަށް ވިޔަޓްގެ މައިންބަފައިން ބުންޏެވެ.


މި ސްކޫލްގެ ނަންބަރު: GS120/2017/IU/008 (އިޢުލާނު) 05-02-2017 ގެ އިޢުލާނާ ގުޅިގެން ހުށައަޅުއްވާފައިވާ ބިޑްތަކުގެ އަގު ބޮޑުވުމުގެ ސަބަބުން، އެ އިޢުލާން ބާތިލްކޮށް، ބިޑު ހުށަހެޅުމަށްއަލުން ފުރުޞަތު ހުޅުވާލަމެވެ.\n2017 ވަނަ އަހަރު މި ސްކޫލްގެ ސެކިޔުރިޓީ ބަލަހައްޓަވައި ދެއްވާނެ ފަރާތެއް ބޭނުންވެއްޖެއެވެ.\nވީމާ، މިކަމަށް ޝައުޤުވެރިވެލައްވާ ފަރާތްތަކުން މަޢުލޫމާތު ސާފު ކުރުމާއި، އަންދާސީހިސާބު ހުށައެޅުން ތިރީގައިވާ ތާވަލާއި އެއްގޮތަށް އޮންނާނެއެވެ. މަޢުލޫމާތު ސާފުކުރާ ފަރާތުގެ ބަދަލުގައި އަންދާސީހިސާބު ހުށައަޅުއްވަން ވަޑައިގަންނަވާ ފަރާތްތަކުން އެކަން އެނގޭނެފަދަ ސިޓީއެއް ހިއްޕަވައިގެން ވަޑައިގެންނެވުން އެދެމެވެ. މި އިޢުލާނާއި ގުޅިގެން މަޢުލޫމާތު ސާފުނުކުރައްވާ ފަރާތްތަކުގެ އަންދާސީހިސާބު ބަލައި ނުގަނެވޭނެ ވާހަކަ ދަންނަވަމެވެ. އަދި މި މަސައްކަތް ކުރުމަށް ކުރިމަތިލެވޭނީ ވިޔަފާރި ރަޖިސްޓްރީކުރުމުގެ ޤާނޫނު ނަމްބަރ ( 2014/18 ) ގެ ދަށުން ރަޖިސްޓަރީ ކުރެވިފައިވާ ކުންފުނިތަކަށާއި އަމިއްލަ ފަރުދުންގެ ވިޔަފާރި ރަޖިސްޓްރީކުރުމުގެ ޤާނޫނު ނަމްބަރ ( 2014/19 ) ގެ ދަށުން ރަޖިސްޓަރީ ކުރެވިފައިވާ ފަރާތްތަކަށެވެ.\n07 މާރޗް 2017 ( އަންގާރަ ) ދުވަހު 10:00 ގައި\n19 މާރޗް 2017 ( އާދިއްތަ ) 10:00 ގެ ކުރިން\nރަސްމާދޫ ސްކޫލު ލައިބްރަރީގައި\n29 ޖުމާދުލްއައްވަލް 1438\n26 ފެބުރުވަރީ 2017\nޕަބްލިޝްކުރި ތާރީޚު: 26 ފެބުރުވަރީ 2017\nސުންގަޑި: 19 މާރިޗު 2017 1000


Maumoon, beysfaruvaa ah Malaysia ga | Mihaaru\nމައުމޫން ރޭ އެއާޕޯޓުގައި ފައިސަލްއާ ބައްދަލު ކުރައްވަނީ. -\n23 އޮކްޓޯބަރ 2018 - 20:207comments\nމައުމޫންގެ އަނބިކަނބަލުން ނަސްރީނާ އިބްރާހިމާއެކު މައުމޫން މެލޭޝިއާ އަށް ފުރާވަޑައިގެންނެވީ ރޭގެ ވަގުތެއްގަ އެވެ. އެމަނިކުފާނު ފުރާވަޑައިގަންނަވާތީ އިންތިޚާބީ ނައިބު ރައީސް ފައިސަލް ނަސީމާއި އާއިލާ ބޭފުޅުންނާއި ތާއިދުކުރާ ބައެއް ބޭފުޅުން ރޭ ވެލާނާ އިންޓަނޭޝަނަލް އެއާޕޯޓަށް ވަޑައިގެންނެވި އެވެ.\nމައުމޫން މިއަދު ކުރެއްވި ޓުވީޓެއްގައި ވިދާޅުވި ގޮތުގައި، އެމަނިކުފާނާއި ނަސްރީނާ މެލޭޝިއާ އަށް ވަޑައިގެންނެވީ މެޑިކަލް ޗެކަޕެއް ހެއްދެވުމަށެވެ. އަދި ޖަލުގައި އަށް މަހެއްހާ ދުވަހު އޮންނެވުމުގެ ސަބަބުން، އެމަނިކުފާނަށް މެޑިކަލް ޗެކަޕެއް މުހިންމު ވާނެ ކަމަށް ވެސް މައުމޫން ވިދާޅުވި އެވެ.\nMy wife & I arrived in KL today foramedical checkup. After nearly 8 months in prison I would need one, wouldn’t I? We thank VP-elect Hon @FaisalNasym & all friends, well-wishers & supporters who turned up to see us off. pic.twitter.com/6fYl8leEfk\n— Maumoon Abdul Gayoom (@maumoonagayoom) October 23, 2018\n"އަށް މަހެއްހާ ދުވަސް ވަންދެން ޖަލުގައި ހުންނަން ޖެހުމުން (މެޑިކަލް ޗެކަޕެއް) ބޭނުންވާނެ. ބޭނުން ނުވާނެތޯ؟" މައުމޫން ކުރެއްވި ޓުވީޓުގައި އެއްސެވި އެވެ.\nމައުމޫން ރޭ އެއާޕޯޓަށް ވަޑައިގެން، ކުރީގެ ވަޒީރު ކަމާލުއްދީންއާ ސަލާމް ކުރައްވަނީ.\nމައުމޫން ވަނީ، އެމަނިކުފާނު ފުރުވަން ފައިސަލް އާއި ރަހްމަތްތެރިންނާއި ސަޕޯޓަރުން ވެލާނާ އިންޓަނޭޝަނަލް އެއާޕޯޓަށް ދިއުމާ ގުޅިގެން އެ ހުރިހާ އެންމެންނަށް ޝުކުރު އަދާކުރައްވައިފަ އެވެ.\nމައުމޫން ބޭސް ފަރުވާއަށް މެލޭޝިއާގައި ހުންނެވި އިރު، މިދިޔަ ފެބްރުއަރީ މަހު ކުއްލި ނުރައްކަލުގެ ހާލަތުގެ ދަށުން އެމަނިކުފާނު ހައްޔަރުކޮށް، ފޯނު ދޭން ފުލުހުން އެންގުމުން އެކަން ނުކުރެއްވި މައްސަލާގައި ކްރިމިނަލް ކޯޓުން އިއްވި އެއް އަހަރާއި ހަތް މަހުގެ ޖަލު ހުކުމް ހައި ކޯޓުން ބާތިލް ކުރި އެވެ.\nމައުމޫން ޖަލުގައި ހުންނެވި ދުވަސްތަކުގައި ސިއްހީ ހާލުކޮޅު ގޯސްވެގެން، ޖަލަށް ޑޮކްޓަރުން ވެސް ގެންދަން ޖެހުނެވެ. އަދި އެމަނިކުފާނު މާލެ ގެނެސްގެން ވެސް ފަރުވާ ދޭން ޖެހުނެވެ.\nމައުމޫން މިނިވަންވެފައިވީ ނަމަވެސް، ފެބްރުއަރީ 1 ވަނަ ދުވަހު ސުޕްރީމް ކޯޓުން ނެރުނު އަމުރާ ގުޅިގެން އެމަނިކުފާނުގެ މައްޗަށް އުފުލާފައިވާ ޓެރަރިޒަމްގެ ދައުވާ ޝަރީއަތް ކްރިމިނަލް ކޯޓުގައި ދަނީ ހިނގަމުންނެވެ. އެކަމަކު، އެ މައްސަލާގައި އަދި ހުކުމަކާ ހަމައަކަށް ނުދެ އެވެ.\nއިތުރު ލިޔުންތައް ރައީސް މައުމޫން އަބްދުލްގައްޔޫމް ބޭސް މެލޭޝިއާ އިދިކޮޅު ފަރާތްތައް ރާއްޖެ-މެލޭޝިއާ


Fathuhu group in badhalu nulibey meehunge mauloomaathu fuluhah hissaakuran edhijje | Mihaaru\nފަތުހު ގްރޫޕުން ބަދަލު ނުލިބޭ މީހުންގެ މައުލޫމާތު ފުލުހަށް ހިއްސާކުރަން އެދިއްޖެ\n14 މެއި 2019 - 20:276comments\nހައްޖަށް ގެންގޮސްދޭނެ ކަމަށް ބުނެ އަލްފަތުހު ހައްޖު ގްރޫޕުން ފައިސާ އަތުލި މީހުންގެ ތެރެއިން ބަދަލު ނުލިބޭ މީހުންގެ މައުލޫމާތު މި މަހުގެ ނިޔަލަށް ފުލުހަށް ހިއްސާކޮށްދިނުމަށް ޕްރޮސެކިއުޓާ ޖެނެރަލް (ޕީޖީ) އޮފީހުން މިއަދު އެދިއްޖެ އެވެ.\nއެ މައްސަލައާ ގުުޅިގެން ޕީޖީ އޮފީހުން ނެރުނު ބަޔާނުގައި ވަނީ ހައްޖަށް މީހުން ގެންގޮސްދޭނެ ކަމަށް ބުނެ މީގެ ފަސް އަހަރު ކުރިން އުސޫލާ ހިލާފަށް ފައިސާ މީހުންގެ އަތުން ނެގި މައްސަލައިގައި، އެ ޖަމާއަތުގެ ވެރިޔާ މުސްތަފާ މުހައްމަދުދީދީގެ މައްޗަށް ކުރި މަކަރާއި ހީލަތް ހެދުމުގެ ދައުވާ ސާބިތުނުވާ ކަމަށް 2015 ވަނަ އަހަރު ކްރިމިނަލް ކޯޓުން ހުކުމްކޮށްފައިވާ ކަމަށެވެ. އެހެންވެ އެ މައްސަލަ ހައިކޯޓުގައި އިސްތިއުނާފުކޮށްފައިވާ ކަމަށް ބުންޏެވެ.\nނަމަވެސް ފައިސާ ނެގި މީހުންގެ ތެރެއިން ގެއްލުމުގެ ބަދަލު ނުލިބޭ އެތައް ބަޔަކު އަދިވެސް ތިބިކަން ފާހަގަކުރި އެވެ.\n"މި މައްސަލައިގެ ގެއްލުމުގެ ބަދަލު ލިބިފައިނުވާ ފަރާތްތައް ހޯދުމަށް މޯލްޑިވްސް ޕޮލިސް ސާވިސް އިން ކުރި މަސައްކަތުން، ބައެއް ފަރާތްތަކާ އަދި ވެސް ގުޅިފައިނުވާތީ، މި މައްސަލާގައި މިހާތަނަށް ގެއްލުމުގެ ބަދަލު އެއްވެސް ގޮތަކުން ލިބިފައިނުވާ ފަރާތެއް ހުރި ނަމަ، މޯލްޑިވްސް ޕޮލިސް ސާވިސްގެ ނަމްބަރު 9790048 ފޯނަށް ގުޅުއްވައި މި މަހުގެ 30 ގެ ކުރިން އެ މައުލޫމާތު ހިއްސާކޮށްދެއްވުން އެދޭ ވާހަކަ ދެންނެވީމެވެ،" ޕީޖީގެ ބަޔާނުގައި ވެ އެވެ.\nއިސްލާމިކް މިނިސްޓްރީން ދޫކުރި ކޯޓާ އަށް ވުރެ އިތުރަށް 125 މީހެއްގެ އަތުން ފަތުހު ޖަމާއަތުން ވަނީ ގިނަ އަދަދެއްގެ ފައިސާ ނަގައިފަ އެވެ. ނަމަވެސް އޭގެ ތެރެއިން ބައެއް މީހުން ސަރުކާރުގެ ހަރަދުގައި ކުރިން ހައްޖަށް ގެންގޮސްފައި ވެ އެވެ.\nއިތުރު ލިޔުންތައް ޕޮލިސް ޕްރޮސެކިއުޓާ ޖެނެރަލް ކްރިމިނަލް ކޯޓް ފަތުހު ހައްޖު ގްރޫޕް


Faisaa Chaap Kohgen Behiiru, Flat Libunu Meehunnah Ehee Nuvaathee Faadukiyaifi - Vaguthu\nއަދަދު މަދު، ނަމަވެސް ކޮވިޑް ނުނިމޭ - 58 މިނެޓް ކުރިން\nފައިސާ ޗާޕްކޮށްގެން ބެހިއިރު، ފްލެޓް ލިބުނު މީހުންނަށް އެހީ ނުދޭތީ ފާޑުކިޔައިފި\n2 މަސް ކުރިން ( ޖޫން 30, 2021 )\nހިޔާ ފްލެޓްތަކުގެ ކުލި އިތުރަށް ކުޑަކުރާނަމަ ސަރުކާރަށް އެކަން ތަކުލީފަކަށް ވާނެ ކަމަށް ރައީސުލްޖުމްހޫރިއްޔާ އިބްރާހިމް މުހައްމަދު ޞާލިހް ވިދާޅުވުމުން ރައްޔިތުން މަޖިލީހުގެ ފަަރެސްމާތޮޑާ ދާއިރާގެ މެންބަރު ހުސެއިން މުހައްމަދު ލަތީފް ފާޑުވިދާޅުވެއްޖެއެވެ.\nހުސެއިން މުހައްމަދު ލަތީފް ކުރެއްވި ޓްވީޓެއްގައި ވިދާޅުވީ މި ދަތިޙާލަތުގައި ފައިސާ ޗާޕުކޮށް ގާތްތިމާގެ މީހުންނަށް ބެހި އިރު ދައުލަތައް ބުރަވިކަން އިހްސާސް ނުވެ، ރައްޔިތުންގެ ޖީބަށް ލުއި ވާންވީމަ ދައުލަތައް ބުރަ ބޮޑުވާ ވާހަކަ ދެއްކުމުން ރައީސް ޞާލިހްގެ ފެންވަރު އެނގޭ ކަމަށެވެ.\nރާއްޖޭގައި ވެސް މީގެ ކުރިން ސޯޝަލް ހައުސިން އިމާރާތް ކުރުމަށް ނަގާފައިވާ ލޯނުތަކަށް ފައިސާ ދައްކަމުން ގެންދަނީ ސަރުކާރުން ވެސް ބޮޑު ހިއްސާއެއް ވެގެންނެވެ. ލޯނުތަކަށް ސަރުކާރުން ސަބްސިޑީގެ ގޮތުގައި ފައިސާ ދައްކައެވެ. އެހެންވެ އާއްމު ރައްޔިތުންގެ އަތުން ލޯނަށް ދައްކަން ޖެހޭ ހުރިހާ ފައިސާއެއް ސަރުކާރުން ނުނަގައެވެ.\nމި ދަތިޙާލަތުގައި ފައިސާ ޗާޕުކޮށް ގާތްތިމާގެ މީހުންނަށް ބެހި އިރު ދައުލަތައް ބުރަވިކަން އިހްސާސް ނުވެ، ރައްޔިތުންގެ ޖީބަށް ލުއި ވާންވީމަ ދައުލަތައް ބުރަ ބޮޑުވާ ވާހަކަ ދެއްކުމުން މި ރައީސްގެ ފެންވަރު ވަޒަން ކޮށްލެވޭ. pic.twitter.com/pOsjXd3oOU\n— Hussain Mohamed Latheef (@HucenSembe) June 29, 2021\nހިޔާ ފްލެޓްތަކުގެ މަހު ކުލި 7500 ރުފިޔާއަށްވުރެ ކުޑަ ނުކުރެވޭނެ ކަމަށް ސަރުކާރުން ބުނެއެވެ. ނަމަވެސް މާލޭ މޭޔަރު މުހައްމަދު މުއިއްޒު އިއްޔެ ވަނީ ފްލެޓްތައް 5600 ރުފިޔާގެ މަހު ކުއްޔަކަށް ދެވޭނެ ގޮތް ހާމަކޮށްދެއްވާފައެވެ.\nނޫސްވެރިންގެ ބައްދަލުވުމުގައި މުއިއްޒު ވިދާޅުވީ ހިޔާ ފްލެޓްތައް އަޅަން ލޯނު ނަގާފައިވަނީ %8 އިންޓްރެސްޓް ރޭޓްގައި ކަމަށް ރައީސް ސޯލިހް ވިދާޅުވި ނަމަވެސް، އެއީ ހަގީގަތާ ހިލާފު ވާހަކައެއް ކަމަށެވެ. އޭނާ ވިދާޅުވީ އެ ލޯނު ނަގާފައިވަނީ %3.9 އިންޓަރެސްޓް ރޭޓެއްގައި ކަމަށެވެ.\n"އެހެންކަމުން %3.9 އާއި %5 ދޭތެރޭ ހުންނަން ޖެހޭ އިންޓްރެސް ރޭޓެއް މިބޭފުޅުން އަށް ޕަސެންޓަށް މިދިޔައީ. އޭގެން މި ދޭހަކޮށްދެނީ ކޮން ކަމެއްތޯ؟ އެބޭފުޅުން އިތުރަށް %3 މާޖިންއެއް މިއަށް ލާފައި މިއޮތީ. ލުމުގެ ސަބަބުން ވާގޮތަކީ މި ލައިބޯއަކީ ވޭރީވާއެއްޗެއް އެހެންވީމައި ލައިބޯ ކުޑަވާ ވަގުތު އެޗްޑީސީއަށް އެބަ ލިބޭ ވަރަށް ބޮޑު ފައިނޭޝިއަލް ޕްރޮފިޓެއް. އެ ފައިނޭޝިއަލް ބެނެފިޓް މި ހޯދަނީ އޭގެ ބެނެފިޓް ރައްޔިތުންނަށް ޕާސް ނުކޮށް ރައްޔިތުންނަށް ބޮޑު އިންޓްރެސްޓް ރޭޓެއްގައި އަންނަ އަދަދު މަހުން މަހަށް ޗާޖް ކޮށްލާފައި އެޗްޑީސީއަށް ފައިދާވާ ގޮތަށް." މުއިއްޒު ވިދާޅުވިއެވެ.\nމުއިއްޒު ވިދާޅުވީ މިސަރުކާރުން ހަވާލުވި ފަހުން އެޗްޑީސީގެ އިންޓްރެސްޓް ރޭޓަކީ %6.8 ގައި ކަމަށާއި ޔާމީންގެ ސަރުކާރުގައި އެއަދަދު ހުރީ %4 ކަމަށެވެ. މުއިއްޒު ވިދާޅުވީ އިންޓްރެސްޓް ރޭޓް ކުޑަ ކުރުމަކީ އެޗްޑީސީގެ އަތްމަތީގައި އޮތް ކަމެއް ކަމަށާއި ކުރީ ސަރުކާރުން ނިންމާފައިވާ ގޮތަށް އަމަލު ކުރިނަމަ މަހަކު -/5600 ރުފިޔާއަށް ފްލެޓް ދެވޭނެ ކަމަށެވެ.\nހިޔާ ފްލެޓުގައި ސީސީޓީވީ ކެމެރާ ހަރުކުރާނެ ބަޔަކު ހޯދަނީ\nހިޔާ މަޝްރޫއު ޖަރީމާއަކަށް ހެދި މިސަރުކާރުން: މުއިއްޒު\nހިޔާ ފްލެޓްގެ އަލިފާން ނިއްވާ ނިޒާމް: ރާއްޖޭގައި އެފަދަ ދެވަނައެއް ނެތް!\nޖޫން 30, 2021 10:01\n100% ތަކުލީފަކަށް ވާނެ، ހުސެން ވެސް ހާދަ ސިޔާސީ އޭ ، މިސަރުކާރަށް ޙާއްސަކޮށް ރައީސް މީހާއަށް ތަކުލީފަކަށް މިކަން ވާނެ ސަބަބުތައް އެބަހުރި އެއީ ރައްޔިތަކަށް ލުޔެއް، މަންފާއެއް، ހިތްހަމަޖެހުމެއް ، ލިބޭ ކޮންމެކަމަކީ މިސަރުކާރަށް އަދި ރައީސް މީހާ އަށް ތަހަންމަލު ކުރަން ދަތި އުދަގޫ ތަކުލީފަކަށް ވާނީ، ބަލަ ވޯޓަކީ ރައްޔަތުން ދީގެން ހޯދައިގެން އައިސް ކުރާ ވެރިކަމަކަށް ނުވެފަ ވޯޓް ގަންނަން ހޭދަކުރި ފައިސާ ޤައުމު ވިއްކާ ރައްޔަތުން ފެލައިގެން ވިޔަސް ހޯދަން މަޖުބޫރޭ،\nހުސެއިން މުހައްމަދު ލަތީފް ކުރެއްވި ޓްވީޓެއްގައި ވިދާޅުވީ މި ދަތިޙާލަތުގައި ފައިސާ ޗާޕުކޮށް ގާތްތިމާގެ މީހުންނަށް ބެހި އިރު ދައުލަތައް ބުރަވިކަން އިހްސާސް ނުވެ، ރައްޔިތުންގެ ޖީބަށް ލުއި ވާންވީމަ ދައުލަތައް ބުރަ ބޮޑުވާ ވާހަކަ ދެއްކުމުން ރައީސް ޞާލިހްގެ ފެންވަރު އެނގޭ ކަމަށެވެ.މޮޅުވާހަކަކޯލެއް\nޖޫން 30, 2021 10:04\nހިޔާ ފްލެޓްތަކުގެ މަހު ކުލި 7500 ރުފިޔާއަށްވުރެ ކުޑަ ނުކުރެވޭނެ ކަމަށް ސަރުކާރުން ބުނެއެވެ. ނަމަވެސް މާލޭ މޭޔަރު މުހައްމަދު މުއިއްޒު އިއްޔެ ވަނީ ފްލެޓްތައް 5600 ރުފިޔާގެ މަހު ކުއްޔަކަށް ދެވޭނެ ގޮތް ހާމަކޮށްދެއްވާފައެވެ. ޑރ މުއީޒް ގެ ވާހަކަރަގަޅީ ކުޑަކުރަންޖެހެނީ\nޖޫން 30, 2021 10:05\nނޫސްވެރިންގެ ބައްދަލުވުމުގައި މުއިއްޒު ވިދާޅުވީ ހިޔާ ފްލެޓްތައް އަޅަން ލޯނު ނަގާފައިވަނީ %8 އިންޓްރެސްޓް ރޭޓްގައި ކަމަށް ރައީސް ސޯލިހް ވިދާޅުވި ނަމަވެސް، އެއީ ހަގީގަތާ ހިލާފު ވާހަކައެއް ކަމަށެވެ. އޭނާ ވިދާޅުވީ އެ ލޯނު ނަގާފައިވަނީ %3.9 އިންޓަރެސްޓް ރޭޓެއްގައި ކަމަށެވެ. ސާބަހޭ މުއީޒް\nޖޫން 30, 2021 10:09\nފައިސާ ބެހީ އެމީހުނަސްވާގިވެރިވާ ރީދޫކުލައިގެ ގެސްޓް ހައުސް ހިންގާމީހުނަށާ ، ރެސްޓޮރަންޓް ހިންގާ ފަރާތްތަކަށް.\nޖޫން 30, 2021 10:15\nމުއިއްޒުމެން އެބަޖެހޭ މިވަހަކަތަށް ގައުމީ ޓީވީ މެދުވެރިކޮށް ރައްޔިތުންނަށް ސާފުކޮށްދޭން. ގައުމީ ޓީވީއަކީ އެމްޑީޕީ މީހުން ހަންފަތުރަން އޮންނަވަސީލަތަކަށްވެގެންނުވާނެ. ރައީސު އަރާ ދޮގުހެދީމަ އެއަކަށް ދެއްކޭނެވާހަކައެއް ނޯވޭ. އަޖާއިބެއްނޫންމީ...\n"އެހެންކަމުން %3.9 އާއި %5 ދޭތެރޭ ހުންނަން ޖެހޭ އިންޓްރެސް ރޭޓެއް މިބޭފުޅުން އަށް ޕަސެންޓަށް މިދިޔައީ. އޭގެން މި ދޭހަކޮށްދެނީ ކޮން ކަމެއްތޯ؟ އެބޭފުޅުން އިތުރަށް %3 މާޖިންއެއް މިއަށް ލާފައި މިއޮތީ. ލުމުގެ ސަބަބުން ވާގޮތަކީ މި ލައިބޯއަކީ ވޭރީވާއެއްޗެއް އެހެންވީމައި ލައިބޯ ކުޑަވާ ވަގުތު އެޗްޑީސީއަށް އެބަ ލިބޭ ވަރަށް ބޮޑު ފައިނޭޝިއަލް ޕްރޮފިޓެއް. އެ ފައިނޭޝިއަލް ބެނެފިޓް މި ހޯދަނީ އޭގެ ބެނެފިޓް ރައްޔިތުންނަށް ޕާސް ނުކޮށް ރައްޔިތުންނަށް ބޮޑު އިންޓްރެސްޓް ރޭޓެއްގައި އަންނަ އަދަދު މަހުން މަހަށް ޗާޖް ކޮށްލާފައި އެޗްޑީސީއަށް ފައިދާވާ ގޮތަށް." މުއިއްޒު ވިދާޅުވިއެވެ."\nޖޫން 30, 2021 10:17\nރައްޔިތުންގެ މާލިއްޔާއިން ރަހުމެއްތެރިންނަށް ބަދަލްގެގޮތު އެތަށް މިލިއަން ރުފިޔާ ދިންއިރު ދައުލަތުގެ ބަޖެޓަށް ބުރައެއްނުވި\nފައިސާ ޗާޕްކޮށްގެން ރަހުމެއްތެރިންނަށް ބަދަލްގެގޮތު މިލިއަން ރުފިޔާ ދިންއިރު ދައުލަތުގެ ބަޖެޓަށް ބުރައެއްނުވި\nކޮވިޑްތެރޭ ދައުލަތުން ރަހުމެއްތެރިންނަށް ބޮޑެތި އަދަދުތަކުން ފައިސާ ދިންއިރު ދައުލަތުގެ ބަޖެޓަށް ބުރައެއްނުވި\nހިޔާފްލެޓް ލިބުނު 7000 އާއިލާގެ ރައްޔިތުންކަމަށް ބެލެވޭ 40000 މީހުން ކަރަށް ފައިން އެރުމަށްފަހު އެމީހުންނަށް އެހީވާންޖެހުނީމަ ދައުލަތުގެ ބަޖެޓަށް ބުރަވީމަ 2023 ގައި ބޮޑުމަންޒަރު ފެނިގެންދާނެ އިންޝާﷲ\nޖޫން 30, 2021 10:37\nމިއިއްޒު މި ހަދަނީ ދޮގުކަމަށް ވާނަމަ، ރައްޔިތުންގެ މެދުގައި ފިތުނަ އުފެދޭގޮތަށް ވާހަކަ ދެއްކީތީ އަވަހަށް ޖަލައް ލާ. އެއީ ތެދު ކަމުގައި ވާނަމަ ފްލެޓްތައް އަަގު ކުޑަކޮށްދީ އަދި ރައީސްއަށް ދޮގު މަޢުލޫމާތު ދިން މީހުންނަށް ފިޔަވަޅު އަޅާ.\nޖޫން 30, 2021 11:43\nތިކުލިބޮޑު ކޮށްގެން އެކަކަށްވެސް ތި ލާރި އެއް ނުދެއްކޭނެ ނުވެސް ދައްކާނެ. ކޮންތާކުން ތިލާރި ދައްކާނީ. ޙިލޭ ދޭންވީނުން\nޖޫން 30, 2021 14:27\nވަކިސަރުކާރެ އް ކިޔާނެކަމެ އް ނެތް ހުރިހާސަރުކާރަކުން ވެސް ވޯޓަ އް ފަ އިސާބަހާނެ ހޮވުނީމާ ރަ އްޔިތުން މަތިންހަނދާން ނަ އްތާލާނެ\nޖޫން 30, 2021 15:04\nމަކަރާ ހީލަތާ އޮޅުވާލުން ނޫންކަމެއް މިސަރުކާރަކަށް ނުކުރެވޭނެ\nޖޫން 30, 2021 17:39\nވޯޓު ދޭންވީމާ އަހަރެމްނަށް ވެސް ވާނެ ތަކްލީފަކަށް\nޖޫން 30, 2021 17:51\nސޯލިހަކަށް ތިކަމެއް ނުވާނެ. އެބޭފުޅާއަކީ ގިނަ އަދަދެއްގެ ރައްޔިތުންނަށް ބޯހިޔާވަހިކަން ލިބޭތީ އެތަން ތަޅާލަން ނިންމި ބޭފުޅާ. އެބޭފުޅާއަކީ ގިނަ ބަޔަކަށް ބޯހިޔާވަހިކަން ލިބޭތީ 7000 އިން 3000 އަށް މަދުކުރަންވެގެން ފްލެޓްތައް އެއްކޮށްލަން އުޅުނު ބޭފުޅާ. އެބޭފުޅާ ބޭނުމެއް ނުވޭ އަގުހެޔޮ ބޯހިޔާވަހިކަމެއް ރައްޔިތުންނަށް ދޭކަށް. ޔާމީނު ނޫނީ ނަޝީދު ނޫނީ މުއިއްޒު އަރުވައިގެން މިކަންވާނީ. ނަޝީދު ބުނެފައިވޭ އެންމެ ބޮޑު ކުއްޔަކީ މުސާރައިގެން 30% އޭ. ޔާމީނުގެ އަދަދަކީީ ދެކޮޓަރި 5600 އަދި ތިންކޮޓަރި 7000.\nޖޫން 30, 2021 17:55\nޕީޕީއެމުން އެބަޖެހޭ 5600 އަށް ކުޑަކުރާނެކަމުގެ ވައުދު އަންނަ އިންތިހާބަށް ވާން\nޖުލައި 4, 2021 18:56\nދޮގުހަދާ އަދި ތެދުހަދާ މީހެއްނޭންގޭ! ލޯން ނަގާފައިވާގޮތުގެ ތަފްސީލް އެގްރީމެންޓްތަކުގެ އަސްލު އާންމު ކުރަން ފެނޭ.


Mundhu Miadhu Fuluhah Haaziruvaan Angaifi - Vaguthu\nއިދިކޮޅު ކޯލިޝަނުން މިއަދު ބޭއްވި ނޫސްވެރިންގެ ބައްދަލުވުން - ވަގުތު އިމޭޖްސް: އަޝްހާދު އަބްދުﷲ\nއިދިކޮޅު ކޯލިޝަންގައި ހިމެނޭ ޕީއެންސީގެ ނައިބު ރައީސް މުހައްމަދު ހުސައިން ޝަރީފް (މުންދު) މިއަދު ފުލުހަށް ހާޒިރު ވުމަށް އަންގައިފިއެވެ.\nޕީޕީއެމްއާއި ޕީއެންސީގެ ތަރުޖަމާނު ހީނާ ވަލީދު މައުލޫމާތު ދެއްވި ގޮތުގައި، ފުލުހުން ތަހުގީގު ކުރެވެމުންދާ މައްސަލައަކާ ގުޅޭ ގޮތުން މުންދު ހާޒިރު ކުރަން އަންގާފައިވަނީ މިއަދު މެންދުރުފަހު 3:00 ގައެވެ.\nމުންދު ހާޒިރު ކުރަން އަންގާފައިވާއިރު، ހާޒިރު ކުރަނީ ކޮން މައްސަލައަކާ ނުވަތަ ކޮންމެ ތުހުމަތަކާ ގުޅިގެން ކަމެއް އަދި ސާފެއް ނުވެއެވެ.\nފުލުހުން ތަހުގީގު ކުރަމުންދާ އެކި މައްސަލަތަކާ ގުޅޭ ގޮތުން އިދިކޮޅު ކޯލިޝަނުގެ އިސް ބޭފުޅުން ދޭތެރެ ދޭތެރެއިން ފުލުހުންގެ މައި އިދާރާއަށް ހާޒިރުވާން އަންގައެވެ.\nއިދިކޮޅު ކޯލިޝަންގެ ލީޑަރު އަދި ކުރީގެ ރައީސް އަބްދުﷲ ޔާމީން މި ވަގުތު ހުންނެވީ ވެސް މާފުށީ ޖަލުގައެއެވެ. އެއީ އެމްއެމްޕީއާރުސީ ކޮރަޕްޝަންގެ ތުހުމަތުގައި އުފުލި ދައުވާއެއް ކްރިމިނަލް ކޯޓުގައި ސާބިތުވެއްޖެ ކަމަށް ކަނޑައަޅައި ފަސް އަހަރުގެ ޖަލު ހުކުމެއް ތަންފީޒު ކުރައްވުމަށެވެ.\nކޮރަޕްޝަންގެ އެކި ތުހުމަތުތަކުގައި ޕީޕީއެމްއާއި ޕީއެންސީ ކޯލިޝަންގެ އެކި ބޭފުޅުންނަށް މިހާރު ވެސް ދައުވާތަކެއް އުފުލާފައިވެއެވެ. އަދި އާންމު ތަނެއްގައި ހަޑި ހުތުރު ބަހުން މުއާމަލާތް ކުރެއްވި ކަމުގެ ތުހުމަތުގައި ކޯލިޝަންގެ އެކްޓިން ލީޑަރު އަބްދުލްރަހީމް އަބްދުﷲ (އަދުރޭ) ގެ މައްޗަށް ވެސް ދައުވާކޮށްފައިވެއެވެ.\nކޮވިޑް-19 ގެ ބަލިމަޑުކަން ކުރިމަތިވެ އެއްވެ އުޅުން ހަނިކޮށްފައިވަނިކޮށް އިދިކޮޅު ކޯލިޝަނުން ހިންގާފައިވާ ބައެއް މަގުމަތީ ހަރަކާތްތަކުގައި މާސްކް ނޭޅުން ފަދަ އަމަލުތަކާ ގުޅިގެން އެ ކޯލިޝަންގެ ލީޑާޝިޕްގެ ބައެއް ބޭފުޅުން ޖޫރިމަނާކޮށްފައިވެއެވެ. އަދި އިލެކްޝަންސް ކޮމިޝަން (އީސީ) އިން ވަނީ 150،000 ރުފިޔާއިން އެ ކޯލިޝަން ޖޫރިމަނާ ކޮށްފައެވެ.\nޖެނުއަރީ 14, 2021 15:59\nމީ އެއްކަލަ އަހަރަމެންތާ ގައި އުޅުނު ސޮރު ދޯ


ACP Fairoosh retire kurahvaifi! | Jazeera\tއޭސީޕީ ފައިރޫޝް ރިޓަޔަރ ކުރައްވައިފި! - Jazeera\nއޭސީޕީ ފައިރޫޝް ރިޓަޔަރ ކުރައްވައިފި!\nމުޙައްމަދު އަފްޒަލް January 2, 2021 110 views0\nއެސިސްޓެންޓް ކޮމިޝަނަރ އޮފް ޕޮލިސް ޑރ. އަބްދުﷲ ފައިރޫޝް ދިވެހި ފުލުހުންގެ ހިދުމަތުން މިއަދު ރިޓަޔަރ ކުރައްވައިފިއެވެ.\nއޭނާ ރިޓަޔަރ ކުރެއްވިކަން ކޮމިޝަނަރ އޮފް ޕޮލިސް މުހައްމަދު ހަމީދުވަނީ ކަށަވަރުކޮށްދެއްވާފައެވެ. މައުލޫމާތު ލިބިފައިވާ ގޮތުގައި، ޑރ.ފައިރޫޝް އަށްވަނީ އޮސްޓްރޭލިއާގެ ޔުނިވަރސިޓީއަކުން ވަޒީފާ ހަމަޖެހިފައެވެ.\nޑރ.ފައިރޫޝް މަގާމުން ރިޓަޔަރ ކުރެއްވުމާއި ހަމައަށް މަސައްކަތް ކުރައްވަމުން ގެންދެވީ ރިސޯސް މެނޭޖްމަންޓުގެ ހެޑްގެ މަގާމުގައެވެ. އެ މަގާމަށް އައްޔަންކުރުމުގެ ކުރިން ކޮވިޑުގެ އޮޕަރޭޝަނާ ގުޅިގެން ވަގުތީ ގޮތުން މާލެ ސަރަހައްދު ހިމެނޭ ސެންޓްރަލް ޕޮލިސިންގ ކޮމާންޑުގެ ހެޑްގެ ގޮތުގައިވެސް އޭނާ މަސައްކަތްކޮށްފައިވެއެވެ.\n20 އަހަރަށްވުރެ ދިގު މުއްދަތަކަށް ފުލުހުންގެ ހިދުމަތުގައި މަސައްކަތްކުރައްވާފައިވާ ޑރ. ފައިރޫޝް އެ މަގާމުން ރިޓަޔަރ ކުރެއްވުމާއި ގުޅިގެން އޭނާ ކޮށްދެއްވާފައިވާ ހިދުމަތަށް ސީޕީ ހަމީދުވަނީ ޝުކުރުއަދާކުރައްވާފައެވެ.


އިންޑޮނޭޝިޔާއިން ބޯޓުދެލި ބޭރުކުރުން މަނާކުރިކުރުން ނިމުމަކަށް ގެނައުމަށް، އެދެންފަށައިފި އިންޑޮނޭޝިޔާއިން ބޯޓުދެލި ބޭރުކުރުން މަނާކުރިކުރުން ނިމުމަކަށް ގެނައުމަށް، އެދެންފަށައިފި\nއިންޑޮނޭޝިޔާއިން ބޯޓުދެލި ބޭރުކުރުން މަނާކުރިކުރުން ނިމުމަކަށް ގެނައުމަށް، އެދެންފަށައިފި\nއިންޑޮނޭޝިޔާއިން ބޯޓުދެލި ހިފައިގެން ޖަޕާނަށް ދިއުމަށް ތައްޔާރުވެފައިޥާ ބޯޓުތައް ފުރުމުގެ ހުއްދަ ދިނުމަށް ޖަޕާނުން އިންޑޮނޭޝިޔާގެ ސަރުކާރުގައި އެދިއްޖެއެވެ.\nޖަޕާނުން އިންޑޮނޭޝިޔާގެ ހަކަތައާބެހޭ ވަޒީރަށް ފޮނުވި ސިޓީގައި ބުނެފައިވަނީ ބޯޓުދެލި ހިފައިގެން އެޤައުމަށް ދިއުމަށް ބަރުކޮށްފައިވާ5އުޅަނދު ފުރުމުގެ ހުއްދަ ދެއްވުމަށެވެ. އަދި އިންޑޮނޭޝިޔާގެ ޕަވަރ ޕްލާންޓުތަކުން ބޭނުން ނުކުރާ ބޯޓުދެލީގެ ވައްތައްރެއް ކަމަށްވާ ހައި ކެލޮރިކް ކޯލް، އެކްސްޕޯޓަށް ހުޅުވާލުމަށް ވަނީ ގޮވާލާފައެވެ.\nޖަޕާނަކީ އިންޑޮނޭޝިޔާއިން މަހެއްގެ މައްޗަށް 2މިލިއަން ޓަނުގެ ބޯޓުދެލި އިމްޕޯޓުކުރާ ޤައުމެކެވެ. އެހެންކަމުން އިންޑޮނޭޝިޔާއިން މި ޖަނަވަރީމަހު ބޯޓުދެލި އެކްސްޕޯޓުކުރުން މަނާކުރުމުން ގެއްލުންތަކާ ކުރިމަތިލާންޖެހޭ ޤައުމުތަކުގެ ތެރޭގައި ޖަޕާން ހިމެނެއެވެ. މިހަފްތާގައި ޗައިނާއާއި އޮސްޓްރޭލިއާގައިވެސް ބޯޓުދެލީގެ އަގު ވަނީ މައްޗަށްގޮސްފައެވެ. ކުރިއަށްއޮތީ ފިނި މޫސުން ކަމަށްވުމުން ކަރަންޓު ބޭނުންކުރާ މިންވަރު އިތުރުވެގެންދާނެތީ، ޗައިނާއާއި ޖަޕާން ފަދަ، އިންޑޮނޭޝިޔާއިން އެންމެ ގިނަ ޢަދަދަކަށް ބޯޓުދެލި އިމްޕޯޓުކުރާ ޤައުމުތަކުން ދަނީ ކަންބޮޑުވުން ފާޅުކުރަމުންނެވެ.\n5.9މިލިއަން ޓަނުގެ ބޯޓުދެލި އެކްސްޕޯޓުކުރުމަށް ތައްޔާރުވެފައިއޮތް 100 އުޅަނދު، ފުރުމުގެ ހުއްދަ ނުލިބުމުގެ ސަބަބުން ނުފުރި އިންޑޮނޭޝިޔާގެ ބަނދަރުގައި މިވަގުތު އެބައޮތެވެ.\nބޯޓުދެލި އެކްސްޕޯޓަށް ހުޅުވާލުމާގުޅޭ މަޝްވަރާތައް ބުދަދުވަހު ބޭއްވުމަށް އިންޑޮނޭޝިޔާ ސަރުކާރުން ނިންމާފައިވީ ނަމަވެސް، މަޝްވަރާތައް ވަނީ ފަސްކޮށްފައެވެ. އަދި ބޯޓުދެލި އެކްސްޕޯޓަށް އަލުން ހުޅުވާލާނެ ތާރީޚެއް ބުނަން ނޭނގޭކަމަށް ސަރުކާރުގެ އިދާރާތަކުން ހާމަކުރެއެވެ.\nއިންޑޮނޭޝިޔާގެ ރިޒާވުން ބޯޓުދެލި ހުސްވުމާ ގާތްވެ، ބައެއް ސަރަޙައްދުތަކުން ކަރަންޓުކެނޑިދާނެކަމަށް ބަލައި، ބޯޓުދެލި އެކްސްޕޯޓުކުރުން މަނާކޮށްފައިވަނީ މި ޖަނަވަރީމަސް ފެށުމާއެކުގައެވެ. މިހާތަނަށް އިންޑޮނޭޝިޔާގެ ސަރަޙައްދީ ރިޒާވަށް 13.9މިލިއަން ޓަނުގެ ބޯޓުދެލި އިތުރުވެފައިވާއިރު، މިޢަދަދަކީ މިމަހަށް ބޭނުންވާ 5.1މިލިއަން ޓަނަށްވުރެ ދެގުނަ އިތުރު ޢަދަދެއް ނަމަވެސް، މަދުވެގެން 20 ދުވަހު ހުސްނުވެ ބޭނުންކުރެވޭވަރަށް ސްޓޮކް އިތުރުކުރުމަށް ބޭނުންވާކަމަށް އެޤައުމުގެ ސަރުކާރުން ހާމަކުރެއެވެ.


Solih ufehdhevi commission akun MMPRC ge massala belun rangalheh...\nސޯލިހު އުފެއްދެވި ކޮމިޝަނަކުން އެމްއެމްޕީއާރްސީގެ މައްސަލަ ބެލުން ރަނގަޅެއް ނޫން- ޝިޔާމް\n5 ދުވަސް,5ގަޑި, 13 މިނެޓް, 12 ސިކުންތު ކުރިން 210ފަތޯނާ ފާއިޒް\nރައީސް އިބްރާހީމް މުހައްމަދު ސޯލިހު އުފައްދަވާފައިވާ ކޮމިޝަނަކުން މޯލްޑިވްސް މާކެޓިން އެންޑް ޕަބްލިކް ރިލޭޝަންސް ކޯޕަރޭޝަން (އެމްއެމްޕީއާރްސީ)ގެ ހިޔާނާތުގެ މައްސަލަ އިންސާފުވެރިކަމާއެކީގައި ބެލި ދާނެ ކަމަށް ގަބޫލު ނުކުރައްވާ ކަމުގައި ޕީޕީއެމްގެ ނައިބު ރައީސް އަދި ރައްޔިތުންގެ މަޖިލީހުގެ ނައިފަރު ދާއިރާގެ މެމްބަރު އަހްމަދު ޝިޔާމް މުހައްމަދު ވިދާޅުވެއްޖެއެވެ.\nމޯލްޑިވްސް މާކެޓިންގ އެންޑް ޕަބްލިކް ރިލޭޝަންސް ކޯޕަރޭޝަން (އެމްއެމްޕީއާރްސީ) ގެ ބޮޑު ހިޔާނާތުގެ ތެރެއިން ދައުލަތަށް ޖުމްލަ 220 މިލިއަން ޑޮލަރު (3.3 ބިލިއަން ރުފިޔާ) ލިބެންޖެހޭ ކަމަށް އެފަދަ މައްސަލަތައް ބެލުމަށް ރައީސް އިބްރާހީމް މުހައްމަދު ސޯލިހު އުފައްދަވާފައިވާ ކޮރަޕްޝަން އެންޑް އެސެޓް ރިކަވަރީ ކޮމިޝަނުން ވަނީ ބުނެފައެވެ.\nއެމްއެމްޕީއާރްސީގެ ހިޔާނާތުގެ ފައިސާ 267 މީހަކަށް ލިބިފައިވާ ކަމަށް އެ ކޮމިޝަނުން ހާމަކުރިއިރު، ރައީސް އިބްރާހީމް މުހައްމަދު ސޯލިހުވެސް އެ ހިޔާނާތުގެ ފައިސާ ބޭނުންކުރެއްވި ކަމަށް ބައެއް ފަރާތްތަކުން ތުހުމަތު ކުރެއެވެ. އެގޮތުން ރައްޔިތުންގެ މަޖިލީހުގެ ކާށިދޫ ދާއިރާގެ މެމްބަރު އަބްދުﷲ ޖާބިރު ވަނީ ރައީސް ސޯލިހު އެމްއެމްޕީއާރްސީގެ ފައިސާގައި ޖެހިވަޑައިގެންފައިވާ ކަމަށާއި، އެމަނިކުފާނަކީ ދައުލަތުގެ އެންމެ އިސްވެރިޔާ ކަމުގައި ވިޔަސް އެ މައްސަލަ ބެލެން ޖެހޭނެ ކަމަށް ވިދާޅުވެފައެވެ.\nއެ މައްސަލަ ބެލުމަށް މަޖިލީހުގައި ހާއްސަ ކޮމެޓީއެއް އުފައްދަވަން ޖާބިރު އެދިވަޑައިގަތުމުން ރިޔާސަތުން ވަނީ އެކަމާ ދެކޮޅު ހައްދަވައިފައެވެ.\nރައްޔިތުންގެ މަޖިލީހުގައި މޫސުމާ ބެހޭ ގަރާރަކަށް ބަހުސް ކުރައްވަމުން ލިބިވަޑައިގެންނެވި ފުރުސަތުގައި ވާހަކަ ދައްކަވަމުން ނައިފަރު ދާއިރާގެ މެމްބަރު ޝިޔާމް ވިދާޅުވީ ޖާބިރުގެ ހުށަހެޅުން ބަލައިނުގަންނަން ނިންމި ނިންމުމަކީ ރަނގަޅު ނިންމުމެއް ކަމުގައި ދެކެވަޑައި ނުގަންނަވާ ކަމަށެވެ. އެގޮތުން އެމްއެމްޕީއާރްސީގެ ފައިސާ އެންމެ ގިނައިން ނުކުތް ދޮރުން ރައީސް ސޯލިހު ނުކުމެވަޑައިގަންނަވާ މަންޒަރު ފެންނަ ސީސީޓީވީ ފުޓޭޖެއްގެ ވާހަކަތަކެއް ދެކެވޭ ކަމަށާއި، އެހެންކަމުން އެމަނިކުފާނު އުފެއްދެވި ކޮމިޝަނަކުން ހިޔާނާތުގެ މައްސަލަ ބެލުމަކީ އެންމެ ރަނގަޅު ގޮތަކަށް ނުވެދާނެ ކަމަށެވެ.\nޝިޔާމް އެހެން ވިދާޅުވުމުން ރައީސް ނަޝީދު ވިދާޅުވީ އެ މައްސަލައާ ގުޅިގެން މަޖިލީހުން ކުރެވިދާނެ ކަމެއް އެބައޮތް ކަމަށެވެ. އެކަމަކީ މެމްބަރު ޝިޔާމްއާއެކީގައި ޑައިވިންއަށް ގޮސް ކަނޑުއަޑީގައި އެކަމުގެ މަޝްވަރާތައް ކުރިއަށް ގެންދިޔުމަށް ކަމަށް ނަޝީދު ވިދާޅުވިއެވެ.\nއެމްއެމްޕީއާރްސީގެ ބޮޑު ހިޔާނާތުގެ މައްސަލަ ބެލުމަށް ރައީސް ސޯލިހު ކޮމިޝަމެއް އުފެއްދެވީ މިދިޔަ ޑިސެމްބަރު މަހުގެ ހަތަރު ވަނަ ދުވަހުއެވެ. އެ ކޮމިޝަން އުފެއްދުވުމުގެ މަޤުޞަދަކީ، 1 ޖަނަވަރީ 2012 އިން ފެށިގެން 17 ނޮވެންބަރު 2018 ގެ ނިޔަލަށް ހިނގާފައިވާ ޚިޔާނާތާއި، ދައުލަތުގެ މުދަލާއި ފައިސާ ނަހަމަ ގޮތުގައި ބޭނުން ކުރުމުގެ ގިނަ މައްސަލަތައް އެކިއެކި ސަބަބުތައް މެދުވެރި ވެގެން، އެކަށީގެންވާ މިންވަރަށް ތަހުގީގު ކުރެވި އިންސާފު ޤާއިމު ކުރެވިފައި ނުވާތީ ކަމަށް ރައީސް ސޯލިހު ކޮމިޝަން އުފައްދަވައި ނެރުއްވި ޤަރާރުގައި ވެއެވެ.\nއަދި، އެ ފަދަ މައްސަލަތައް އެކަށީގެންވާ މިންވަރަށް ތަޙުޤީޤު ކުރެވި އިންސާފު ޤާއިމު ކުރެވިފައި ނުވަނީ، އެފަދަ މައްސަލަތައް ތަޙުޤީޤުކޮށް އިންސާފު ޤާއިމުކުރުމަށް އުފައްދާފައިވާ މުއައްސަސާތަކާއި، ދައުލަތުގެ އިދާރާތަކުން އެފަރާތްތަކާ މަތިކުރެވިފައިވާ ޤާނޫނީ ޒިންމާ އެކަށީގެންވާ ގޮތެއްގައި އަދާކޮށްފައި ނުވާތީކަމަށްވެސް އެ ގަރާރުގައިވެއެވެ.\nއެމްއެމްޕީއާރްސީގެ ހިޔާނާތުގެ ފައިސާގައި ޖެހުނު މީހުން މި ސަރުކާރުގެ އިސް މަގާމުތަކުގައި ތިބި ކަމަށް އިދިކޮޅު ފަރާތްތަކުން ވަނީ ތުހުމަތުކޮށްފައެވެ.


Lanka’ah dhin hamalaa’ga sarukaaruge bodu ihumaaleh!\nރިޕޯޓު - ސްރީ ލަންކާގެ ބޮމުގެ ހަމަލާ\nލަންކާއަށް ދިން ޓެރަރިސްޓް ހަމަލާގައި ސަރުކާރުގެ ބޮޑު އިހުމާލެއް!\nލަންކާއަށް އާދިއްތަ ދުވަހު ދިން ބޮމުގެ ހަމަލާގައި 250 އަށް ވުރެ ގިނަ މީހުން ވަނީ މަރުވެފައި\nކ. މާލެ 25 އޭޕުރިލް 2019 | ބުރާސްފަތި 23:43 16,833\nލަންކާއަށް އާދިއްތަ ދުވަހު ދިން ބޮމުގެ ހަމަލާގައި 250 އަށް ވުރެ ގިނަ މީހުން ވަނީ މަރުވެފައި - ރޮއިޓަރސް\nލަންކާއަށް ދިން ޓެރަރިސްޓް ހަމަލާއާ ގުޅިގެން މިހާތަނަށް 50 އަށް ވުރެ ގިނަ މީހުން ހައްޔަރު ކުރުމުން އެ ގައުމުގެ ކަމާ ބެހޭ ފަރާތްތަކުގެ މަސައްކަތް ވަރަށް ހަލުވިހެން ހީވެއެވެ. ނަމަވެސް ހަގީގަތަކީ، އާދިއްތަ ދުވަހު ސްރީ ލަންކާއަށް ދިން ބޮމުގެ ހަމަލާއަކީ އެ ގައުމުގެ ސަރުކާރާއި އިންޓެލިޖެންސްގެ ވަރަށް ބޮޑު ފެއިލްވުމެއް ކަމެވެ.\nސަބަބަކީ، މި ހަމަލާ ދޭން އުޅޭކަން ސަރުކާރަށް ކުރިން އެނގޭތީއެވެ. ނަމަވެސް، އެކަށީގެން ފިޔަވަޅު އަޅާފައި ނެތުމުން ހަމަލާގައި 253 މީހުން މަރުވެ، އެތައް ސަތޭކަ ބަޔަކަށް ވަނީ އެކި ވަރުގެ އަނިޔާ ލިބިފައެވެ.\nހަމަލާގެ ގަޑި އިރުތަކެއް ފަހުން ސަރުކާރަށް އެކަމުގެ އިންޒާރު ލިބިފައިވާކަން ހާމަވެފައިވާ އިރު، ލަންކާގެ ޑެޕިއުޓީ އިންސްޕެކްޓަރ ޖެނެރަލް އޮފް ޕޮލިސް ޕްރިޔަލާލް ޑިސަނަޔަކާ ވަނީ އެކަން ހިއްސާކޮށް އެ ގައުމުގެ ހަތަރު ޗީފް ސެކިއުރިޓީ އޮފިސަރުންނަށް އޭޕްރިލް 11ގައި ސިޓީ ފޮނުއްވާފައެވެ.\nރިޕޯޓްތައް ބުނާ ގޮތުގައި، މި ހަމަލާގެ އިންޒާރު ލަންކާއަށް ފުރަތަމަށް ފޮނުވާފައިވަނީ އިންޑިއާ އިންނެވެ. އަދި އޭޕްރިލް 4ގައި ފޮނުވި އިންޒާރަށް ފަހު، އޭޕްރިލް 11ގައި އެއާ ގުޅޭ އިންޓެލިޖެންސް މެމޯއެއް ވަނީ ފޮނުވާފައެވެ.\nއިންޓެލިޖެންސް ރިޕޯޓްއިން ލަންކާގެ ޗަރޗްތަކަށް އަމާޒްކޮށް 'ނެޝަނަލް ތައުހީދް ޖަމާއަތް' އިން ހަމަލާ ދޭން އުޅޭކަން އިނގޭ އިރު، އެ ރިޕޯޓްގައި ހަމަލާ ދޭން އުޅޭކަމަށް ތުހުމަތު ކުރާ ފަރާތްތަކުގެ ނަން، ގޭގެ ނަން އަދި ފޯން ނަމްބަރު ވެސް ހިމަނާފައި ވެއެވެ.\nއިންޓެލިޖެންސް ރިޕޯޓް ސޯޝަލް މީޑިއާއަށް ލީކް ކޮށްފައިވާ އިރު، ހަމަލާ ދިނުމުގައި އެންމެ އިސްކޮށް އުޅޭ ފަރާތަކީ ޒަހްރާން ހާޝްމީ ކަން ފާހަގަ ކޮށްފައިވެއެވެ.\nއިންޑިއާ އިން ފޮނުވާފައިވާ އިންޓެލިޖެންސް ރިޕޯޓް ބިނާކޮށްފައިވަނީ އިސްލާމިކް ސްޓޭޓްއާ ގުޅުން އޮތްކަމަށް ޝައްކު ކުރެވިގެން އެ ގައުމުގެ ހައްޔަރު ކުރެވުނު މީހެއް ދިން މައުލޫމާތަށް ބިނާކޮށެވެ. އެގޮތުން، އެ ފަރާތުން ލަންކާގެ ހައްދުފަހަނަ އަޅާފައިވާ ޖަމާއަތަކާ ގުޅުން ހުރި މީހެއް ތަމްރީން ކުރި ކަމަށް އެއްބަސްވެ، އިންޑިއާގެ ފުލުހުންނަށް އެ މީހާގެ މައުލޫމާތު ދިނެވެ. އެ މީހަކީ ޒަހްރާން ހާޝްމީ އެވެ. އަދި ލަންކާއަށް ހަމަލާ ދިނީ "އިސްލާމިކް ސްޓޭޓްގެ ހަނގުރާމަ ވެރިން" ކަމަށް ޒިންމާ ނަގަމުން އިސްލާމިކް ސްޓޭޓުން އާންމު ކުރި ވީޑިއޯގައި އޭނާ ފެނެއެވެ.\nސްރީ ލަންކާގެ ސަރުކާރުގެ ތަރުޖަމާނު ވިދާޅުވި ގޮތުގައި، މި ހަމަލާގެ 50 ގަޑި އިރު ކުރިން ވެސް އިންޑިއާ އިން ވަނީ އިންޒާރު ދީފައެވެ.\nބަޔަކު ހަމަލާ ދޭން އުޅޭކަން އެނގި، އެ މީހުންގެ ހުރިހާ މައުލޫމާތެއް އިނގެން ހުރެ، ލަންކާގެ ސަރުކާރު މިހާ ބޮޑަށް ފެއިލްވީ ކީއްވެ؟\nލަންކާގެ އެކި ސަރަހައްދުތަކަށް ދިން ޓެރަރިސްޓް ހަމަލާގައި ގޮއްވާލި އެއް ޗަރޗް. ފޮޓޯ: ރޮއިޓާސް\nއާދިއްތަ ދުވަހުގެ ހަމަލާއަށް ފަހު ލަންކާގެ ސިޔާސީ މަސްރަހު ވަނީ އިތުރަށް ގޯސްވެފައެވެ. މިދިޔަ އަހަރުގެ އޮކްޓޯބަރު ހިނގައި ދިޔަ ކަންތައް، ލަންކާގެ ބޮޑު ވަޒީރު ވަކި ކުރުމަށް ރައީސް ކުރެއްވި މަސައްކަތަށް ފަހު ދެ ފަރާތް ދެމެދުގައި ހިތްހަމަ ނުޖެހުންތައް އުޅޭކަމަށް ރިޕޯޓްތައް ބުނެއެވެ. އެކަމުގައި ސިރިސޭނާ ފެއިލްވީ އެ ގައުމުގެ ސުޕްރީމް ކޯޓުގެ ނިންމުމުގެ ސަބަބުންކަމަށްވާ އިރު، އެއަށް ފަހު އެ ގައުމު ހިންގަމުން ދިޔައީ "ދެ ސަރުކާރެއްގެ ދަށުން" ކަމަށް ރިޕޯޓްތައް ބުނެއެވެ.\nލަންކާގެ ހެލްތު މިނިސްޓަރު ރަޖިތަ ސެނަރަތުނެ ވިދާޅުވާ ގޮތުގައި، ހަމަލާގެ އިންޒާރު ސިރިސޭނާއާ ވަނީ ހިއްސާ ކުރެވިފައެވެ. އަދި ދެ ފަރާތުގެ މެދުގައި އޮތް ހިތްހަމަ ނުޖެހުމުގެ ސަބަބުން، ހަމަލާގެ އިންޒާރާ ގުޅިގެން ބާއްވާފައިވާ އިންޓެލިޖެންސް ބްރީފިންގ ތަކުގައި ބޮޑު ވަޒީރާއި ކެބިނެޓް މިނިސްޓަރުން ބައިވެރިކޮށްފައެއް ނުވެއެވެ.\nހަމަލާއަށް ފަހު ދެއްވި އިންޓަވިއުއެއްގައި، ބޮޑު ވަޒީރު ރަނިލް ވިކްރަމަސިންހާ ވިދާޅުވީ އެ ބޭފުޅާއާއި ރައީސް މައިތިރިޕަލަ ސިރިސޭނާއާ އޮތް ތަފާތުތައް އެއްކިބާ ކުރައްވާ، ދެ މީހުންނަށް މި ވަގުތު އެންމެ މުހިއްމީ ހަމަލާ ދިން ފަރާތްތައް އަތުލައި ގަތުން ކަމަށެވެ.\nމި ހަމަލާގެ މައުލޫމާތު ކަމާ ބެހޭ ފަރާތްތަކާ ހިއްސާ ކުރުމަށް ރައީސް ސިރިސޭނާ ފެއިލްވިކަމަށް ބައެއް މިނިސްޓްރުން ތުހުމަތު ކުރާއިރު، ސިރިސޭނާ ވިދާޅު ވަނީ އެ ކަމުގެ މައުލޫމާތު ލިބިފައި ނުވާ ކަމަށެވެ.\n"އަޅުގަނޑު ހާއްސަކޮށް ފާހަގަ ކުރަން ބޭނުން، އިންޓެލިޖެންސް ރިޕޯޓް އަޅުގަނޑާ ހިއްސާ ކޮށްފައެއް ނުވޭ. އެނގިފައި އޮތް ނަމަ، އަޅަން ޖެހޭ ފިޔަވަޅުތައް އަޅާނަން،ޭ ޓީވީ ހިތޯބެއްގައި ސިރިސޭނާ ވިދާޅުވެފައިވެއެވެ. ސިރިސޭނާ މިހެން ވިދާޅުވި ނަމަވެސް، އެ މަނިކުފާނުގެ ދަށުން ހިންގާ ގިނަ ސެކިއުރިޓީ ޑިވިޝަންތަކާ އެ މައުލޫތު ހިއްސާ ކުރެވުނުކަން ރިޕޯޓްތައް ފާހަގަ ކުރެއެވެ.\nހަމަލާގެ އިންޒާރާއެކު އެކަށީގެންވާ ފިޔަވަޅު އެޅުނު ނަމަ އެ ކަންތައް ހުއްޓުވޭނެ ކަމުގެ ޔަގީންކަމެއް ނެތް ނަމަވެސް، ފިޔަވަޅު އެޅިފައި ނެތުމުން ލަންކާގެ ސަރުކާރަށް ގިނަ ބައެއް ދަނީ ފާޑު ކިޔަމުން ނެވެ.


Raajje in kaadu huheh nuvey, shortage eh neh: STO\nރާއްޖެ އިން ކާޑު ހުހެއް ނުވޭ، ޝޯޓޭޖެއް ނެތް: އެސްޓީއޯ\nދުވާލުގެ ގަޑިތަކުގައި މުދާ އުފުލުން ވަނީ މަނާކޮށްފަ- އަވަސް ފޮޓޯ\nރާއްޖެ އިން ކާޑު ހުސްވެގެން އުޅެން ނުޖެހޭނެ ކަމުގެ ޔަގީންކަން، އެސްޓީއޯ އިން މިއަދު ދީފި އެވެ. އެސްޓީއޯގެ މެނޭޖިން ޑިރެކްޓަރު އަހުމަދު ޝަހީރު ވިދާޅުވީ ރާއްޖެ އިން ކާޑު ހުސް ނުވާނެކަމުގެ ޔަގީންކަން އެ ކުންފުނިން ދޭ ކަމަށެވެ.\n"އަޅުގަނޑުމެން އަބަދު ވެސް ޔަގީން ކޮށްދެން. އިރާދަކުރެއްވިއްޔާ މި ތަކެތީގެ [ތެލާއި ބޭހާއި ކާޑު] ޝޯޓޭޖެއް ނާންނާނެ. ރާއްޖެ އަށް ބޭނުންވާ ވަރަށް އަބަދު ވެސް އެ ބާވަތްތައް ހުންނާނެ. އެ ބާވަތްތަކުގެ ޝިޕްމަންޓްތައް ބަރާބަަރަށް ރާއްޖެ އަންނާނެ. އަތޮޅުތަކުގެ ޑިސްރިބިއުޓަރުން ވެސް ތިބޭނެ. ރާއްޖޭގެ ހުރިހާ ރަށެއްގައި ފާމަސީތައް ހުންނާނެ. އެހެންވެ ޑިސްޑިބިއުޓް ވެސް ކުރެވޭނެ،" ޝަހީރު ވިދާޅުވި އެވެ.\nރާއްޖެ އިން ކާޑުގެ ބާވަތްތައް ހުސްވެފައިވާ ކަމަށް އަޑުފެތުރިފައިވާއިރު ބައެއް ސިޔާސީ ފަރާތްތަކުން ވަނީ މަހެއްހާ ދުވަހުގެ ތެރޭގައި ރާއްޖެ ބަނޑަށް ޖެހޭނެ ކަމަށް ވެސް ބުނެފަ އެވެ. އެސްޓީއޯއިން ބުނީ އެއީ ހަގީގަތެއް ނެތް ވާހަކަތަކެއް ކަމަށެވެ.\nއެސްޓީއޯއަކީ ރާއްޖެއަށް ތެލާއި ކާޑު އެތެރެކުރާ ކުންފުންޏެވެ. އެ ކުންފުނިން ދަނީ އެ ބާވަތްތައް މުޅިރާއްޖެ އަށް ފުޅާ ދާއިރާއެއްގައި ސަޕްލައި ކުރަމުންނެވެ.